ലൈഫ് മിഷനിലെ റെഡ് ക്രസന്‍റ് ഇടപാട്: ക്രമക്കെടുണ്ടെങ്കില് ശക്തമായ നടപടിയെന്ന് മുഖ്യമന്ത്രി | Pinarayi Vijayan on vadakkanchery life mission flat controversy\nവടക്കാഞ്ചേരിയിലെ പാർപ്പിട സമുച്ചയ നിർമ്മാണത്തിൻ്റെ വിവാദത്തിൽ ലൈഫ് പദ്ധതിയെ ആകെ എതിർക്കാൻ ചിലർ തയ്യാറായിട്ടുണ്ട്. നമ്മുടെ നാട്ടിൽ നിലവിലുള്ള നിയമസംവിധാനത്തിലൂടെ തന്നെ വടക്കാഞ്ചേരിയിൽ നടപടി എടുക്കുമെന്ന് മുഖ്യമന്ത്രി\nThiruvananthapuram, First Published Sep 23, 2020, 7:13 PM IST\nതിരുവനന്തപുരം: റെഡ് ക്രസന്‍റ് ഇടപാട് സംബന്ധിച്ച അഴിമതി ആരോപണത്തില് വിജിലൻസ് പ്രാഥമിക അന്വേഷണം നടത്തുമെന്ന് മുഖ്യമന്ത്രി പിണറായി വിജയന്. അഴിമതി നിരോധന നിയമ ലംഘനം ഉണ്ടായിട്ടുണ്ടോ എന്ന് അന്വേഷിക്കുമെന്നും ക്രമക്കെടുണ്ടെങ്കില് ശക്തമായ നടപടിയുണ്ടാകുമെന്നും മുഖ്യമന്ത്രി വാര്‍ത്താസമ്മേളനത്തില് പറഞ്ഞു.\nനിർമ്മാണത്തിൽ ഇടനിലക്കാർ കമ്മീഷണ് കൈപ്പറ്റി എന്ന ആരോപണമാണ് ഉയർന്നത്. ഇതേക്കുറിച്ച് വിജിലൻസ് അന്വേഷണം വടക്കാ‍ഞ്ചേരിയിൽ റെഡ് ക്രസന്‍റ് നിർമ്മിക്കുന്ന കെട്ടിടം സംബന്ധിച്ച് ആരോപണം ഉയര്‍ന്നിരുന്നു. ഇരുപത് കോടിയുടെ കെട്ടിട നടത്തുന്നുണ്ടെന്ന് മുഖ്യമന്ത്രി പറഞ്ഞു. സമയബന്ധിതമായി രണ്ട് ലക്ഷം വീടുകളുടെ നിർമ്മാണം പൂർത്തിയാക്കി. ഇനി അൻപതിനായിരം വീടുകളുടെ നി‍ർമ്മാണമാണ് നടക്കേണ്ടത്. ഇതുവരെ വീട് കിട്ടാത്തവർക്ക് ഇന്ന് വരെ അപേക്ഷ നൽകാൻ അനുമതി നൽകിയിട്ടുണ്ട്. ഇതാണ് ലൈഫ് പദ്ധതി. എന്നാൽ വടക്കാഞ്ചേരിയിലെ പാർപ്പിട സമുച്ചയ നിർമ്മാണത്തിൻ്റെ വിവാദത്തിൽ ലൈഫ് പദ്ധതിയെ ആകെ എതിർക്കാൻ ചിലർ തയ്യാറായിട്ടുണ്ട്. നമ്മുടെ നാട്ടിൽ നിലവിലുള്ള നിയമസംവിധാനത്തിലൂടെ തന്നെ വടക്കാഞ്ചേരിയിൽ നടപടി എടുക്കുമെന്ന് മുഖ്യമന്ത്രി പറഞ്ഞു.\nഇവിടെ വിവരാവകാശ നിയമപ്രകാരം ആവശ്യപ്പെട്ടവർക്കെല്ലാം എം.ഒ.യുവിൻ്റെ കോപ്പി ലഭിച്ചിട്ടുണ്ട്. ഈ രേഖകളെല്ലാം പരസ്യപ്പെടുത്തണം എന്നായിരുന്നു പ്രതിപക്ഷനേതാവിൻ്റെ ആവശ്യം. അദ്ദേഹം ആവശ്യപ്പെട്ട രേഖകൾ നൽകാൻ സർക്കാരിന് അലംഭാവം ഉണ്ടാവില്ല. എന്നാൽ ഇതല്ല എല്ലാ രേഖകളും വിട്ടുകൊടുക്കണം എന്നാണ് അദ്ദേഹം പറയുന്നത്. റെഡ് ക്രസൻ്റുമായി ബന്ധപ്പെട്ട് കരാർ കൊടുത്ത അഴിമതിയിൽ അന്വേഷണം ഉണ്ടാവില്ല എന്ന് ഒരു ഘട്ടത്തിലും ഞാൻ പറഞ്ഞിട്ടില്ല. അന്വേഷണ ഏജൻസി ആരൊയെക്കെ ചോദ്യം ചെയ്യണം എന്തൊക്കെ അന്വേഷിക്കണം എന്ന് നമ്മൾ ഇപ്പോൾ ച‍ർച്ച ചെയ്യേണ്ട കാര്യമില്ലെന്നും മുഖ്യമന്ത്രി കൂട്ടിച്ചേര്‍ത്തു.\nLast Updated Sep 24, 2020, 12:02 AM IST


'അറബിക്ക് കുത്ത്' ലിറിക്കൽ വീഡിയോക്ക് പിന്നാലെ ഹിറ്റായി വീഡിയോ ഗാനവും..\nHomeFilm'അറബിക്ക് കുത്ത്' ലിറിക്കൽ വീഡിയോക്ക് പിന്നാലെ ഹിറ്റായി വീഡിയോ ഗാനവും..\nVengara Popular News May 09, 2022\nവിജയ് നായകനായെത്തിയ 'ബീസ്റ്റ് ചിത്രത്തിലെ ആഘോഷമാക്കിയ അറബിക് കുത്ത് വീഡിയോ ഗാനം യൂട്യൂബിൽ റിലീസ് ചെയ്തു.\n'ഹലമിത്തി ഹബീബോ..' എന്നു തുടങ്ങുന്ന പാട്ടിന് കോടിക്കണക്കിന് ആരാധകരാണുള്ളത്. പാട്ടിന്റെ റീൽസും നൃത്തവും വൈറലായിരുന്നു. ഇന്ത്യ ഒട്ടാകെ ആരാധകരുള്ള ഗാനത്തിന്റെ വീഡിയോ ഇറങ്ങി മണിക്കൂറുകൾക്കുള്ളിൽ നാല് മില്യണിലധികം പ്രേക്ഷകരാണ് കണ്ടുകഴിഞ്ഞിരിക്കുന്നത്. നെറ്റ്ഫ്ലിക്സിലും, സൺ നെക്സ്റ്റ് ഒടിടി\nപ്ലാറ്റ്ഫോമുകളിൽ ചിത്രം റിലീസ് ചെയ്യുമെന്നുള്ള വാർത്ത അടുത്തിടെ പുറത്തു വന്നിരുന്നു. മെയ് 11ന് ആണ് ചിത്രം ഒടിടിയിൽ റിലീസ് ചെയ്യുക. റോ ഉദ്യോഗസ്ഥാനായിട്ട് ആണ് വിജയ് അഭിനയിച്ചിരിക്കുന്നത്. 'വീര രാഘവൻ എന്നാണ് വിജയുടെ കഥാപാത്രത്തിന്റെ പേര്.\nചെന്നൈ നഗരത്തിലെ മാളിലേക്ക് തീവ്രവാദികൾ കയറുകയും അവിടെയുള്ള ആളുകളെ ബന്ദികളാക്കുകയും ചെയ്യുന്നു. ഈ സമയം മാളിൽ റോ ഏജന്റ് ആയ നായകനുണ്ട്. പിന്നീട് തീവ്രവാദികളിൽ നിന്ന് ജനങ്ങളെ മോചിപ്പിക്കാനുള്ള നായകന്റെ ശ്രമങ്ങളാണ് സിനിമ പറയുന്നത്. ഡോക്ടറിന് ശേഷം സംവിധാനം ചെയ്ത ചിത്രത്തിൽ പൂജ ഹെഗ്ഡെയാണ് നായിക കഥാപാത്രത്തെ അവതരിപ്പിച്ചത്. മലയാളി സാന്നിദ്ധ്യമായി ചിത്രത്തിൽ ഷൈ ൻ ടോം .അപർണ്ണ ദാസും സിനിമയിലുണ്ട്. സൺ പിക്ചേഴ്സാണ് ചിത്രം നിർമ്മിച്ചത്.


ആരോഗ്യവാനായ ഒരാളുടെ 100 മുടി വരെ ദിവസവും കൊഴിയാം. മുടികൊഴിച്ചില് ഉള്ളപ്പോള് ഇതിന്റെ എണ്ണം കൂടും.സ്ത്രീകളിലും പുരുഷന്മാരിലും മുടികൊഴിച്ചിലിന്റെ കാരണങ്ങള് വ്യത്യസ്തമാണ്. പുരുഷന്മാരില് സാധാരണ കാണുന്നത് ആന്‍ട്രോജനറ്റിക് അലോപീഷ്യ അഥവാ കഷണ്ടിയാണ്. രണ്ടു കാരണങ്ങളാണ് ഇതിനുള്ളത്. ജീനുകളെ ആശ്രയിച്ച് ഉണ്ടാകുന്നതാണ് ഒന്നാമത്തേത്. ഹോര്‍മോണുകളെ ആശ്രയിച്ചുവരുന്നതാണ് രണ്ടാമത്തേത്. പുരുഷഹോര്‍മോണായ ടെസ്റ്റോസ്റ്റീറോണിന്റെ അളവിലുണ്ടാകുന്ന വ്യത്യാസമാണ് മുന്വശത്തെ മുടി കൊഴിയാന് ഇടയാക്കുന്നത്.\nസ്ത്രീകളില് വൈറ്റമിന് ഡി3 യുടെയും അയണിന്റെയും കുറവും തൈറോയ്ഡ് പ്രശ്‌നങ്ങളും മുടികൊഴിച്ചിലിനു കാരണമാകാറുണ്ട്. 30 കഴിഞ്ഞവരില് പി.സി.ഒ.ഡി.യും കാരണമാകുന്നു. ശസ്ത്രക്രിയകള്, അപകടം, ബന്ധുജനവിയോഗം തുടങ്ങി വ്യത്യസ്ത കാരണങ്ങളാല് മാനസികസമ്മര്‍ദം നേരിടേണ്ടിവന്നാലും ആറുമാസത്തിനുള്ളില് മുടികൊഴിച്ചിലിന് ഇടയാക്കും.\nഡെങ്കിപ്പനി, ചിക്കുന്‍ഗുനിയ, ടൈഫോയ്ഡ് തുടങ്ങിയവ ബാധിച്ചാല് സ്ത്രീ- പുരുഷ വ്യത്യാസമില്ലാതെതന്നെ മുടികൊഴിച്ചിലുണ്ടാകാറുണ്ട്. എങ്കിലും കൂടുതലായി കണ്ടുവരുന്നത് ആന്‍ട്രോജനറ്റിക് അലോപീഷ്യ മൂലമുള്ള മുടികൊഴിച്ചിലാണ്. പുരുഷന്മാരില് നെറ്റികയറലായാണ് ഇതു കൂടുതല് കണ്ടുവരുന്നത്.\nമുടിയുടെ വളര്‍ച്ചയില് മൂന്നു ഘട്ടമാണുള്ളത്. ഒരാളുടെ തലയില് 85 ശതമാനം വളരുന്ന മുടികളും 15 ശതമാനം കൊഴിയുന്ന മുടികളുമുണ്ടാവും. ഈ തോതില് വ്യത്യാസമുണ്ടാകുമ്പോഴാണ് മുടികൊഴിച്ചിലാകുന്നത്. ഗര്‍ഭകാലത്തും രോഗാവസ്ഥയിലും വളരാത്ത മുടികളുടെ എണ്ണം വര്‍ധിക്കുകയും അവ കൊഴിഞ്ഞുപോവുകയും ചെയ്യും.\nമുടിവളര്‍ച്ചയും എണ്ണ ഉപയോഗിക്കുന്നതും തമ്മില് ബന്ധമൊന്നുമില്ല. എന്നാല് എണ്ണകള് ഉപയോഗിക്കുന്നതിലൂടെ ബാക്ടീരിയ, ഫംഗസ് അണുബാധകള് എന്നിവ ഒഴിഞ്ഞുനില്‍ക്കും. മുടി പൊട്ടിപ്പോകാതിരിക്കുന്നതിനും സഹായിക്കും. തല മൊട്ടയടിച്ചാല് പുതിയ മുടി കൂടുതലായി ഉണ്ടാകുമെന്നത് മിഥ്യാധാരണയാണ്. ഹെല്‍മെറ്റ് ഉപയോഗിക്കുന്നത് കഷണ്ടിയുണ്ടാക്കുമെന്ന പ്രചാരണത്തിനും അടിസ്ഥാനമില്ല.


അച്ഛനോടല്ല ഇവര്‍ക്ക് സ്നേഹം കാമുകനോട് തന്നെ, കാമുകന് വേണ്ടി അച്ഛനെ കോടതികയറ്റുന്ന സൗദി പെണ്‍മക്കള് | 755 Saudi women sue dads for refusing their marriages - Malayalam Oneindia\nഅച്ഛനോടല്ല ഇവര്‍ക്ക് സ്നേഹം കാമുകനോട് തന്നെ, കാമുകന് വേണ്ടി അച്ഛനെ കോടതികയറ്റുന്ന സൗദി പെണ്‍മക്കള്\nPublished: October 19 2015, 9:40 [IST]\nറിയാദ്: സൗദി അറേബ്യയിലെ മതനിയമങ്ങള് അനുസരിച്ച് സ്ത്രീകള്‍ക്ക് വിവാഹം കഴിയ്ക്കണമെങ്കില് പിതാവിന്റെ അനുമതി നിര്‍ബന്ധമാണ്. അതിനാല് തന്നെ പ്രണയവിവാഹങ്ങള് പലപ്പോഴും നടക്കാറില്ലെന്ന് തന്നെ പറയാം. വധുവിന്റെ അച്ഛന് വരനേയും കുടുംബത്തേയും ഇഷ്ടപ്പെട്ടാലേ വിവാഹം നടക്കൂ. വാശിക്കാരയ ചില പിതാക്കന്‍മാരെക്കൊണ്ട് ജീവിതത്തില് ഇതുവരേയും വിവാഹം കഴിയ്ക്കാനാകാത്ത പെണ്‍കുട്ടികളും രാജ്യത്തുണ്ട്.\nവിവാഹത്തിന് അനുവദിയ്ക്കാത്തതില് അച്ഛന്‍മാരെ കോടതി കയറ്റുന്ന സൗദി പെണ്‍കുട്ടികളുടെ എണ്ണം പെരുകി വരികയാണ്. 2014 ലെ കണക്കുകള് അനുസരിച്ച് യാഥാസ്ഥിതിക മുസ്ലീം രാജ്യമായ സൗദിയില് പെണ്‍മക്കള് കാരണം കോടതി കയറേണ്ടി വന്ന അച്ഛന്‍മാരുടെ എണ്ണം 755 ആണ്.\nവിവാഹം കഴിയ്ക്കാന് അനുവദിയ്ക്കാത്തതിന് 755 സൗദി പെണ്‍കുട്ടികളാണ് പിതാക്കന്‍മാര്‍ക്കെതിരെ കേസ് കൊടുത്തത്. 2014 ല് മാത്രം 755 കേസുകളാണ് ഇത്തരത്തില് രജിസ്റ്റര് ചെയ്യപ്പെ\nഏറ്റവും അധികം കേസുകള് രജിസ്റ്റര് ചെയ്യപ്പെട്ടത് മക്കയിലാണ്. 272 കേസുകള്\nലിസ്റ്റില് രണ്ടാം സ്ഥാനത്തുള്ളത് റിയാദാണ്. 190 കേസുകളാണ് രജിസ്റ്റര് ചെയ്തത്.\nകിഴക്കന് പ്രവിശ്യയില് 76 കേസുകള്, തെക്കന് അസിര് പ്രവിശ്യയിലെ 76 കേസുകള്, താബുക്കില് 28 കേസുകള് എന്നിങ്ങനെയാണ് കേസുകള് രജിസ്റ്റര് ചെയ്തിരിയ്ക്കുന്നത്.\nവിവാഹവുമായി ബന്ധപ്പെട്ട് പിതാക്കന്‍മാരെ കോടിത കയറ്റുന്ന പെണ്‍മക്കളുടെ എണ്ണം സൗദിയില് പെരുകി വരികയാണ്.\nsaudi arabia kid father husband love സൗദി അറേബ്യ കുട്ടി അച്ഛന് ഭര്‍ത്താവ് പ്രണയം\n755 Saudi women sue dads for refusing their marriages\nStory first published: Monday, October 19, 2015, 9:40 [IST]


കൈപ്പമംഗലം ഇനി പ്ലാസ്റ്റിക് വിമുക്ത ഗ്രാമം-\nകൈപ്പമംഗലം ഇനി പ്ലാസ്റ്റിക് വിമുക്ത ഗ്രാമം\nOctober 05, 2019, 06:47:00 pm\nകൈപ്പമംഗലം ഇനി പ്ലാസ്റ്റിക് വിമുക്ത ഗ്രാമം. ഇനിമുതൽ പഞ്ചായത്ത് പ്രദേശത്ത് പ്ലാസ്റ്റിക് ഷീറ്റുകൾ ഉപയോഗിക്കുവാനും വിൽക്കുവാനും പാടില്ല. ക്ലീൻ കൈപ്പമംഗലം പദ്ധതിയുടെ ഭാഗമായിട്ടാണ് പ്രദേശത്ത് പ്ലാസ്റ്റിക് നിരോധനം ഏർപ്പെടുത്തിയത്. പഞ്ചായത്ത് പ്‌ളാസ്റ്റിക് വിമുക്തമാക്കുന്നതിന് ഓരോ വാർഡിലെയും ഹരിതകർമ്മസേനാംഗങ്ങളെ ചുമതലപ്പെടുത്തിയിട്ടുണ്ട്. ഇതിന്റെ ഭാഗമായി വീടുകളിലും സ്ഥാപനങ്ങളിലും സൂക്ഷിക്കുന്ന പ്ലാസ്റ്റിക്ക് ആഴ്ചയിൽ ഒരിക്കൽ സേനാംഗങ്ങൾ ശേഖരിക്കും. കവറുകൾ കഴുകി വൃത്തിയാക്കി മടക്കി ചെറിയ രൂപത്തിലാക്കിയാണ് നൽകേണ്ടത്. പ്ലാസ്റ്റിക് കവറുകൾ ഒഴികെയുള്ള മറ്റ് അജൈവ മാലിന്യങ്ങൾ നൽകാനും പാടില്ല. ഹരിത കർമസേനയ്ക്ക് പ്ലാസ്റ്റിക് നിർമ്മാർജ്ജനത്തിനായി വീടുകളിൽ നിന്ന് പ്രതിമാസം 50 രൂപ ആണ് നൽകേണ്ടത്. സംസ്ഥാനത്തൊട്ടാകെ ഹരിതനിയമം പ്രാബല്യത്തിൽ വരുന്നതിന്റെ ഭാഗമായാണ് പഞ്ചായത്തിൽ മാലിന്യമുക്ത പദ്ധതി നടപ്പാക്കുന്നത്. പൊതു ഇടങ്ങളിൽ മാലിന്യം നിക്ഷേപിക്കുന്നവർക്കെതിരെ നടപടി സ്വീകരിക്കുമെന്ന് പഞ്ചായത്ത് പ്രസിഡന്റ് ടി.വി. സുരേഷ് ബാബു അറിയിച്ചു.\nഹരിത കർമ സേന പ്രവർത്തന ഉദ്ഘാടനവും ഹരിത നിയമം പ്രതിജ്ഞ ചൊല്ലിക്കൊടുക്കലും ഗ്രാമ പഞ്ചായത്ത് പ്രസിഡന്റ് ടി. വി. സുരേഷ് ബാബു നിർവഹിച്ചു. പഞ്ചായത്ത് വൈസ് പ്രസിഡന്റ് ഖദീജ പുതിയ വീട്ടിൽ അധ്യക്ഷത വഹിച്ചു. പഞ്ചായത്ത് സെക്രട്ടറി കെ. ബി. മുഹമ്മദ് റഫീഖ്, സ്റ്റാന്റിംഗ് കമ്മിറ്റി അധ്യക്ഷന്മാരായ അജീഷ നവാസ്, ലത ഭരതൻ, കെ. എ. സൈനുദ്ധീൻ, പഞ്ചായത്ത് അംഗങ്ങളായ പി. എ. സജീർ,സുരേഷ് കൊച്ചു വീട്ടിൽ, സി.ഡി.എസ് ചെയർ പേഴ്‌സൺ മിനി അരയങ്ങാട്ടിൽ തുടങ്ങിയവർ സംസാരിച്ചു.


hardik-patel-missing-since-last-20-days-alleges-patidar-leader-s-wife-kinjal-patel | പട്ടേൽ സമരത്തിന്റെ പേരിൽ ഹർദിക് പട്ടേലിനെ വേട്ടയാടുന്നത് ബിജെപി സർക്കാർ; ഒപ്പമുണ്ടായിരുന്ന മറ്റ് നേതാക്കൾ ബിജെപിയിൽ ചേർന്നതോടെ കേസിൽ നിന്നും ഒഴിവാക്കപ്പെട്ടു; 20 ദിവസമായി തന്റെ ഭർത്താവിനെ കാണാനില്ലെന്നും കിഞ്ജൽ പട്ടേൽ - MarunadanMalayali.com\nFebruary 14, 2020 | 11:20 AM IST | Permalink\nഅഹമ്മദാബാദ്: പട്ടേൽ സമരത്തിലൂടെ ദേശീയ ശ്രദ്ധയിലേക്കെത്തിയ പട്ടീദാർ സമുദായ നേതാവിനെ കാണാനില്ലെന്ന് ഭാര്യയുടെ പരാതി. ഹർദിക് പട്ടേലിനെ കഴിഞ്ഞ 20 ദിവസമായി കാണാനില്ലെന്ന പരാതിയുമായി ഭാര്യ കിഞ്ജൽ പട്ടേലാണ് രംഗത്തെത്തിയത്. സംഭവത്തിൽ ഗുജറാത്ത് ഭരണകൂടത്തിന് പങ്കുണ്ടെന്നും ഇവർ ആരോപിക്കുന്നു. വീഡിയോ സന്ദേശത്തിലൂടെയാണ് കിഞ്ജൽ തന്റെ ഭർത്താവിനെ കാണാനില്ലെന്ന ആരോപണം ഉന്നയിച്ചത്.\nമോദിയുടെ വാക്കുകേട്ട് വോട്ടുചെയ്താൽ ദുഃഖിക്കേണ്ടിവരുമെന്ന് ഹാർദിക് പട്ടേൽ; പട്ടീദർ സമുദായത്തിന്റെ അഞ്ചിൽ നാല് ആവശ്യങ്ങളും അംഗീകരിച്ച് കൂടെനിർത്താൻ ആദ്യഘട്ട ചർച്ച നടത്തി കോൺഗ്രസ്; നാളെ രാഹുൽ എത്തുന്നതോടെ പട്ടേലുമാർ പോക്കറ്റിലാകുമെന്ന് ഉറപ്പിച്ച് പ്രാദേശിക നേതൃത്വം\n'പട്ടേൽ സമരത്തിന്റെ പേരിലുള്ള കേസുകൾ ചുമത്തി ഹർദിക് പട്ടേലിനെ സർക്കാർ വേട്ടയാടുകയാണ്. അന്ന് ഹർദികിനൊപ്പം സമരത്തിനുണ്ടായിരുന്ന മറ്റു നേതാക്കളുടെ പേരിൽ കേസെടുക്കുന്നില്ല. അവരിപ്പോൾ ബിജെപിയിൽ ചേർന്നിരിക്കുകയാണ്' കിഞ്ജൽ പട്ടേൽ പറഞ്ഞു.\nഅതേ സമയം ഫെബ്രുവരി 11-ന് ഡൽഹി വിജയത്തിൽ അരവിന്ദ് കെജ്രിവാളിന് ആശംസകളറിയിച്ച് ഹർദിക് പട്ടേൽ ട്വീറ്റ് ചെയ്തിട്ടുണ്ട്. ഗുജറാത്തിൽ തദ്ദേശ തിരഞ്ഞെടുപ്പിന് മുന്നോടിയായി, തന്നെ ജയിലിലാക്കാൻ സർക്കാർ ശ്രമിക്കുന്നുണ്ടെന്ന് ഹർദിക് പട്ടേൽ ആരോപിച്ചിരുന്നു. നാല് വർഷം മുമ്പുള്ള സംഭവങ്ങളുടെ പേരിൽ ഗുജറാത്ത് പൊലീസ് കേസുകളിൽ പ്രതിചേർത്ത്ക്കൊണ്ടിരിക്കുകയാണെന്നും അദ്ദേഹം പറഞ്ഞിരുന്നു.\nജനുവരി 18 ന് ഹർദിക് പട്ടേലിനെ സംസ്ഥാന സർക്കാർ ജയിലിലടച്ചിരുന്നു. ജയിൽ മോചിതനായതിന് ശേഷം ജനുവരി 24 മുതൽ ഇദ്ദേഹത്തെ കാണാനില്ലെന്നാണ് ഭാര്യ പരാതി നൽകിയിരിക്കുന്നത്. എന്നാൽ, പൊലീസ് തുടർച്ചയായി വീട്ടിൽ അന്വേഷണത്തിനെത്തുന്നുണ്ടെന്നും ഇവർ കൂട്ടിച്ചേർത്തു. ജനുവരി 24-ന് ജയിൽ മോചിതനായ വിവരം ഹാർദിക് ട്വീറ്റിലൂടെ വെളിപ്പെടുത്തിയിരുന്നു. ''സ്വേച്ഛാധിപത്യത്തിന്റെ തടങ്കലിൽ നിന്ന് പുറത്തിറങ്ങി. എന്തായിരുന്നു ഞാൻ ചെയ്ത തെറ്റ്?'' എന്നായിരുന്നു ഹർദികിന്റെ ട്വീറ്റ്.\nഹർദിക് പട്ടേലിന്റെ തിരോധാനത്തിന് പിന്നിൽ സർക്കാരാണെന്ന് ഭാര്യ കിഞ്ജാൽ ആരോപിക്കുന്നു. തന്നെയും കുടുംബത്തെയും നിരന്തരമായി അവർ ഉപദ്രവിച്ചു കൊണ്ടിരിക്കുകയാണ്. അസമയത്താണ് ഇവർ വീട്ടിൽ കയറിവരുന്നതെന്നും കിഞ്ജാൽ കുറ്റപ്പെടുത്തി. അദ്ദേഹത്തെ നിരവധി കേസുകളിൽ അറസ്റ്റ് ചെയ്തിട്ടുണ്ട്. എന്നാൽ പുറത്തിറങ്ങിയാൽ ഉടനെ മറ്റേതെങ്കിലും കേസിൽ ഉൾപെടുത്തി ജയിലിലിടും. ഇത് ഉപദ്രവമല്ലെന്നാണോ നിങ്ങൾ കരുതുന്നത്? കിഞ്ജാൽ ചോദിക്കുന്നു. പട്ടേലിന്റെ തിരോധാനം സംസാരയോഗ്യമായ കാര്യമല്ലെന്നാണ് ഗുജറാത്ത് ഡിജിപി ശിവാനന്ദ് ഝാ പറയുന്നത്. അയാൾ ഒരു പരാമർശവും അർഹിക്കുന്നില്ലെന്നും അയാൾക്ക് അതിനുള്ള വിലയില്ലെന്നുമാണ് ഝായുടെ പ്രതികരണം.\nഹർദിക് പട്ടേൽ എവിടെയാണ് എന്നതിനെക്കുറിച്ച് അദ്ദേഹത്തിന്റെ സംഘടനാ നേതാക്കൾക്കും അറിവില്ലെന്ന് റിപ്പോർട്ടുകൾ വ്യക്തമാക്കുന്നു. അതേ സമയം ഗുജറാത്ത് പൊലീസ് അധികാരം ദുരുപയോഗം ചെയ്യുകയാണെന്നും പട്ടേലിനെ നിരന്തരമായി കേസുകളിൽ കുടുക്കുന്നത് അധികാര ദുർവിനിയോഗമാണെന്നും കോൺഗ്രസ് ആരോപിക്കുന്നു.\n2015 ൽ പട്ടേൽ സമുദായത്തിന് സംവരണം ആവശ്യപ്പെട്ട് ഗുജറാത്തിൽ ഹർദിക് പട്ടേൽ നടത്തിയ റാലികൾ ഗുജറാത്ത് സർക്കാരിന്റെ ഉറക്കം കെടുത്തിയിരുന്നു. റാലികൾ അടിച്ചമർത്താൻ തുടങ്ങിയതോടെ വൻ പ്രക്ഷോഭമാണ് അരങ്ങേറിയത്. തുടർന്ന് പട്ടേലിനെ ജയിലിൽ അടച്ചിരുന്നു. 2017 ലെ തെരഞ്ഞെടുപ്പ് സമയത്താണ് ബിജെപി സർക്കാരിനെതിരെ പോരാട്ടം തുടരുന്നതിനായി ഹർദിക് കോൺഗ്രസിൽ ചേർന്നത്.


അഫ്ഗാനില് ബുര്‍ഖയുടെ വില പത്തിരട്ടി വര്‍ധിച്ചതായി റിപ്പോര്‍ട്ട് | Burqa prices surge tenfold in Afghanistan\nഅഫ്ഗാനിലെ കാബൂള് ഉള്‍പ്പെടെയുള്ള പല നഗരങ്ങളിലും ബുര്‍ഖ വില കുതിച്ചുയര്‍ന്നതായി അന്താരാഷ്ട്രമാധ്യമങ്ങളെ ഉദ്ധരിച്ച് ഇന്ത്യ ടുഡേ റിപ്പോര്‍ട്ട് ചെയ്തു. താലിബാന് സ്ത്രീകള്‍ക്ക് ബുര്‍ഖ നിര്‍ബന്ധമാക്കുമെന്ന സൂചനയെ തുടര്‍ന്നാണ് വീണ്ടും ബുര്‍ഖയുടെ ആവശ്യം വര്‍ധിച്ചത്.\nKabul, First Published Aug 17, 2021, 11:03 PM IST\nകാബൂള്: അഫ്ഗാനിസ്ഥാനില് താലിബാന് അധികാരം പിടിച്ചെടുത്തതിന് പിന്നാലെ സ്ത്രീകളുടെ വേഷമായ ബുര്‍ഖയുടെ വില പത്തിരട്ടി വര്‍ധിച്ചതായി റിപ്പോര്‍ട്ട്. കഴിഞ്ഞ താലിബാന് ഭരണത്തില് സ്ത്രീകള്‍ക്ക് പുറത്തിറങ്ങാന് മുഖവും ശരീരവും ഒന്നാകെ മൂടുന്ന ബുര്‍ഖ നിര്‍ബന്ധമായിരുന്നു. അഫ്ഗാനിലെ കാബൂള് ഉള്‍പ്പെടെയുള്ള പല നഗരങ്ങളിലും ബുര്‍ഖ വില കുതിച്ചുയര്‍ന്നതായി അന്താരാഷ്ട്രമാധ്യമങ്ങളെ ഉദ്ധരിച്ച് ഇന്ത്യ ടുഡേ റിപ്പോര്‍ട്ട് ചെയ്തു. താലിബാന് സ്ത്രീകള്‍ക്ക് ബുര്‍ഖ നിര്‍ബന്ധമാക്കുമെന്ന സൂചനയെ തുടര്‍ന്നാണ് വീണ്ടും ബുര്‍ഖയുടെ ആവശ്യം വര്‍ധിച്ചത്. താലിബാന് ഭരണത്തില് സ്ത്രീകള്‍ക്ക് വിദ്യാഭ്യാസവും ജോലിയും നിഷേധിക്കപ്പെട്ടിരുന്നു. പൊതുസ്ഥലങ്ങളില് പുരുഷ ബന്ധുവിന്റെ കൂടെയല്ലാതെ പുറത്തിറങ്ങാനും അനുമതിയുണ്ടായിരുന്നില്ല.\nഇസ്ലാം ഉറപ്പ് നല്‍കുന്ന എല്ലാ അവകാശങ്ങളും സ്ത്രീകള്‍ക്ക് നല്‍കുമെന്ന് അധികാരം പിടിച്ചെടുത്ത ശേഷം താലിബാന് വ്യക്തമാക്കി. ഇസ്ലാമിക നിയമങ്ങള്‍ക്കുള്ളില് നിന്ന് സ്ത്രീകള് സംരക്ഷിക്കപ്പെടും. സമൂഹത്തില് സ്ത്രീകള്‍ക്ക് നല്ല രീതിയില് ഇടപെടാം, ജോലിക്ക് പോകാം. പക്ഷേ അതെല്ലാം ഇസ്ലാമിക നിയമത്തിന്റെ പരിധിക്കുള്ളില് നിന്ന് മാത്രമേ അനുവദിക്കൂവെന്ന് താലിബാന് വക്താവ് പറഞ്ഞതായി അല്‍ജസീറ റിപ്പോര്‍ട്ട് ചെയ്തു. വിദ്യാഭ്യാസമുള്ള ആരും രാജ്യം വിടരുതെന്നും സമാധാനവും സ്ഥിരതയാര്‍ന്ന ഭരണവുമാണ് താലിബാന് ആഗ്രഹിക്കുന്നതെന്നും വക്താവ് പറഞ്ഞു. 1990ലെ പ്രത്യയശാസ്ത്രത്തില് നിന്നോ വിശ്വാസത്തില് നിന്നോ യാതൊരു വ്യത്യാസവുമില്ലെന്നും എന്നാല് അനുഭവങ്ങളുടെ വെളിച്ചത്തില് ചില മാറ്റങ്ങള് ഉണ്ടാകുമെന്നും താലിബാന് വ്യക്തമാക്കി.\nLast Updated Aug 17, 2021, 11:03 PM IST


ഫാദര് ടോം ഉഴുന്നാലില് റോമില് എത്തി; ചികിത്സയ്ക്കുശേഷം നാട്ടിലേക്ക് തിരിക്കും - Rose Malayalam | Rose Malayalam\nഫാദര് ടോം ഉഴുന്നാലില് റോമില് എത്തി; ചികിത്സയ്ക്കുശേഷം നാട്ടിലേക്ക് തിരിക്കും\nUpdated on 13-09-2017 at 11:31 am\nഇന്നലെ യെമനിലെ ഐഎസ് തടവില് നിന്ന് മോചിപ്പിക്കപ്പെട്ട മലയാളി വൈദികനായ ഫാദര് ടോം ഉഴുന്നാലില് റോമിലെത്തി. റോമില് അദ്ദേഹം അംഗമായ സലേഷ്യന് സന്യാസ സഭ ആസ്ഥാനത്താണ് ഇപ്പോള് ഫാദര് ടോം ഉഴുന്നാലിലുള്ളത്. തുടര്‍ന്ന് മാര്‍പാപ്പയെയും അദ്ദേഹം കാണുമെന്നാണ് വിവരം. ഇതേതുടര്‍ന്ന്ചികിത്സയും തേടിയശേഷമാകും ഫാദര് ടോം ഉഴുന്നാലില് ഇന്ത്യയിലേക്ക് തിരിക്കുകയെന്ന് സലേഷ്യന് സഭ നേതൃത്വം അറിയിച്ചു.


നവഗ്രഹ ദോഷം പാടേ തീര്‍ക്കും പരിഹാരം; ദോഷം ആര്‍ക്ക് എപ്പോള്? | Astrological Remedies To Get Rid Of Evil Effects Of Nine Planets-In-Malayalam - Malayalam BoldSky\n12 min ago ഗര്‍ഭിണിയാകാന് ദിവസവും ലൈംഗിക ബന്ധത്തില് ഏര്‍പ്പെടേണ്ടതുണ്ടോ?\n32 min ago വിവാഹത്തിന് മുന്‍പ് വരന്റെ ചര്‍മ്മത്തിനും വേണം തിളക്കം\n| Published: Friday, September 17, 2021, 13:00 [IST]\nനവഗ്രഹ ദോഷത്തിന് പലപ്പോഴും പല വിധത്തിലുള്ള പരിഹാരം തേടി പലരും നടന്നിട്ടുണ്ടാവും. ഭൂമിയിലെ ഓരോ മനുഷ്യനും തന്റെ ജീവിതകാലത്ത് സൂര്യന്, ചന്ദ്രന്, ചൊവ്വ, ബുധന്, ശുക്രന്, വ്യാഴം, ശനി, രാഹു, കേതു എന്നീ ഒന്‍പത് ഗ്രഹങ്ങളുടെ നല്ലതോ ചീത്തയോ ആയ ഫലങ്ങള് അനുഭവിക്കേണ്ടതുണ്ട്. ശുഭഗ്രഹങ്ങള് ജീവിതത്തില് നന്മ ചൊരിയുമ്പോള് ദോഷകരമായ ഗ്രഹങ്ങള്‍ക്ക് ദുരന്തം വരുത്താനും ജീവിതം നരകമാക്കാനും സാധിക്കുന്നു. ഗ്രഹങ്ങളുടെ ദോഷഫലങ്ങള് ചില പരിഹാര മാര്‍ഗ്ഗങ്ങള് പ്രയോഗിക്കുന്നതിലൂടെ നീക്കം ചെയ്യാവുന്നതാണ്.\nഎന്നാല് ഗ്രഹങ്ങളുടെ ദോഷഫലങ്ങള് ഒരാളുടെ ജീവിതത്തെ എങ്ങനെ ബാധിക്കുമെന്നും അവയുടെ പ്രതികൂല ഫലങ്ങള് ഇല്ലാതാക്കാന് ഒരാള് എന്ത് നടപടികളാണ് സ്വീകരിക്കേണ്ടതെന്നും നമുക്ക് അറിയാം. ഇത് നിങ്ങളുടെ ജീവിതത്തില് മികച്ച ഫലങ്ങള് നല്‍കുന്നുണ്ട്. അതോടൊപ്പം തന്നെ ജീവിതത്തില് പല വിധത്തിലുള്ള നേട്ടങ്ങളും ദോഷങ്ങളും എല്ലാം നവഗ്രഹങ്ങളുടെ സ്ഥാനം നിങ്ങള്‍ക്ക് തരുന്നുണ്ട്. അവ എന്തൊക്കെയെന്നും എന്താണ് ശ്രദ്ധിക്കേണ്ടത് എന്നും നമുക്ക് നോക്കാവുന്നതാണ്.\nനവഗ്രഹങ്ങളില് സൂര്യന് ദോഷ സ്ഥാനത്താണ് എന്നുണ്ടെങ്കില് അത് പലപ്പോഴും പ്രശ്‌നം ശരീരഭാഗങ്ങളെ ബാധിക്കുകയും വ്യക്തിക്ക് ചലനത്തില് ബുദ്ധിമുട്ട് അനുഭവപ്പെടുകയും ചെയ്യുന്നു. വായില് എപ്പോഴും ഉമിനീര് നിറഞ്ഞിരിക്കും. വീട്ടില് ചുവപ്പ് അല്ലെങ്കില് തവിട്ട് നിറമുള്ള പശു ഉണ്ടെങ്കില് അതിനെ നഷ്ടപ്പെടുന്ന അവസ്ഥയിലേക്ക് കാര്യങ്ങള് എത്തുന്നു.\nപരിഹാരങ്ങള്: ഏതെങ്കിലും ശുഭപ്രവൃത്തികള്‍ക്ക് തുടക്കമിടുന്നതിന് മുന്‍പ് കുറച്ച് മധുരം കഴിക്കുക, കുറച്ച് വെള്ളം കുടിക്കുക. വീട്ടില് എപ്പോഴും പിരിമുറുക്കമുണ്ടാകുകയും ആളുകള് പരസ്പരം പോരടിക്കുകയും അധിക്ഷേപകരമായ ഭാഷ ഉപയോഗിക്കുകയും ചെയ്താല് ഒരു ഗ്ലാസ്സ് പാല് നല്‍കി പ്രശ്‌നം പരിഹരിക്കുക. ശര്‍ക്കര, ചെമ്പ്, ഗോതമ്പ് എന്നിവ ദാനം ചെയ്യുന്നത് വളരെ സഹായകരമാണ്. ഒരാള് നദിയിലോ കുളത്തിലോ ഒഴുകുന്ന വെള്ളത്തില് ചെമ്പ് നാണയം മുക്കിവയ്ക്കണം. ഹരിവംശപുരാണം പാരായണം ചെയ്യുന്നതിന് ശ്രദ്ധിക്കുക.\nചന്ദ്രന് ദോഷ സ്ഥാനത്താണ് എന്നുണ്ടെങ്കില് വീട്ടിലെ ജലസ്രോതസ്സുകള്‍ക്ക് പ്രശ്‌നമുണ്ടാവും എന്നാണ് സൂചിപ്പിക്കുന്നത്. കിണറോ കുളമോ വീട്ടില് വരണ്ടുപോകുന്നു. വീട്ടിലെ വളര്‍ത്തുമൃഗമായ പശുവോ കുതിരയോ കഷ്ടപ്പെടുകയോ മരിക്കുകയോ ചെയ്യുന്നു.\nപരിഹാരങ്ങള്: വെള്ളി ഒഴുകുന്ന വെള്ളത്തില് മുക്കി വെക്കണം. പാലും വെള്ളവും നിറച്ച ഒരു പാത്രം ഉറങ്ങുമ്പോള് കട്ടിലിന് സമീപം തലയുടെ വശത്ത് സൂക്ഷിക്കണം, അടുത്ത ദിവസം രാവിലെ ഈ വെള്ളമോ പാലോ ആല് മരത്തിന്റെ വേരുകളിലേക്ക് എറിയണം. ചന്ദ്രന്റെ ദോഷം ഉള്ളവര് രാത്രിയില് പാല് കുടിക്കരുത്.\nചൊവ്വയുടെ ദോഷഫലങ്ങള് കാരണം ഒരാള്‍ക്ക് അവരുടെ മകനുമായുള്ള ബന്ധത്തില് പ്രശ്‌നങ്ങള് ഉണ്ടാവുന്നതിനുള്ള സാധ്യതയുണ്ട്. എന്തായാലും ഇവരില് ഊര്‍ജ്ജം നിറഞ്ഞിരിക്കുന്നു. ഒരാള്‍ക്ക് കുട്ടികളുണ്ടെങ്കില്, അവന് അല്ലെങ്കില് അവള് ചില രോഗങ്ങള് മൂലം കഷ്ടം അനുഭവിച്ചേക്കാം. ഇവര്‍ക്ക് സന്ധി വേദന അനുഭവപ്പെടാം. ശരീരത്തില് രക്തത്തിന്റെ കുറവ് ഉണ്ടാകും, കുടുംബാംഗങ്ങള്‍ക്കിടയില് എപ്പോഴും തര്‍ക്കത്തിന്റെയും സംഘര്‍ഷത്തിന്റെയും അന്തരീക്ഷം ഉണ്ടാകും.\nപരിഹാരങ്ങള്: ക്ഷേത്രത്തില് എള്ളും ശര്‍ക്കരയും ചേര്‍ത്ത മധുരം നിവേദിക്കുക. ചുവന്ന മസൂര് ദാല് ദാനം ചെയ്യുക. ദിവസവും ഹനുമാന് ചാലിസ ചൊല്ലുക. എല്ലാ ചൊവ്വാഴ്ചയും ഹനുമാന് ക്ഷേത്രത്തില് പ്രസാദ വിതരണം ചെയ്യുക.\nബുധനാണ് പ്രശ്‌നത്തിലെങ്കില് ഇവരുടെ മുന്‍വശത്തെ മൂന്ന് പല്ലുകള് ഒടിഞ്ഞുപോകുകയും വ്യക്തിക്ക് ബലഹീനത അനുഭവപ്പെടുകയും ലൈംഗിക ബന്ധത്തില് ഏര്‍പ്പെടാന് കഴിയാതിരിക്കുകയും ചെയ്യുന്നു.\nപരിഹാരങ്ങള്: പല്ലുകള് ദിവസവും നെല്ലിക്ക ഉപയോഗിച്ച് വൃത്തിയാക്കണം. തിരിയും എള്ളും കത്തിച്ച് ആ ദിവസം തന്നെ ഒഴുകുന്ന വെള്ളത്തില് ചാരം മുക്കുക. ചെറുവിരലില് മരതക മോതിരം ധരിക്കുക. മധ്യഭാഗത്ത് ഒരു ദ്വാരമുള്ള ഒരു ചെമ്പ് നാണയം ഒഴുകുന്ന വെള്ളത്തില് മുക്കിയിരിക്കണം. ദുര്‍ഗാദേവിയെ ആരാധിക്കുക. ക്ഷേത്രനിര്‍മ്മാണത്തിനോ മറ്റേതെങ്കിലും ജീവകാരുണ്യപ്രവര്‍ത്തനത്തിനോ പോലുള്ള ശുഭപ്രവൃത്തികള്‍ക്കായി മതസ്ഥാപനത്തില് സംഭാവന ചെയ്യുക.\nവ്യാഴത്തിന്റെ പ്രശ്‌നം നിങ്ങളുടെ ജാതകത്തില് ഉണ്ടെങ്കില് ആ വ്യക്തി തലയുടെ പിന്‍ഭാഗത്ത് മുടി കൊഴിയുന്നു അല്ലെങ്കില് പൂര്‍ണ്ണമായ കഷണ്ടി ഉണ്ടാകാം. ഒരാളുടെ വിദ്യാഭ്യാസത്തെ ബാധിച്ചേക്കാം, അവന്റെ കരിയറില് ഒരു ഇടവേള ഉണ്ടാകും. ഒരാള്‍ക്ക് സ്വര്‍ണം നഷ്ടപ്പെടുകയും സന്തതിയില്ലാതാകുകയും ചെയ്യാം.\nപരിഹാരങ്ങള്: ഒരു ആല്‍മരം പരിപാലിക്കുകയും ദിവസവും നനയ്ക്കുകയും വേണം. കുങ്കുമം , മഞ്ഞള്, പയറുവര്‍ഗ്ഗങ്ങള്, സ്വര്‍ണം, ഏതെങ്കിലും മഞ്ഞ ഇനങ്ങള് എന്നിവ ക്ഷേത്രത്തില് ദാനം ചെയ്യണം. നെറ്റിയിലും നാവിലും നാവികത്തിലും തിലകം, മഞ്ഞള് ചന്ദനം എന്നിവ പുരട്ടണം. ഹരിവംശ പുരാണം വായിക്കണം. ഒരു വ്യക്തിക്ക് പുത്രനില്ലെങ്കില് ഒരാള് പൂര്‍ണ്ണ ഭക്തിയോടെ മഹാവിഷ്ണുവിനെ ധ്യാനിക്കുകയും ആരാധിക്കുകയും വേണം.\nശുക്രനാണ് ജാതകത്തില് പ്രശ്‌നമെങ്കില് ഇവര്‍ക്ക് സന്തോഷം നിലനില്‍ക്കില്ല. ദാമ്പത്യസുഖം ഇല്ലാതിരിക്കുകയും വ്യക്തി ലൈംഗികമായി ദുര്‍ബലനാകുകയും ചെയ്യും. ഒരാള്‍ക്ക് ചര്‍മ്മരോഗം, തള്ളവിരല് പോലും ദുര്‍ബലമാവുകയും നിര്‍ജീവമാകുകയും ചെയ്യും.\nപരിഹാരങ്ങള്: പശുക്കളെ ദാനം ചെയ്യുക. നിങ്ങള് ഭക്ഷണം കഴിക്കുന്നതിന് മുമ്പ് പശുക്കള്‍ക്ക് കുറച്ച് ഭക്ഷണം നല്‍കുക. അല്ലെങ്കില് പശുക്കള്‍ക്ക് തീറ്റ നല്‍കുക. നെയ്യ്, കര്‍പ്പൂരം, തൈര്, വെളുത്ത മുത്ത് എന്നിവ ക്ഷേത്രത്തില് ദാനം ചെയ്യണം. വിധവകളുടെ പാദങ്ങളില് സ്പര്‍ശിക്കുകയും അവരുടെ അനുഗ്രഹങ്ങള് സ്വീകരിക്കുകയും വേണം. കുളിക്കുന്നതിനുമുമ്പ് തൈര് മുഴുവന് ദേഹത്തും പുരട്ടുക. ചെറുവിരലില് രത്‌നമോതിരം ധരിക്കുക.\nജാതകത്തില് ശനിയുടെ സ്ഥാനം ശരിയല്ലെങ്കില് ഇവര്‍ക്ക് ആദ്യം തന്നെ കണ്‍പോളകളിലും പുരികങ്ങളിലും മുടി കൊഴിച്ചില് അനുഭവിക്കുന്നു. ഇത് കൂടാതെ ജീവിതത്തിലെ എല്ലാ കാര്യത്തിലും തടസ്സങ്ങള് നേരിടേണ്ടി വരുന്ന അവസ്ഥയുണ്ടാവുന്നു.\nപരിഹാരങ്ങള്: ഇരുമ്പ് ദാനം ചെയ്യുക. കടുക് എണ്ണ ദാനം ചെയ്യുക. മധുരമുള്ള ഗോതമ്പ് ഉപയോഗിച്ച് മത്സ്യങ്ങള്‍ക്ക് ഭക്ഷണം നല്‍കണം. കാക്കകള്‍ക്ക് ഭക്ഷണം കൊടുക്കുക. മാംസവും പാനീയവും കഴിക്കരുത്. നഗ്‌നപാദത്തോടെ ശനിയാഴ്ച ശനി ക്ഷേത്രത്തില് പോയി തെറ്റായ പ്രവൃത്തികള്‍ക്കായി ക്ഷമ ചോദിക്കുക. ശിവനെ ആരാധിക്കുക. വീടിന്റെ പ്രവേശന കവാടം എപ്പോഴും വൃത്തിയും വെടിപ്പുമുള്ളതായി സൂക്ഷിക്കുക.\nരാഹുവിന്റെ പ്രതികൂല ഫലങ്ങള് ജാതകത്തില് പറയുന്നത് ഇങ്ങനെയെല്ലാമാണ്. കുടുംബത്തില് കറുത്ത നായ ഉണ്ടെങ്കില് അത് മരിക്കും. കൈകളുടെ നഖങ്ങള് കൊഴിഞ്ഞ് പോവാന് തുടങ്ങും. മനസ്സ് പ്രവര്‍ത്തിക്കുന്നത് നിര്‍ത്തി എപ്പോഴും ടെന്‍ഷനുണ്ടായിരിക്കും. ശത്രുക്കള് വര്‍ദ്ധിക്കുന്നു.\nപരിഹാരങ്ങള്:ഒഴുകുന്ന വെള്ളത്തില് തേങ്ങ മുക്കുക. സര്‍വ്വതി ദേവിയെ ആരാധിക്കണം. പാവങ്ങളെ അവരുടെ മകളുടെ വിവാഹത്തില് സഹായിക്കുക. പാവപ്പെട്ടവര്‍ക്ക് സാമ്പത്തിക സഹായം ചെയ്യുക.\nകേതുവിന് അശുഭകരമായ സാഹചര്യത്തില് ജാതകത്തില് നില്‍ക്കേണ്ടതായി വന്നാല് കാല്‍വിരലിലെ നഖം കൊഴിഞ്ഞ് വീഴാന് തുടങ്ങും. കുട്ടികള് രോഗികളായി മാറുന്നു. മൂത്രമൊഴിക്കുമ്പോള് വ്യക്തിക്ക് വേദന അനുഭവപ്പെടുന്നു. സന്ധി വേദനയും ബുദ്ധിമുട്ടിക്കുന്നു. അപകടങ്ങളും പരിക്കുകളും സംഭവിക്കുന്നു.\nപരിഹാരങ്ങള്: ഒരു നായയെ വളര്‍ത്തുക, പതിവായി നായ്ക്കള്‍ക്ക് ഭക്ഷണം കൊടുക്കുക. മകന് അനുസരണക്കേട് കാണിക്കുകയും നിങ്ങളോട് മോശമായി പെരുമാറുകയും ചെയ്താല് അതിന് പരിഹാരം കാണുക. കറുത്ത പുതപ്പുകള് ആവശ്യക്കാര്‍ക്ക് ദാനം ചെയ്യണം.\nRead more about: planets ഗ്രഹം\nAstrological Remedies To Get Rid Of Evil Effects Of Nine Planets-In-Malayalam\nHere in this article we are discussing about the astrological remedies to get rid of the evil effects of nine planets. Takealook


പുതിയ ടൊയോട്ട കാമ്രി ഇന്ത്യയില്, വില 36.95 ലക്ഷം രൂപ - Malayalam DriveSpark\n1 min ago വിമാനം ഇറങ്ങിയതിനു ശേഷം സൂപ്പർ കാറിൽ കുതിക്കാം, എയർപ്പോർട്ടിൽ ലംബോർഗിനി, മസ്താംഗ് മോഡലുകൾ വാടകയ്ക്ക്\n7 min ago ചരക്കുനീക്കത്തിന് റെയില്‍വേ ആശ്രയിച്ച് മാരുതി; നാളിതുവരെ കടത്തിയത് 7.2 ലക്ഷം കാറുകള്\nPublished: Friday, January 18, 2019, 16:16 [IST]\nഎട്ടാംതലമുറ ടൊയോട്ട കാമ്രി ഇന്ത്യയില്. 36.95 ലക്ഷം രൂപ വിലയില് പുതിയ കാമ്രിയെ ടൊയോട്ട പുറത്തിറക്കി. രാജ്യാന്തര വിപണിയില് കഴിഞ്ഞവര്‍ഷമെത്തിയ കാറാണ് ഇപ്പോള് ഇന്ത്യന് തീരമണഞ്ഞിരിക്കുന്നത്. ഹോണ്ട അക്കോര്‍ഡുമായി പുതിയ ടൊയോട്ട കാമ്രി വിപണിയില് മത്സരിക്കും. 43 ലക്ഷം രൂപയാണ് ഹോണ്ട അക്കോര്‍ഡിന് വില.\nമുന്‍തലമുറ മോഡലിനെക്കാള് വലുപ്പും പുത്തന് കാമ്രിക്കുണ്ട്. ടൊയോട്ട ന്യൂ ഗ്ലോബല് ആര്‍കിടെക്ച്ചര് പ്ലാറ്റ്‌ഫോം കാറിന്റെ വലുപ്പം കാര്യമായി കൂട്ടി. പുതുതലമുറ ലെക്‌സസ് ES 300h ഉം ഇതേ അടിത്തറ പങ്കിടുന്നു. നോട്ടത്തിലും ഭാവത്തിലും പുതുമ കൈവരിച്ചാണ് കാമ്രി വില്‍പ്പനയ്ക്കു വരുന്നത്.\nരൂപകല്‍പനയില് അക്രമണോത്സുകത അനുഭവപ്പെടും. ഇക്കുറി ഹൈബ്രിഡ് പതിപ്പ് മാത്രമെ കാമ്രിയിലുള്ളൂ. കഴിഞ്ഞവര്‍ഷം ഹൈബ്രിഡ് പതിപ്പിനായിരുന്നു ഇന്ത്യയില് ആവശ്യക്കാര് കൂടുതല്. കാമ്രിയില് തുടിക്കുന്ന 2.5 ലിറ്റര് നാലു സിലിണ്ടര് പെട്രോള് എഞ്ചിന് 174 bhp കരുത്തും 221 Nm torque ഉം പരമാവധി സൃഷ്ടിക്കും.\nവൈദ്യുത മോട്ടോറിനുമുണ്ട് 116 bhp കരുത്ത്. അതായത് 211 bhp വരെ കരുത്ത് നേടാന് കാമ്രിക്ക് കഴിയുമെന്ന് സാരം. മുന്‍തലമുറയിലെ ആറു സ്പീഡ് സിവിടി ഓട്ടോമാറ്റിക് ഗിയര്‍ബോക്‌സ് തന്നെയാണ് പുതിയ മോഡലിലും. 23.37 കിലോമീറ്റര് മൈലേജ് പുതിയ കാമ്രി കുറിക്കുമെന്ന് ടൊയോട്ട പറയുന്നു.\nആകാരയളവിലുണ്ടായ വളര്‍ച്ച ഡിസൈനില് വരച്ചുകാട്ടാന് ടൊയോട്ട ശ്രമിച്ചിട്ടുണ്ട്. ഇത്തവണ ഹെഡ്‌ലാമ്പുകളിലും ഗ്രില്ലിലും കമ്പനി കൈകടത്തി. 18 ഇഞ്ച് വലുപ്പമുള്ള പുതിയ അലോയ് വീല് ഘടന കാമ്രിയുടെ ഡിസൈന് പരിഷ്‌കാരങ്ങളില്‍പ്പെടും. ഹൈബ്രിഡാണെന്നു പറയുന്ന പ്രത്യേക നീല നിറം ബാഡ്ജിന് താഴെ കാണാം.\nപ്രധാനമായും ക്യാബിനകത്ത് പുതുമ കൊണ്ടുവരാനാണ് ടൊയോട്ട ശ്രദ്ധിച്ചിരിക്കുന്നത്. വലിയ ടച്ച്‌സ്‌ക്രീന് ഡിസ്‌പ്ലേയും 8.0 ഇഞ്ച് ഹെഡ്‌സ് അപ്പ് ഡിസ്‌പ്ലേയും ഉള്ളില് വിശേഷമാണ്. കാറുമായി ബന്ധപ്പെട്ട നിര്‍ണ്ണായക വിവരങ്ങള് മുഴുവന് വിന്‍ഡ്‌സ്‌ക്രീനിലേക്ക് ഹെഡ്‌സ് അപ്പ് ഡിസ്‌പ്ലേ പകര്‍ത്തും.\nമികവുറ്റു ശബ്ദാനുഭൂതി ഉറപ്പുവരുത്താന് ജെബിഎല്ലിന്റെ ഒമ്പതു സ്പീക്കര് ഡോള്‍ബി സംവിധാനം കാറിലുണ്ട്. മൂന്നു സോണ് ക്ലൈമറ്റ് കണ്‍ട്രോള്, തുകല് ആവരണമുള്ള സ്റ്റീയറിംഗ് വീല്, തുകല് സീറ്റ് എന്നിങ്ങനെ ആഢംബരത്തിന് യാതൊരു കുറവും കാമ്രിയില് കമ്പനി വരുത്തിയിട്ടില്ല.\nസുരക്ഷയുടെ കാര്യത്തിലും വേണ്ട മുന്‍കരുതലുകള് കമ്പനി സ്വീകരിച്ചിട്ടുണ്ട്. ഒമ്പത് എയര്‍ബാഗുകള്, എബിഎസ്, ഇബിഡി, ബ്രേക്ക് അസിസ്റ്റ്, ട്രാക്ഷന് കണ്‍ട്രോള്, ഹില് സ്റ്റാര്‍ട്ട് അസിസ്റ്റ് തുടങ്ങിയ നിരവധി സജ്ജീകരണങ്ങള് യാത്രക്കാരുടെ സുരക്ഷ ഉറപ്പുവരുത്തും.\nറെഡ് മീഖ, ഫാന്റം ബ്രൗണ്, ബേണിംഗ് ബ്ലാക്ക്, ആറ്റിറ്റിയൂഡ് ബ്ലാക്ക്, പേള് വൈറ്റ്, സില്‍വര്, ഗ്രാഫൈറ്റ് നിറങ്ങളിലാണ് പുതിയ ടൊയോട്ട കാമ്രി വില്‍പ്പനയ്ക്കു വരുന്നത്. അക്കോര്‍ഡിന് പുറമെ സ്‌കോഡ സൂപ്പേര്‍ബിനും ഫോക്‌സ്‌വാഗണ് പസാറ്റിനും കാമ്രി ഭീഷണി ഉയര്‍ത്തും.\nകൂടുതല്... #ടോയോട്ട #toyota #new launch\nNew 2019 Toyota Camry Hybrid Launched In India. Read in Malayalam.\nStory first published: Friday, January 18, 2019, 16:16 [IST]


ഞാന് കോലിയുടെ ആരാധകനാണ്; ഇന്ത്യന് ക്യാപ്റ്റനെ പുകഴ്ത്തി സ്മിത്ത് | steve smith applauds virat koli for ability to run chase\nഞാന് കോലിയുടെ ആരാധകനാണ്; ഇന്ത്യന് ക്യാപ്റ്റനെ പുകഴ്ത്തി സ്മിത്ത്\nSydenham, First Published 2, Jun 2020, 4:38 PM\nവിരാട് കോലിയെ ഞാന് ആരാധിക്കുന്നെന്ന് വ്യക്തമാക്കി ഓസ്‌ട്രേലിയന് താരം സ്റ്റീവ് സ്മിത്ത്. കോലി, സ്മിത്ത് ഇവരില് ആരാണ് കൂടുതല് മികച്ച ബാറ്റ്സ്മാനെന്ന കാര്യത്തില് ക്രിക്കറ്റില് ചര്‍ച്ച നടക്കുന്നതിനിടെയാണ് സ്മിത്തിന്റെ വെളിപ്പെടുത്തല്.\nസിഡ്‌നി: വിരാട് കോലിയെ ഞാന് ആരാധിക്കുന്നെന്ന് വ്യക്തമാക്കി ഓസ്‌ട്രേലിയന് താരം സ്റ്റീവ് സ്മിത്ത്. കോലി, സ്മിത്ത് ഇവരില് ആരാണ് കൂടുതല് മികച്ച ബാറ്റ്സ്മാനെന്ന കാര്യത്തില് ക്രിക്കറ്റില് ചര്‍ച്ച നടക്കുന്നതിനിടെയാണ് സ്മിത്തിന്റെ വെളിപ്പെടുത്തല്. താരത്തിന്റെ പിറന്നാളിനോട് അനുബന്ധിച്ച് സോണി ടെന് പിറ്റ് സ്റ്റോപ്പ് ഷോയില് ലൈവില് വന്നപ്പോഴാണ് സ്മിത്ത് ഇക്കാര്യം വ്യക്തമാക്കിയത്.\nകോലിയുടെ സ്ഥിരതയും കഴിവുമാണ് എന്നെ കൂടുതല് ആകര്‍ഷിച്ചതെന്ന് സ്മിത്ത് വ്യക്തമാക്കി. മുന് ഓസീസ് ക്യാപ്റ്റന് തുടര്‍ന്നു... ''അസാധരണ താരമാണ് കോലി. അദ്ദേഹത്തിന്റെ റെക്കോഡുകള് തന്നെയാണ്് അതിന് തെളിവ്. ഞാനിപ്പോഴും അദ്ദേഹത്തെ ആരാധിക്കുന്നു. കോലിക്ക് ക്രിക്കറ്റിനോടുള്ള പാഷന് ഏറെ ആകര്‍ഷിക്കപ്പെടുന്ന ഒന്നാണ്. ഇന്ത്യന് ക്രിക്കിന് വേണ്ടി അദ്ദേഹം ഒരുപാട് ചെയ്തു. അതിപ്പോഴും തുടര്‍ന്നുകൊണ്ടിരിക്കുന്നു.\nവളരെയധികം ഫിറ്റ്നസും കരുത്തുമുള്ള താരമായി കോലി മാറി. സ്‌കോര് പിന്തുടരുമ്പോള് കോലി കാണിക്കുന്ന മികവാണ് എന്നെ ഏറെ ആര്‍ഷിക്കുന്നത്. നിശ്ചിത ഓവര് ക്രിക്കറ്റിലെ റണ്‍ചേസില് കോലിയുടെ ബാറ്റിങ് പ്രകടനം അദ്ഭുതപ്പെടുത്തിയിട്ടുണ്ട്. ഇന്ത്യ ജയിച്ച മത്സരങ്ങളില് അദ്ദേഹത്തിന്റെ ശരാശരി നോക്കൂ, അവിസ്മരണീയമാണ്.'' സ്മിത്തി പറഞ്ഞു.\nഈ വര്‍ഷം അവസാനത്തോടെ നാട്ടില് നടക്കാനിരിക്കുന്ന ടെസ്റ്റ് പരമ്പരയില് ബാറ്റിങില് മാത്രമല്ല ബൗളിങിലും ഇന്ത്യ ഓസ്ട്രേലിയക്കു ഭീഷണിയാവുമെന്ന് സ്മിത്ത് അഭിപ്രായപ്പെട്ടു.\nLast Updated 2, Jun 2020, 4:38 PM


അഫ്ഗാനിസ്ഥാനിൽ നിന്നും സിസ്റ്റർ തെരേസാ ഡൽഹിയിലെത്തി | Catholic Church News Malayalam\nHome News അഫ്ഗാനിസ്ഥാനിൽ നിന്നും സിസ്റ്റർ തെരേസാ ഡൽഹിയിലെത്തി\nഅഫ്ഗാനിസ്ഥാനിൽ നിന്നും സിസ്റ്റർ തെരേസാ ഡൽഹിയിലെത്തി\nഅഫ്ഗാനിസ്ഥാനിൽ അകപ്പെട്ടുപോയ മലയാളി സന്യാസിനി സി. തെരേസ ക്രാസ്റ്റ ഡൽഹിയിലെത്തി. രക്ഷാപ്രവർത്തനത്തിന്റെ ഭാഗമായി തജിക്കിസ്ഥാനില് നിന്നുള്ള വിമാനത്തിൽ 78 ഇന്ത്യക്കാരാണ് ഉണ്ടായിരുന്നത്. എത്തിയവരിൽ സിസ്റ്റേഴ്സ് ഓഫ് ചാരിറ്റിയിലെ എട്ട് അംഗങ്ങളുമുണ്ട്.\nആഗസ്റ്റ് 17 -ന് നാട്ടിലേക്ക് മടങ്ങാനായി സിസ്റ്റർ ടിക്കറ്റ് എടുത്തെങ്കിലും പതിനഞ്ചാം തീയതി കാബൂൾ താലിബാന്റെ നിയന്ത്രണത്തിലായി. ഇതോടെ, പുറത്തിറങ്ങാനാകാതെ ഇവർ നടത്തുന്ന പിബികെ ഇറ്റലിയാന എന്ന ഡേ കെയർ സ്ഥാപനത്തിൽ കുടുങ്ങുകയായിരുന്നു. ഈ സ്ഥാപനത്തിന് 20 കിലോമീറ്റർ അടുത്താണ് വിമാനത്താവളം. പക്ഷേ, വിമാനത്താവളത്തില് എത്തുന്നതിന് മുന്‍പ് താലിബാന്റെ പല ചെക്ക് പോസ്റ്റുകളുമുണ്ട് എന്ന് മാധ്യമങ്ങൾ റിപ്പോർട്ട് ചെയ്തിരുന്നു.


4malayalees - കോടീശ്വരന് പരിപാടിയുമായി സുരേഷ് ഗോപി വരുന്നു ; പക്ഷെ ഏഷ്യാനെറ്റിലല്ല\nചാനല് ഗെയിമുകളില് ഏറെ പ്രശസ്തമായ പരിപാടിയാണ് കോടീശ്വരന്. വിവിധ ഭാഷകളില് ഹിറ്റായ പരിപാടിയുടെ മലയാളം പതിപ്പ് കഴിഞ്ഞ കുറച്ചുവര്‍ഷങ്ങളായി സുരേഷ് ഗോപിയാണ് അവതരിപ്പിക്കുന്നത്. ഹിന്ദിയില് അമിതാബ് ഭച്ചന് അവതാരകനായി നാന്ദി കുറിച്ച കോന് ബനേക ക്രോര്‍പതി ഹിറ്റായതോടെയാണ് മലയാളത്തിലടക്കം പ്രദേശിക ഭാഷകളില് പരിപാടി ആരംഭിച്ചത്.\nഎന്നാല് സീസണ് അഞ്ച് വരുന്നത് ഇതുവരെ പരിപാടി അവതരിപ്പിച്ച എഷ്യാനെറ്റില് അല്ലെന്നതാണ് രസകരം. മഴവില് മനോരമയാണ് ഈ പ്രാവശ്യം നിങ്ങള്‍ക്കും ആകാം കോടീശ്വരന് പരിപാടി അവതരിപ്പിക്കുന്നത്.\nഅതേസമയം എഷ്യാനെറ്റില് ബിഗ് ബോസ് റിയാലിറ്റി ഷോ ഉടനെ തുടങ്ങും. പരിപാടിയില് പങ്കെടുക്കാനുള്ള ആദ്യ ഘട്ടമായ എഴു ചോദ്യങ്ങള് തിങ്കളാഴ്ച9മണി മുതല് തുടങ്ങും.


ഐസിസി ടെസ്റ്റ് റാങ്കിങ് ; ആദ്യ പത്തിൽ നാല് ഇന്ത്യൻ താരങ്ങൾ, സ്റ്റീവ് സ്മിത്തിനും ജോ റൂട്ടിനും തിരിച്ചടി - Crickerala\nഐസിസി ടെസ്റ്റ് റാങ്കിങ് ; ആദ്യ പത്തിൽ നാല് ഇന്ത്യൻ താരങ്ങൾ, സ്റ്റീവ് സ്മിത്തിനും ജോ റൂട്ടിനും തിരിച്ചടി\nBy Crickerala Staff\t On Nov 26, 2019\nഐസിസി ടെസ്റ്റ് ബാറ്റ്സ്മാരുടെ റാങ്കിങിൽ പത്താം സ്ഥാനത്തെത്തി ഇന്ത്യൻ ഓപ്പണർ മായങ്ക് അഗർവാൾ. റാങ്കിങ്ങിൽ ആദ്യ പത്തിലിടം നേടുന്ന നാലാമത്തെ ഇന്ത്യൻ ബാറ്റ്സ്മാനാണ് മായങ്ക് അഗർവാൾ. രണ്ടാം സ്ഥാനത്തുള്ള ക്യാപ്റ്റൻ വിരാട് കോഹ്ലി, നാലാം സ്ഥാനത്തുള്ള ചേതേശ്വർ പുജാര, അഞ്ചാം സ്ഥാനത്തുള്ള അജിങ്ക്യ രഹാനെ എന്നിവരാണ് ആദ്യ പത്തിലുള്ള മറ്റ് ഇന്ത്യൻ താരങ്ങൾ. ന്യൂസിലാൻഡിനെതിരായ പരമ്പരയിലെ ആദ്യ മത്സരത്തിൽ മോശം പ്രകടനം കാഴ്ച്ചവെച്ച ഇംഗ്ലണ്ട് ക്യാപ്റ്റൻ ജോ റൂട്ട് ആദ്യ പത്തിൽ നിന്നും പുറത്തായതാണ് മായങ്ക് അഗർവാളിന് നേട്ടമായത്.\nപിങ്ക് ബോൾ ടെസ്റ്റിൽ ബംഗ്ലാദേശിനെതിരെ തകർപ്പൻ സെഞ്ചുറി നേടിയ ഇന്ത്യൻ ക്യാപ്റ്റൻ 16 പോയിന്റ് നേടി സ്റ്റീവ് സ്മിത്തിന് തൊട്ടുപുറകിലെത്തി. പാകിസ്ഥാനെതിരായ മത്സരത്തിൽ നാല് റൺസ് മാത്രം നേടി പുറത്തായതോടെ ഏഴ് പോയിന്റ് സ്മിത്തിന് നഷ്ട്ടമായി. മൂന്ന് പോയിന്റ് മാത്രമാണ് വിരാട് കോഹ്ലിയും സ്മിത്തും തമ്മിലുള്ള വ്യത്യാസം.\nന്യൂസിലാൻഡിനെതിരായ മത്സരത്തിൽ മികച്ച പ്രകടനം പുറത്തെടുത്ത ഇംഗ്ലണ്ട് ഓൾ റൗണ്ടർ റാങ്കിങിൽ ഒമ്പതാം സ്ഥാനത്തെത്തി. മത്സരത്തിൽ ഡബിൾ സെഞ്ചുറി നേടിയ ന്യൂസിലാൻഡ് വിക്കറ്റ് കീപ്പർ വാട്ലിങ് 12 ആം സ്ഥാനത്തെത്തിയപ്പോൾ രോഹിത് ശർമ്മ 13 ആം സ്ഥാനത്തേക്ക് പിന്തള്ളപെട്ടു.\nപാകിസ്ഥാനെതിരായ മത്സരത്തിൽ സെഞ്ചുറി നേടിയ മാർനസ് ലാബുഷെയ്ൻ പതിനാലാം സ്ഥാനത്തും ഡേവിഡ് വാർണർ 17 ആം സ്ഥാനത്തുമെത്തി.\nICC Test RankingsMayank AgarwalVirat Kohli


Makkah Saudi Arabia, First Published 20, Jul 2019, 11:03 AM IST\nകരിപ്പൂർ വിമാനത്താവളം വഴിയെത്തിയ തീർത്ഥാടകർ ഓഗസ്റ്റ് 18 മുതൽ സെപ്റ്റംബർ മൂന്ന് വരെയുള്ള ദിവസങ്ങളിലും നെടുമ്പാശേരി വിമാനത്താവളം വഴിയെത്തിയവർ ഓഗസ്റ്റ് 28 മുതൽ 31 വരെയുള്ള തീയതികളിലും നാട്ടിലേക്കുമടങ്ങും\nമക്ക: ഹജ്ജ്കർമ്മം പൂർത്തിയാക്കിയ മലയാളി തീർത്ഥാടകരുടെ മടക്കം ഓഗസ്റ്റ് 18 മുതൽ. ഈ വർഷം കേരളത്തിൽ നിന്ന് 13,472 പേർക്കാണ് ഹജ്ജ് നിർവ്വഹിക്കാൻ അവസരം ലഭിച്ചത്.\nകേരളത്തിൽ നിന്നെത്തിയ മലയാളി തീർത്ഥാടകർ ഹജ്ജ് കർമ്മം പൂർത്തിയാക്കിയ ശേഷം ഓഗസ്റ്റ് 18 മുതൽ മക്കയിൽ നിന്ന് നാട്ടിലേക്ക് മടങ്ങിത്തുടങ്ങും. കരിപ്പൂർ വിമാനത്താവളം വഴിയെത്തിയ തീർത്ഥാടകർ ഓഗസ്റ്റ് 18 മുതൽ സെപ്റ്റംബർ മൂന്ന് വരെയുള്ള ദിവസങ്ങളിലായിരിക്കും നാട്ടിലേക്ക് മടങ്ങുക. അതേസമയം നെടുമ്പാശേരി വിമാനത്താവളം വഴിയെത്തിയവർ ഓഗസ്റ്റ് 28 മുതൽ 31 വരെയുള്ള തീയതികളിലായിരിക്കും നാട്ടിലേക്കു മടങ്ങുന്നത്.\nജിദ്ദ കിങ് അബ്ദുൾ അസീസ് അന്താരാഷ്ട്ര വിമാനത്താവളത്തിൽ നിന്ന് സൗദി എയർലൈൻസ് വിമാനത്തിലും എയർ ഇന്ത്യ വിമാനത്തിലുമാണ് മലയാളി തീർത്ഥാടകരുടെ മടക്കം. കേരളത്തിൽ നിന്ന് ഈ വർഷം ആകെ 13,472 പേർക്കാണ് ഹജ്ജ് നിർവ്വഹിക്കാൻ അവസരം ലഭിച്ചത്. ഇതിൽ 11,094 പേര് കരിപ്പൂര് വിമാനത്താവളം വഴിയും 2378 പേര് നെടുമ്പാശേരി വിമാനത്താവളം വഴിയുമാണ് സൗദിയിലെത്തിയത്.


കുഞ്ഞു ചാര്‍ലി: ലോകം നോക്കിനിന്ന ഒരു മരണം!\nThiruvananthapuram, First Published 31, Jul 2017, 4:26 PM\n2016 ആഗസ്റ്റ് 4ന് ജനിച്ച ചാര്‍ലിക്ക് ആദ്യം കുഴപ്പമൊന്നും കണ്ടില്ല, പക്ഷേ വല്ലാതെ തൂക്കം കൂറഞ്ഞുകൊണ്ടിരുന്നു. ശ്വാസതടസ്സം കൂടി നേരിട്ടതോടെ ഒക്‌ടോബറില് കുഞ്ഞു ചാര്‍ലി ആശുപത്രിയിലായി. അധികം താമസിയാതെ എംഡിഡിഎസ് എന്ന ജനിതക തകരാറെന്ന് കണ്ടെത്തി. ഡിഎന്‍എയുടെ ഉത്പാദനത്തിലെ തടസ്സമായിരുന്നു തകരാര്\nകുഞ്ഞു ചാര്‍ലിക്ക് മരണം വിധിച്ച് കോടതിയും. വിധി അനുസരിക്കാനേ മാര്‍ഗ്ഗമുണ്ടായിരുന്നുള്ളു അച്ഛനും അമ്മയ്ക്കും. വിദഗ്ധചികിത്സ ഇനി നല്‍കിയിട്ടും കാര്യമില്ല, താമസിച്ചുപോയി എന്ന് ഡോക്ടര്‍മാരും വിധിയെഴുതിയതോടെ ചാര്‍ലിയെ മരണത്തിന് വിട്ടുകൊടുക്കാന് തീരുമാനിക്കേണ്ടിവന്നു അച്ഛനമ്മമാര്‍ക്ക്. രണ്ട് ദിവസം മുമ്പ്, ജുലൈ 28ന് ജീവന് രക്ഷാ മാര്‍ഗങ്ങള് പിന്‍വലിച്ചു. ചാര്‍ലി മരണത്തിന് കീഴടങ്ങി.\n2016 ആഗസ്റ്റ് 4ന് ജനിച്ച ചാര്‍ലിക്ക് ആദ്യം കുഴപ്പമൊന്നും കണ്ടില്ല, പക്ഷേ വല്ലാതെ തൂക്കം കൂറഞ്ഞുകൊണ്ടിരുന്നു. ശ്വാസതടസ്സം കൂടി നേരിട്ടതോടെ ഒക്‌ടോബറില് കുഞ്ഞു ചാര്‍ലി ആശുപത്രിയിലായി. അധികം താമസിയാതെ എംഡിഡിഎസ് എന്ന ജനിതക തകരാറെന്ന് കണ്ടെത്തി. ഡിഎന്‍എയുടെ ഉത്പാദനത്തിലെ തടസ്സമായിരുന്നു തകരാര്.\nഡിസംബറോടെ സ്ഥിതി ഗുരുതരമായി, തലച്ചോറിന്റെ പ്രവര്‍ത്തനം തടസ്സപ്പെട്ടു, കേള്‍വി നശിച്ചു, ശ്വാസമെടുക്കാനോ കണ്ണ് തുറക്കാനോ കഴിയാതെയായി. ഹൃദയവും കിഡ്‌നിയും തകരാറിലായിത്തുടങ്ങി. വേദന അറിയാന് കഴിയുന്നുണ്ടോ എന്നുതന്നെ ഡോക്ടര്‍മാര്‍ക്ക് സംശയമായി.\nഡിസംബറോടെ സ്ഥിതി ഗുരുതരമായി, തലച്ചോറിന്റെ പ്രവര്‍ത്തനം തടസ്സപ്പെട്ടു\nഇത്തരം കേസുകള് അപൂര്‍വമാണ് ആരോഗ്യരംഗത്ത്, ഇതുവരെ ഇത്തരം 13 കേസുകളേ രേഖപ്പെടുത്തപ്പെട്ടിട്ടുള്ളു. അതില്‍തന്നെ ചാര്‍ലിക്ക് ഉണ്ടായ ഇനം വളരെ കുറവ്. ചികിത്സയും ഒരു പരീക്ഷണമായേ നടത്താനാകൂ. 2017 ജനുവരിയില് പരീക്ഷണ ചികിത്സ നടത്താന് മെഡിക്കല് സംഘവും ചാര്‍ലിയുടെ അച്ഛനമ്മമാരും തീരുമാനിച്ചു. പക്ഷേ അതിന് എത്തിക്കല് അംഗീകാരം കിട്ടുംമുമ്പ് ചാര്‍ലിക്ക് രോഗം മൂര്‍ഛിച്ചു. അതോടെ ഇനി പരീക്ഷണത്തിനായി അമേരിക്കയിലേക്ക് കൊണ്ടുപോകാന് കഴിയില്ലെന്നായി ഡോക്ടര്‍മാര്. കൃത്രിമ ശ്വാസോച്ഛ്വാസം പിന്‍വലിക്കാന് അനുമതി തേടി ഡോക്ടര്‍മാര് കോടതിയിലെത്തി. ന്യൂക്ലിയോസൈഡ് എന്ന ചികിത്സ ഫലം കാണുമെന്ന് ഉറപ്പില്ലെന്നാണ് അമേരിക്കയിലെ ഡോക്ടറും നല്‍കിയ മൊഴി.\nഡോക്ടര്‍മാരുടെ ആവശ്യം അംഗീകരിച്ച കോടതി കുഞ്ഞിന് പാലിയേറ്റിവ് കെയര് നല്‍കാനും നിര്‍ദ്ദേശിച്ചു. പക്ഷേ മകനെ അത്രപെട്ടെന്ന് മകനെ മരണത്തിന് വിട്ടുകൊടുക്കാന് തയ്യാറായിരുന്നില്ല അച്ഛനമ്മമാര്. കേസ് അപ്പീല്‍കോടതിയിലെത്തി, കീഴ്‌ക്കോടതി വിധി അപ്പീല്‍കോടതിയും ശരിവച്ചു. സുപ്രീംകോടതിയും ആ വഴിതന്നെ പിന്തുടര്‍ന്നതോടെ, യൂറോപ്യന് മനുഷ്യാവകാശ കോടതിയിലെത്തി ചാര്‍ലിയുടെ അച്ഛനും അമ്മയും.\nമകനെ മരണത്തിന് വിട്ടുകൊടുക്കാന് തയ്യാറായിരുന്നില്ല അച്ഛനമ്മമാര്\nഅനുകൂലമായിരുന്നില്ല വിധി അവിടെയും. പക്ഷേ ജൂലൈ7ന് ആശുപത്രി അധികൃതര് കോടതിയിലെത്തി, ചില സാധ്യതകള് ശേഷിക്കുന്നെന്നും അത് പരിശോധിക്കണമെന്നും ആവശ്യപ്പെട്ടായിരുന്നു നടപടി. കൊളംബിയ യൂണിവേഴ്‌സിറ്റിയലെ ഡോക്ടര് പരിശോധന നടത്തട്ടേയെന്ന് കോടതി നിര്‍ദ്ദേശിച്ചു. ജൂലൈ 24ന് ചാര്‍ലിയുടെ അച്ഛനും അമ്മയും ഹര്‍ജി പിന്‍വലിച്ചു.ചികിത്സ കൊണ്ട് പ്രയോജനമുണ്ടാകുമെന്ന് ഉറപ്പില്ലെന്ന ഡോക്‌റുടെ മൊഴിയാണ് കാരണമായത്.\nചാര്‍ലിയെ വീട്ടിലേക്ക് കൊണ്ടുപോകണമെന്നായിരുന്നു അച്ഛനമ്മമാരുടെ ആഗ്രഹം. പക്ഷേ ചാര്‍ലിക്ക് വേണ്ട പരിചരണം നല്‍കാനുള്ള സൗകര്യം പാലിയേറ്റിവ് കെയറിലായിരിക്കും എന്നുവാദിച്ചു GREAT ORMOND STREET HOSPITAL.അതിലും തീരുമാനമെടുത്തത് കോടതിയാണ്. അങ്ങനെ മാര്‍പാപ്പയും അമേരിക്കന് പ്രസിഡന്റും വരെ ഇടപെട്ട 11 മാസക്കാരനായ കുഞ്ഞുചാര്‍ലിക്ക് മരണക്കിടക്കയൊരുങ്ങി.\nപരമാവധി സമയം അവനൊപ്പം ചെലവഴിക്കാന് അച്ഛനേയും അമ്മയേയും അനുവദിച്ചു കോടതി. അതുമാത്രമാണ് ക്രിസ് ഗാര്‍ഡിനും കോണി യേറ്റ്‌സിനും കിട്ടിയ ആശ്വാസം.\nഅതുമാത്രമാണ് ക്രിസ് ഗാര്‍ഡിനും കോണി യേറ്റ്‌സിനും കിട്ടിയ ആശ്വാസം.\nചാര്‍ലിയുടെ അച്ഛനും അമ്മയും


ഇടതുപക്ഷം: ട്രയംഫ് ഓഫ് ദ വില്\nTriumph of the Will (Triumph Des Willens) (1934) എന്ന നാസി ഡോക്യുമെന്‍ററി കണ്ടു. 1934ല് ജര്‍മ്മനിയിലെ ന്യുറംബര്‍ഗില് നടന്ന നാസി പാര്‍ടി കോണ്‍ഗ്രസിനെക്കുറിച്ചാണ് ഡോക്യുമെന്‍ററി. പ്രസംഗത്തിലും ശരീരഭാഷയിലും പലപ്പോഴും അഡോള്‍ഫ് ഹിറ്റ്‌ലര്, ഗ്രേറ്റ് ഡിക്റ്റേറ്ററിലെ ഹിങ്കല് തന്നെ. ചാപ്ലിന് എന്ന മഹാനായ കലാകാരന് അധികം അതിശയോക്തിയൊന്നും ഹിങ്കലിന്‍റെ പ്രസംഗ രംഗങ്ങളില് വേണ്ടി വന്നിട്ടില്ല. ചാപ്ലിന് പിന്നീട് ഒരു അഭിമുഖത്തില് പറഞ്ഞു: "അയാളെക്കുറിച്ച് ഞാനൊന്നും കാര്യമായി വായിച്ചിട്ടില്ല, ഒരു ചിത്രം കാണുക മാത്രമാണ് ചെയ്തത്. മൂഢനായ ഈ ഭ്രാന്തനെ ഒന്ന് നോക്കിക്കാണൂ എന്ന് ഞാന് എന്നോട് തന്നെ പറഞ്ഞു. നര്‍മ്മബോധമില്ലാത്തെ ഭീകരനും അതെ സമയം ഉള്ളില് ഇയാളൊരു ഭീരുവുമായിരിക്കുമെന്ന് എനിക്ക് തോന്നി". ന്യൂയോര്‍ക്കിലെ മോഡേണ് ആര്‍ട്ട് മ്യൂസിയത്തില് വച്ച് ചാപ്ലിന് ഈ ചിത്രം കണ്ടിരുന്നു. ഈ ഡോക്യുമെന്‍ററി, ഗ്രേറ്റ് ഡിക്റ്റേറ്റര് ചെയ്യാന് ചാപ്ലിന് പ്രചോദനമായി. ഹിറ്റ്‌ലറുടെ കോണ്‍സണ്‍ട്രേഷന് ക്യാമ്പുകളെക്കുറിച്ച് അറിവുണ്ടായിരുന്നെങ്കില് ഗ്രേറ്റ് ഡിക്റ്റേറ്റര് ചെയ്യില്ലായിരുന്നുവെന്ന് ചാപ്ലിന് പിന്നീട് പറയുകയും ചെയ്തു.\nലെനി റിഫെന്‍സ്ടാള് സംവിധാനം ചെയ്ത ഈ ഡോക്യുമെന്‍ററി മനുഷ്യത്വ രഹിതവും വിവേക ശൂന്യവുമായ ഒരു ഭീകര രാഷ്ട്രത്തിന്‍റെ രൂപീകരണമാണ് കാണിക്കുന്നത്. നാസികളുടെ ഡെപ്യൂട്ടി 'ഫ്യൂറര്' ആയ റുഡോള്‍ഫ് ഹെസ് പറയുന്നു: "ഹിറ്റ്‌ലര് എന്നാല് ജര്‍മ്മനി, ജര്‍മ്മനി എന്നാല് ഹിറ്റ്‌ലര്". ഒരു സമൂഹത്തിന്‍റെ ബഹുസ്വരത ഉള്‍ക്കൊള്ളാന് കഴിയാത്ത, മാസ് ഹിസ്ടീരിയ വളര്‍ത്തി അധികാരമുറപ്പിക്കുന്ന ഹിറ്റ്‌ലറും അതിനു വേണ്ടി പ്രചരിപ്പിക്കുന്ന ഗീബല്‍സിയന് നുണകളും ഇന്നും സജീവമാണ്. ആള്‍ക്കൂട്ടത്തിന്‍റെ ഫാസിസ്റ്റ് മനശാസ്ത്രവും ഫാസിസത്തിന്‍റെ ആള്‍ക്കൂട്ട മനശാസ്ത്രവും ഇത്തരത്തിലുള്ള മനുഷ്യരെ സൃഷ്ടിക്കുന്നതില് പ്രധാന പങ്ക് വഹിക്കുന്നു.\nഹിന്ദു രാഷ്ട്ര വാദവും വര്‍ഗീയ രാഷ്ട്രീയവും ഏകശിലാത്മകമായ ഒരു രാഷ്ട്രത്തിന് പാര്‍ലമെണ്ടറി ജനാധിപത്യത്തിനകത്ത് തന്നെ, അധികാരത്തിന്‍റെ തണല് ഉപയോഗിച്ച് നിരന്തരമായി ശ്രമം നടത്തുമ്പോള് അത്തരമൊരു രാഷ്ട്ര രൂപീകരണത്തിലേക്ക് നയിക്കുന്ന ആള്‍ക്കൂട്ട മനശാസ്ത്രവും പ്രധാനമാണ്. ഫാസിസ്റ്റ് ദേശ രാഷ്ട്ര രൂപീകരണത്തില് നിര്‍ണായകമായ പ്രൊപ്പഗാണ്ടയുടെ ഏറ്റവും ശക്തമായ ഉദാഹരണങ്ങളില് ഒന്നാണ് ലെനി റീഫന്‍സ്ടാളിന്‍റെ ട്രയംഫ് ഓഫ് ദ വില്....\nPosted by SUJAY at 11:17 PM


ജിയോയുടെ പേരില് വലിയ തട്ടിപ്പ്: സൂക്ഷിക്കണേ.. – Chandrika Daily\nBy chandrika Wednesday January 25, 2017 04:57 am\nജിയോയുടെ പേരില് വലിയ തട്ടിപ്പ്: സൂക്ഷിക്കണേ..\nന്യൂഡല്‍ഹി: റിലയന്‍സിന്റെ ജിയോയുടെ സൗജന്യ ഡാറ്റ, കോള് ഓഫറില് വീണിരിക്കുകയാണ് ടെക് ലോകം. അതു കൊണ്ട് തന്നെ ജിയോയുമായി ബന്ധപ്പെട്ട വാര്‍ത്തകള്‍ക്ക് വന് സ്വീകാര്യതയാണ് ലഭിക്കുന്നത്. ഇതൊരു…\nന്യൂഡല്‍ഹി: റിലയന്‍സിന്റെ ജിയോയുടെ സൗജന്യ ഡാറ്റ, കോള് ഓഫറില് വീണിരിക്കുകയാണ് ടെക് ലോകം. അതു കൊണ്ട് തന്നെ ജിയോയുമായി ബന്ധപ്പെട്ട വാര്‍ത്തകള്‍ക്ക് വന് സ്വീകാര്യതയാണ് ലഭിക്കുന്നത്. ഇതൊരു അവസരമാക്കി തട്ടിപ്പുകാരും രംഗം കൊഴുപ്പിക്കുകയാണ്. ജിയോ ഇപ്പോള് നല്‍കുന്ന ഹാപ്പി ന്യൂ ഇയര് ഓഫറിലെ ഡൗണ്‍ലോഡ് പരിധി ഉയര്‍ത്താമെന്ന പേരിലാണ് പുതിയ തട്ടിപ്പ്. നിലവില് ഒരു ദിവസം ഒരു ജിബിയാണ് ജിയോ നല്‍കുന്ന വേഗതയില് ലഭിക്കുന്നത്. അതിന് ശേഷം സ്പീഡ് കുറയും.\nഎന്നാല് സ്പീഡ് ലിമിറ്റ് ദിവസം പത്ത് ജിബി വരെയാക്കാമെന്നും അതിന് താഴെ കാണുന്ന ലിങ്കില് ക്ലിക്ക് ചെയ്യൂമെന്നുമാണ് സന്ദേശം പ്രചരിക്കുന്നത്. ഇത്തരത്തില് ലഭിക്കുന്ന ലിങ്കിലേക്ക് കയറുമ്പോള് നമ്മുടെ വ്യക്തിവിരങ്ങള് ചോദിക്കുകയും ഒടുവില് ലിങ്ക് ഷെയര് ചെയ്യാനാവശ്യപ്പെടുകയും ചെയ്യുന്നു. എന്നാല് സൂക്ഷിക്കുക, ഇത്തരത്തില് യാതൊരു ഓഫറും\nകമ്പനി നല്‍കുന്നില്ല, ഇങ്ങനെ വരുന്ന സന്ദേശങ്ങള് നിങ്ങളെ കെണിയില് വീഴ്ത്താനുള്ളതാണ്.\nറിലയന്‍സ് ജിയോ ഹാപ്പി ന്യൂ ഇയര് ഓഫറില് പ്രഖ്യാപിച്ചതില്‍നിന്നു യാതൊരു വ്യത്യാസവും വരുത്തിയിട്ടില്ലെന്ന് അധികൃതര് വ്യക്തമാക്കി. മാര്‍ച്ച് 31 വരെയാണ് സൗജന്യ സേവനം ജിയോ വാഗ്ദാനം ചെയ്യുന്നത്. ഇപ്പോള് ഒരു ജിബിയാണ് 4ജി വേഗതയില് ഒരു ദിവസം ലഭിക്കുന്നത്. അതിന് ശേഷം ഉപയോഗിക്കുമ്പോള് വേഗത കുറയും. അതേസമയം മാര്‍ച്ച് 31ന് ശേഷം ചില നിയന്ത്രണങ്ങളോടെ സൗജന്യ സേനം നീട്ടിയേക്കുമെന്ന് റിപ്പോര്‍ട്ടുകളുണ്ട്.


Koodathai Jolly: എല്ലാവരോടും ഇടപഴകുന്ന ജോളി; എൻഐടിയിൽ അധ്യാപികയെന്ന് പരിചയപ്പെടുത്തൽ; കൂടത്തായി കൊലപാതക പരമ്പര ഇങ്ങനെ - how koodathai jolly killed six relatives | Samayam Malayalam\nhow koodathai jolly killed six relatives\nഎല്ലാവരോടും ഇടപഴകുന്ന ജോളി; എൻഐടിയിൽ അധ്യാപികയെന്ന് പരിചയപ്പെടുത്തൽ; കൂടത്തായി കൊലപാതക പരമ്പര ഇങ്ങനെ\nSamayam Malayalam | Updated: 05 Oct 2019, 07:58:00 PM\nഎൻഐടിയുടെ പേരിലുള്ള വ്യാജ ഐഡന്റിറ്റി കാർഡ് ജോളിയിൽനിന്നും അന്വേഷണ സംഘം പിടിച്ചെടുത്തിരുന്നു. വളരെ വേഗത്തിൽ ആളുകളുമായി ഇടപഴകിയിരുന്ന ജോളിയാണ് കൊലപാതക പരമ്പരയ്ക്കുപിന്നിലെന്ന് അധികമാരും കരുതിയിരുന്നില്ല.\nഅസ്വഭാവിക മരണത്തിൽ ആദ്യം സംശയം ഉന്നയിച്ചത് കൊല്ലപ്പെട്ട മാത്യു\nകൊച്ചുകുഞ്ഞിനെപ്പോലും കൊലപാതകി വെറുതേവിട്ടില്ല\nആദ്യഭാര്യ മരിച്ചതിനു പിന്നാലെ ഷാജുവും ജോളിയും വിവാഹതരായത് സംശയത്തിനിടയാക്കി\nകോഴിക്കോട്: വളരെ എളുപ്പത്തിൽ ആളുകളുമായി ഇടപഴകുന്ന പ്രകൃതമാണ് കൂടത്തായി കൊലപാതക പരമ്പര കേസിൽ പിടിയിലായ ജോളിക്ക് ഉണ്ടായിരുന്നതെന്ന് അയൽവാസികൾ പറയുന്നത്. കൂട്ടമരണത്തിന്റെ ചുരുളഴിയുമ്പോൾ അമ്പരപ്പിലാണ് അവർ. എൻഐടിയിൽ അധ്യാപികയാണെന്നാണ് ജോളി സ്വയം പരിചയപ്പെടുത്തിയിരുന്നതെന്ന് അയൽവാസികളിൽ ഒരാൾ പറഞ്ഞു. എന്നാൽ കുറഞ്ഞ വിദ്യാഭ്യാസ യോഗ്യത മാത്രമാണ് ഇവർക്കുള്ളതെന്നാണ് വിവരം. എൻഐടിയിലെ വ്യാജ ഐഡന്റിറ്റി കാർഡ് പോലീസ് ഇവരിൽനിന്നും പിടിച്ചെടുക്കുകയും ചെയ്തു. എന്തിനുവേണ്ടി ഇവർ കൂട്ടകൊലപാതകം നടത്തി എന്നുള്ളത് വരും നിമിഷങ്ങളിൽ പുറത്തുവന്നേക്കാം.\nകൂടത്തായി കൊലപാതകത്തിന്റെ നാൾവഴി,\nഅന്നമ്മ തോമസ്, വയസ് (57) / 22 ഓഗസ്റ്റ് 2002\nപൊന്നാമറ്റം കടുംബത്തിൽ 2002 ഓഗസ്റ്റ് 22നാണ് ആദ്യ മരണം ഉണ്ടാകുന്നത്. റിട്ട അധ്യാപികയായ അന്നമ്മ തോമസ് ആട്ടിൻ സൂപ്പ് കഴിച്ചയുടനെ ഛർദ്ദിച്ച് കുഴഞ്ഞു വീഴുകയായിരുന്നു. ആശുപത്രിയിൽ എത്തിക്കുന്നതിനു മുമ്പെ അന്നമ്മ മരണത്തിനു കീഴടങ്ങി. കൃത്യം ആറ് വർഷത്തിനു ശേഷമാണ് അന്നമ്മയുടെ ഭർത്താവ് ടോം തോമസ് മരണപ്പെട്ടത്.\nAlso read: കൂടത്തായി കൊലപാതകം: ജോളിയുൾപ്പടെ മൂന്നു പേർ അറസ്റ്റിൽ; മാത്യുവും കുറ്റം സമ്മതിച്ചു\nപൊന്നാമറ്റം ടോം തോമസ് (66) / 26 ഓഗസ്റ്റ് 2008\nകപ്പപ്പുഴുക്ക് കഴിച്ചതിനു ശേഷം കുഴഞ്ഞുവീണായിരുന്നു ടോം തോമസിന്റെ മരണം. വീട്ടിൽ ഉണ്ടായിരുന്നത് മകൻ റോയ് തോമസിന്റെ ഭാര്യ ജോളി മാത്രം. അവരുടെ നിലവിളി കേട്ടാണ് അയൽവാസികൾ പൊന്നാമറ്റം വീട്ടിലേക്ക് ഓടിയെത്തിയത്. ആശുപത്രിയിലേക്കുള്ള യാത്രാമധ്യേ ടോം തോമസ് മരണപ്പെട്ടു. വിദ്യാഭ്യാസ വകുപ്പിലെ ഉപകാരിയായിരുന്ന ഒരു ഉദ്യോഗസ്ഥനായിരുന്നു ടോം തോമസ് എന്നാണ് താമര ശേരിയിൽനിന്നുള്ള അധ്യാപകർ പറയുന്നത്.\nറോയ് തോമസ് (40)/ 30 സെപ്തംബർ 2011\nജോളിയും മക്കളും മാത്രമായിരുന്നു അന്ന് വീട്ടിൽ ഉണ്ടായിരുന്നത്. പുറത്തുനിന്നും വീട്ടിലെത്തിയ ഉടൻ റോയ് വീട്ടിൽനിന്നും ഭക്ഷണം കഴിച്ചു. അതിനു ശേഷം ശുചിമുറിയിലേക്കു പോയ റോയ് കുഴഞ്ഞു വീണു. ജോളിയുടേയും മക്കളുടേയും കരച്ചിൽക്കേട്ടെത്തിയ നാട്ടുകാർ റോയ് തോമസിനെ ആശുപത്രിയിൽ എത്തിച്ചു. അപ്പോഴേക്കും റോയ് മരണത്തിനു കീഴടങ്ങിയിരുന്നു. മുക്കത്തും താമരശേരിയിലും റോയ് തോമസിന് കച്ചവടം ഉണ്ടായിരുന്നു. എന്നാൽ അതൊന്നും ലാഭത്തിലായിരുന്നില്ല. കച്ചവടത്തിനുള്ള പണം റോയ് അന്നമ്മയിൽനിന്നാണ് വാങ്ങിയിരുന്നത്. പോസ്റ്റ്മോർട്ടത്തിൽ റോയിയുടെ ശരീരത്തിൽനിന്നും മാരക വിഷമായ സയനൈഡിന്റെ അംശം കണ്ടെത്തി.\nAlso read: പിണറായിയിലെ അരുംകൊലയ്ക്ക് സമാനം കൂടത്തായിയിലെ കൂട്ട മരണങ്ങൾ\nഎംഎം മാത്യു മഞ്ചാടിയിൽ (66)/ 24 ഫെബ്രുവരി 2014\nഅന്നമ്മ തോമസിന്റെ സഹോദരനാണ് മഞ്ചാടിയിൽ മാത്യു. പൊന്നാമറ്റം കുടുംബത്തിലെ റോയിയുടെ മരണത്തിൽ ദുരൂഹത ആരോപിച്ച ആദ്യത്തെ വ്യക്തിയാണ് മാത്യു മഞ്ചാടിയിൽ. ഭാര്യ വീട്ടിൽ പോയതിനാൽ മരണ ദിവസം മാത്യു വീട്ടിൽ തനിച്ചായിരുന്നു. ജോളിയുടെ കരച്ചിൽ കേട്ട് അയൽവാസികൾ വീട്ടിൽ എത്തിയപ്പോൾ മാത്യു വായിൽനിന്നും നുരയും പതയും വന്ന നിലയിൽ നിലത്ത് കിടക്കുകയായിരുന്നു. ആശുപത്രിയിൽ എത്തിക്കുന്നതിനു മുമ്പെ മാത്യു മരണത്തിനു കീഴടങ്ങി.\nആൽഫൈൻ ഷാജു (2)/3മാർച്ച് 2014\nസഹോദരന്റെ ആദ്യകുർബ്ബാന ദിവസം ബ്രഡ് ഇറച്ചിക്കറി കൂട്ടി കഴിച്ചതായിരുന്നു ആൽഫൈൻ ഷാജു. കേസിൽ പിടിയിലായ ജോളിയുടെ രണ്ടാം ഭർത്താവ് ഷാജുവിന്റെ ആദ്യ വിവാഹത്തിലുള്ള കുട്ടിയാണ് ആൽഫൈൻ. ഭക്ഷണം കഴിച്ചതിനു ശേഷം ബോധരഹിതയായ കുട്ടിയെ തൊട്ടടുത്ത സ്വകാര്യ ആശുപത്രിയിലും പിന്നീട് കോഴിക്കോട്ടെ സ്വകാര്യ ആശുപത്രിയിലും പ്രവേശിപ്പിച്ചെങ്കിലും ജീവൻ രക്ഷിക്കാനായില്ല.\nAlso read:കൂടത്തായി കൊലപാതകം: ജോളിയും ഷാജുവും ഉൾപ്പടെ നാലു പേർ കസ്റ്റഡിയിൽ\nസിലി ഷാജു (44)/ 11 ജനുവരി 2016\nകേസിലെ പ്രതി ജോളിയുടെ രണ്ടാം ഭർത്താവ് ഷാജുവിന്റെ ആദ്യ ഭാര്യയാണ് സിലി. ജോളിക്കൊപ്പം ബന്ധുവിന്റെ വിവാഹത്തിൽ പങ്കെടുത്ത ശേഷം താമരശേരിയിൽ എത്തിയതായിരുന്നു സിലി. ഭർത്താവ് ഷാജു അപ്പോൾ സ്ഥലത്ത് ഉണ്ടായിരുന്നു. ദന്തഡോക്ടറെ കാണുന്നതിനായി വൈകിട്ട് മൂവരും മകളുംകൂടി ആശുപത്രിയിൽ പോയി. ഷാജു ഡോക്ടറെ കാണാൻ അകത്ത് കയറിയപ്പോൾ സിലിയും ജോളിയും വരാന്തയിലായിരുന്നു. ഈ സമയം സിലി ജോളിയുടെ മടിയിൽ കുഴഞ്ഞുവീണു. വായിൽനിന്നും നുരയും പതയും വന്നു. ആശുപത്രിയിലെത്തിക്കുമ്പോഴേക്കും മരണം സംഭവിച്ചിരുന്നു.\n06 ഫെബ്രുവരി 2017/ രണ്ടാം വിവാഹം\nഷാജുവിന്റെ ഭാര്യ സിലി മരിച്ച് കൃത്യം ഒരു വർഷം പൂർത്തിയായപ്പോൾ ജോളിയും ഷാജുവും വിവാഹിതരായി. ബന്ധുക്കളുടെ കടുത്ത എതിർപ്പിനെ അവഗണിച്ചാണ് ഇവർ വിവാഹിതരായത്. അടുത്ത ബന്ധുക്കൾ തമ്മിലുള്ള വിവാഹം ആയതിനാലായിരുന്നു ബന്ധുക്കൾ എതിർത്തത്.\nമരണത്തിന്റെ സമാനതയാണ് കേസിൽ വഴിത്തിരിവായത്. മരിച്ചവർക്ക് പാരമ്പര്യമായി ഹൃദയ സംബന്ധമായ അസുഖം ഉണ്ടെന്ന് വരുത്തിത്തീർക്കാൻ കൊലയാളികൾക്ക് കഴിഞ്ഞിരുന്നു. ഇത് കൊലക്കു പിന്നിലെ വ്യക്തമായ ആസൂത്രണമായാണ് അന്വേഷണ സംഘം കരുതുന്നത്. ബന്ധുക്കളുടെ സ്വത്ത് വ്യാജ ഒസ്യത്ത് ഉപയോഗിച്ച് തട്ടിയെടുക്കാൻ ശ്രമിച്ചതും ജോളിക്ക് വിനയായി.\nകുടുങ്ങുമെന്ന് ഉറപ്പായപ്പോള് ജോളി ആത്മഹത്യയ്ക്ക് ശ്രമിച്ചു; അടുത്ത ബന്ധുക്കളോട് കുറ്റമേറ്റു പറഞ്ഞു ആര്‍ട്ടിക്കിള് ഷോ\nkoodathai victims koodathai serial deaths koodathai news koodathai mysterious deaths Koodathai Murders Koodathai Jolly koodathai death\nWeb Title : how koodathai jolly killed six relatives


വനിതാസ്ഥാനാര്‍ഥിയുണ്ടാകും, യുവാക്കള്‍ക്ക് അര്‍ഹമായ പ്രാതിനിധ്യം ഉണ്ടാകും- മുനവ്വറലി ശിഹാബ് തങ്ങള് – Kerala News Hunt\nകോഴിക്കോട്: മുസ്‍ലിം ലീഗ് സ്ഥാനാര്‍ഥി പട്ടികയില് യുവാക്കള്‍ക്ക് മതിയായ പ്രാതിനിധ്യമുണ്ടാകുമെന്ന് യൂത്ത് ലീഗ് സംസ്ഥാന അധ്യക്ഷന് മുനവ്വറലി ശിഹാബ് തങ്ങള്. യൂത്ത് ലീഗിന്‍റെ ആവശ്യങ്ങളെല്ലാം നേതൃത്വത്തെ അറിയിച്ചിട്ടുണ്ട്. അര്‍ഹമായ അംഗീകാരം കിട്ടുമെന്ന് തന്നെയാണ് പ്രതീക്ഷിക്കുന്നതെന്നും മുനവ്വറലി ശിഹാബ് തങ്ങള് കൂട്ടിച്ചേര്‍ത്തു.\nസ്ഥാനാര്‍ത്ഥി പട്ടികയില് യുവാക്കള്‍ക്ക് പ്രതീക്ഷയുണ്ടെന്നും മുസ്‍ലിം ലീഗിനെ സംബന്ധിച്ചിടത്തോളം പുതിയ മുഖങ്ങളും യുവാക്കളും ഉണ്ടാകുമെന്നും മുനവ്വറലി തങ്ങള് പറഞ്ഞു.\nവനിതാ സ്ഥാനാര്‍ത്ഥി വേണമെന്ന പൊതു വികാരമാണ് പൊതുവെ പാര്‍ട്ടിക്കുള്ളിലുള്ളത്. വിജയസാധ്യത കൂടി പരിഗണിച്ച് അക്കാര്യത്തില് പാര്‍ട്ടി തന്നെ ചര്‍ച്ച ചെയ്ത് അന്തിമ തീരുമാനമെടുക്കും. എന്തായാലും പോസിറ്റീവായ ഒരു ചര്‍ച്ചയാണ് പാര്‍ട്ടിക്കുള്ളില്‍നടക്കുന്നതെന്നും അദ്ദേഹം പറഞ്ഞു.\nഇടതുപക്ഷ സര്‍ക്കാറിനുള്ള എല്ലാ പിന്തുണയും പിന്‍വലിക്കുന്നതായി നടന് ഹരീഷ് പേരടി. നാടകക്കാരന് അഭിമാനം ഇല്ലാത്ത ഈ ലോകത്ത് സര്‍ക്കാറിനെ എന്തിനു പിന്തുണയ്ക്കണമെന്നും അദ്ദേഹം ചോദിച്ചു. സിനിമയ്ക്ക് സെക്കന്‍ഡ് ഷോ അനുവദിച്ചിട്ടും നാടകക്കാരന് മാത്രം വേദിയില്ലെന്ന് അദ്ദേഹം കുറ്റപ്പെടുത്തി. നാടകമേളയായ ഐ.ടി.എഫ്.ഒ.കെ (ഇന്റര്‍നാഷ്ണല് തിയേറ്റര് ഫിലിം ഫെസ്റ്റിവില് ഓഫ് കേരള) അനുമതി നല്‍കാത്തതിനെ തുടര്‍ന്നാണ് ഹരീഷിന്റെ പ്രതികരണം. ഹരീഷ് പേരടിയുടെ കുറിപ്പിന്റെ പൂര്‍ണരൂപം സിനിമക്ക് സെക്കന്‍ഡ്ഷോ അനുവദിച്ചു…നാടകക്കാരന് മാത്രം വേദിയില്ല..Iffk നടന്നു…Itfok […]


ലൈഫ് മിഷന് : സര്‍ക്കാരിന്‍റെ അവകാശവാദം തെരഞ്ഞെടുപ്പ് പ്രചരണ സ്റ്റണ്ട് മാത്രമെന്ന് കെ.സി. ജോസഫ് – Jaihind TV\nലൈഫ് മിഷന് : സര്‍ക്കാരിന്‍റെ അവകാശവാദം തെരഞ്ഞെടുപ്പ് പ്രചരണ സ്റ്റണ്ട് മാത്രമെന്ന് കെ.സി. ജോസഫ്\nലൈഫ് മിഷന് പദ്ധതിയില് രണ്ടര ലക്ഷം വീടുകള് പൂര്‍ത്തിയായെന്ന സര്‍ക്കാരിന്‍റെ അവകാശവാദം തെരഞ്ഞെടുപ്പ് പ്രചരണ സ്റ്റണ്ടാണെന്ന് കോണ്‍ഗ്രസ്സ് നിയമസഭാ കക്ഷി ഉപനേതാവ് കെ.സി. ജോസഫ് എംഎല്‍എ. പിണറായി സര്‍ക്കാര് അവകാശപ്പെടുന്നത് രണ്ടര ലക്ഷം വീട് നിര്‍മ്മാണം പൂര്‍ത്തിയാക്കി എന്നാണ്. എന്നാല് ഈ അവകാശവാദം യാഥാര്‍ത്ഥ്യങ്ങള്‍ക്ക് നിരക്കുന്നതല്ലെന്നും അദ്ദേഹം ചൂണ്ടിക്കാട്ടുന്നു.\nനിയമസഭയില് പൂര്‍ത്തിയായ വീടുകളുടെ പഞ്ചായത്ത് തിരിച്ച കണക്ക് ചോദിച്ചിട്ട് ‘വിവരം ശേഖരിച്ചു വരുന്നു’ എന്നാണ് ഉത്തരം. ഉത്തരം എന്തിനാണ് മറച്ചു വയ്ക്കുന്നതെന്നും രണ്ടര ലക്ഷം വീട് പൂര്‍ത്തിയാകണമെങ്കില് ഒരു പഞ്ചായത്തില് കുറഞ്ഞത് 250 വീട് എങ്കിലും പൂര്‍ത്തിയായിരിക്കണമെന്നും അദ്ദേഹം പറയുന്നു. ഇതോടൊപ്പം, ഉമ്മന് ചാണ്ടി സര്‍ക്കാരിന്‍റെ കാലത്ത് ഇന്ദിര ആവാസ് യോജനയിലെ 2,75,038 വീടുകള് ഉള്‍പ്പെടെ 4,55,170 വീടുകള് പൂര്‍ത്തിയായെന്ന യാഥാര്‍ത്ഥ്യം ഇടതു മുന്നണിക്ക് നിഷേധിക്കാന് സാധിക്കില്ലെന്നും അദ്ദേഹം രേഖകള് ചൂണ്ടിക്കാട്ടി വിശദീകരിച്ചു.\nലൈഫ് മിഷന് പദ്ധതിയില് രണ്ടര ലക്ഷം വീടുകള് പൂര്‍ത്തിയായെന്ന സര്‍ക്കാരിന്‍റെ അവകാശവാദം തെരഞ്ഞെടുപ്പ് പ്രചരണ സ്റ്റണ്ടാണ് . പിണറായി സര്‍ക്കാര് അവകാശപ്പെടുന്നത് രണ്ടര ലക്ഷം വീട് നിര്‍മ്മാണം പൂര്‍ത്തിയാക്കി എന്നാണ്. ഈ അവകാശവാദം യാഥാര്‍ത്ഥ്യങ്ങള്‍ക്ക് നിരക്കുന്നതല്ല. നിയമസഭയില് പൂര്‍ത്തിയായ വീടുകളുടെ പഞ്ചായത്ത് തിരിച്ച കണക്ക് ചോദിച്ചിട്ട് ‘വിവരം ശേഖരിച്ചു വരുന്നു’ എന്നാണ് ഉത്തരം. എന്തിന് ഉത്തരം മറച്ചു വയ്ക്കുന്നു?. രണ്ടര ലക്ഷം വീട് പൂര്‍ത്തിയാകണമെങ്കില് ഒരു പഞ്ചായത്തില് കുറഞ്ഞത് 250 വീട് എങ്കിലും പൂര്‍ത്തിയായിരിക്കണം. പല പഞ്ചായത്തിലും 100-ല് താഴെ വീടുകളാണ് പൂര്‍ത്തിയായത്.\nഉമ്മന് ചാണ്ടി സര്‍ക്കാരിന്‍റെ കാലത്ത് ഇന്ദിര ആവാസ് യോജനയിലെ 2,75,038 വീടുകള് ഉള്‍പ്പെടെ 4,55,170 വീടുകള് പൂര്‍ത്തിയായെന്ന യാഥാര്‍ത്ഥ്യം ഇടതു മുന്നണിക്ക് നിഷേധിക്കാന് സാധിക്കില്ല. 2017 മെയ് 16-ന് 4003-ാം നമ്പര് നക്ഷത്രചിഹ്നമിടാത്ത ചോദ്യത്തിന് സി.പി.എമ്മിന്‍റെ എം.എല്.എ. അയിഷാ പോറ്റിക്ക് നിയമസഭയില് മന്ത്രി കെ.ടി. ജലീല് നല്‍കിയ ഉത്തരത്തില് ഇങ്ങനെ പറയുന്നു.\n“2011-12 മുതല് 15-16 വരെ (അതായത് ഉമ്മന് ചാണ്ടി സര്‍ക്കാരിന്‍റെ കാലത്ത്) സംസ്ഥാനത്ത് ഇന്ദിരാ ആവാസ് യോജന പദ്ധതിയില് 2,94,670 വീടുകള് അനുവദിക്കുകയും ഇതില് 2,75,038 വീടുകള് പൂര്‍ത്തീകരിക്കുകയും ചെയ്തിട്ടുണ്ട്. ബാക്കിയുള്ള 19,632 വീടുകള് പൂര്‍ത്തിയാക്കാന് നടപടി സ്വീകരിച്ചു വരുന്നു”. ഇത് ഇന്ദിരാ ആവാസ് യോജനയിലെ മാത്രം കണക്കാണ്. ഇതിന് പുറമെ മുന് വര്‍ഷങ്ങളില് പൂര്‍ത്തിയാകാതെ കിടന്ന 91,929 വീടുകളും ഉമ്മന്‍ചാണ്ടി സര്‍ക്കാര് പൂര്‍ത്തിയാക്കി. കൂടാതെ പട്ടിക വര്‍ഗ്ഗ വകുപ്പ് 38,309 വീടുകളും പട്ടികജാതി വകുപ്പ് 24,141 വീടുകളും നഗരസഭകള് സ്വന്തമായി 12,938 വീടുകളും കോര്‍പ്പറേഷന് സ്വന്തമായി 12,815 വീടുകളും ഉള്‍പ്പെടെ ഉമ്മന് ചാണ്ടി സര്‍ക്കാരിന്‍റെ കാലത്ത് ആകെ 4,55,170 വീടുകളാണ് നിര്‍മ്മാണം പൂര്‍ത്തിയാക്കിയത്. ഫിഷറീസ് വകുപ്പ് അനുവദിച്ച വീടുകള് കൂട്ടാതെയാണ് ഈ കണക്ക്.\nഒരു വീടിന് ഐ.എ.വൈ പദ്ധതിയില് അച്ചുതാനന്ദന്‍റെ കാലത്ത് പൊതു വിഭാഗത്തില് 75,000 രൂപയായിരുന്നത്2ലക്ഷം രൂപയായും എസ്.സി./എസ്.ടി. വിഭാഗത്തിന് ഒരു ലക്ഷം രൂപയായിരുന്നത് രണ്ടര ലക്ഷം രൂപയായും വര്‍ദ്ധിപ്പിച്ചു. പിന്നീട് എസ്.ടി./എസ്.ടി. വിഭാഗത്തിന്‍റെ വിഹിതം മൂന്നു ലക്ഷമായും വര്‍ദ്ധിപ്പിച്ചു. ഇതാണ് ഉമ്മന് ചാണ്ടി സര്‍ക്കാരിന്‍റെ ട്രാക് റിക്കാര്‍ഡ്. നിയമസഭയില് പിണറായി സര്‍ക്കാരിലെ മന്ത്രിമാര് നല്‍കിയ ഉത്തരങ്ങൾ ഇത് ശരിവയ്ക്കും


Janmabhumi| കിരീടം അരികെ; അവസാന മത്സരത്തില് ജയിച്ചാല് ഗോകുലം ഐ ലീഗ് ചാമ്പ്യന്‍സ്\nMarch 21, 2021, 09:46 p.m.\nഈ വിജയത്തോടെ ഗോകുലം പതിനാല് മത്സരങ്ങളില് 26 പോയിന്റുമായി ഒന്നാം സ്ഥാനത്തെത്തി. ട്രാവുവിനും ചര്‍ച്ചില് ബ്രദേഴ്‌സിനും പതിനാല് മത്സരങ്ങളില് 26 പോയിന്റ് വീതമുണ്ടെങ്കിലും ഗോള് ശരാശരിയില് അവര് ഗോകുലത്തിന് പിന്നിലാണ്. ട്രാവു രണ്ടാം സ്ഥാനത്തും ചര്‍ച്ചില് ബ്രദേഴ്‌സ് മൂന്നാം സ്ഥാനത്തും നില്‍ക്കുന്നു. ശനിയാഴ്ച നടക്കുന്ന അവസാന മത്സരത്തില് ഗോകുലം ,\nകൊല്‍ക്കത്ത: കേരളത്തിന്റെ സ്വന്തം ടീമായ ഗോകുലം കേരള എഫ്‌സി ഐ ലീഗില് കിരീട പ്രതീക്ഷ കാത്തു. നിര്‍ണായ മത്സരത്തില് മുഹമ്മദന്‍സ് എസ്.സിയെ ഒന്നിനെതിരെ രണ്ട് ഗോളുകള്‍ക്ക് തോല്‍പ്പിച്ചാണ് അവര് പ്രതീക്ഷ നിലനിര്‍ത്തിയത്. ഡെന്നീസ് ആന്റ്‌വിയുടെ ഇരട്ട ഗോളാണ് വിജയമൊരുക്കിയത്്. സുജിത്താണ് മുഹമ്മദന്‍സിന്റെ ഏക ഗോള് നേടിയത്്.\nട്രാവുവിനെ തോല്‍പ്പിച്ചാല് ഐ ലീഗ് കിരീടം കേരളത്തിലേക്ക് വരും. അതേസമയം മൂന്നാം സ്ഥാനത്തുള്ള ചര്‍ച്ചിലിന് അവസാന മത്സരത്തില് റൗണ്ട് ഗ്ലാസ് പഞ്ചാബിനെ വന് മാര്‍ജിനില് തോല്‍പ്പിച്ചാലേ കിരീടം നേടാനാകൂ.\nമുഹമ്മദന്‍സിനെതിരെ വിജയം തന്നെ ലക്ഷ്യമിട്ട്് കളിക്കളത്തിലിറങ്ങിയ ഗോകുലം തകര്‍പ്പന് കളിയാണ് തുടക്കം മുതലേ പുറത്തെടുത്തത്്. ഇരുപതാം മിനിറ്റില് ഡെന്നീസ് ആന്റ്‌വിയുടെ ഗോളില് ഗോകുലം മുന്നിലായി. പതിനാല് മിനിറ്റിനുള്ളില് ഡെന്നീസ് ആന്റ്‌വി രണ്ടാം ഗോളും നേടി. ഇടവേളയ്ക്ക് ജേതാക്കള് 2-0 ന് മുന്നിട്ടുനിന്നു.\nരണ്ടാം പകുതിയുടെ അവസാന നിമിഷങ്ങളിലാണ് മുഹമ്മദന്‍സ് ഒരു ഗോള് മടക്കിയത്്. സുജിത് സദുവാണ് ലക്ഷ്യം കണ്ടത്.ഇന്നലെ ആദ്യം നടത്ത മത്സരത്തില് ട്രാവുവിനെ ചര്‍ച്ചില് ബ്രദേഴ്‌സ് സമനിലയില് തളച്ചു. ഇരു ടീമുകളും ഓരോ ഗോള് നേടി.


‘അടിച്ചു വാരാനും കഴിച്ച പാത്രം കഴുകാനും മോനോടും പറയണം’: ആണത്തം കുത്തിവയ്ക്കുന്നതിനു പകരം ചെയ്യേണ്ടത്: കുറിപ്പ് | athira usha facebook post | gender equality facebook post\nWednesday 20 October 2021 12:01 PM IST : By സ്വന്തം ലേഖകൻ\nWednesday 20 October 2021 12:01 PM IST\nഅടുക്കളപ്പണിയും അടിച്ചു വാരലും പെണ്ണിന്റേതാണെന്ന പൊതുബോധത്തിന് ഇരുപത്തിയൊന്നാം നൂറ്റാണ്ടിലും മാറ്റം വന്നിട്ടില്ല. എത്ര ഉയരെ പറന്നാലും ഏതു സ്വപ്നങ്ങള് നേടിയാലും ആണിനു കീഴെയായിരിക്കണംം പെണ്ണെന്ന ചിന്തകൾക്കെതിരെ എതിർ സ്വരങ്ങളും ഉയരുന്നുണ്ട്. ആൺ പെൺ വേർതിരിവുകൾക്കെതിരെ ആതിര ഉഷ വാസുദേവൻ പങ്കുവച്ച കുറിപ്പ് ശ്രദ്ധേയമാണ്. ആൺകുട്ടി ആണെന്ന കാരണത്താൽ വീട്ടിൽ യാതൊരു വിധ പ്രിവിലേജുകളും അവനു നൽകേണ്ടതില്ലെന്ന് ആതിര കുറിക്കുന്നു. രക്ഷിതാക്കളെ കണ്ടു തന്നെയാണ് കുഞ്ഞുങ്ങൾ ഇതൊക്കെ മനസ്സിലാക്കേണ്ടത്. ഹോം മാനേജ്മെന്റിന്റെ വിവിധ വകുപ്പുകളിൽ അച്ഛനും അമ്മയും ചേർന്ന് പ്രവർത്തിക്കുകയും തന്റെതായ പങ്ക് നിർവഹിക്കുകയും ചെയ്യുന്നതു കാണുന്ന കുഞ്ഞുങ്ങൾ ഒരിക്കലും ലിംഗ അടിസ്ഥാനത്തിൽ മനുഷ്യരെ പല തട്ടിൽ കാണില്ലെന്നും ആതിര ഓർമ്മിപ്പിക്കുന്നു.\nപെൺകുട്ടികളെ ഉപദേശിച്ചും അവരുടെ അച്ഛനമ്മമാരെ ചീത്ത പറഞ്ഞും കഴിഞ്ഞെങ്കിൽ നമുക്ക് നമ്മുടെ ആൺമക്കളിലേക്ക് വരാം. അവരുടെ രക്ഷിതാക്കൾ ആയ നമ്മളിലേക്ക് തന്നെ വരാം.\nനാളത്തെ സമൂഹം എങ്കിലും സ്ത്രീ സൗഹൃദമാവണമെങ്കിൽ, സ്ത്രീകളോടുള്ള മനോഭാവത്തിൽ മാറ്റം വരണമെങ്കിൽ നമ്മൾ ഇന്നേ തുടങ്ങേണ്ടതുണ്ട്.\nആൺകുട്ടി ആണെന്ന കാരണത്താൽ വീട്ടിൽ യാതൊരു വിധ പ്രിവിലേജുകളും അവനു നൽകേണ്ടതില്ല.\nലൈംഗിക വിദ്യാഭ്യാസം അനുവദിക്കുന്ന പ്രായത്തിൽ അത് നൽകേണ്ടതുണ്ട്.സമപ്രായത്തിലും അല്ലാത്തതും ആയ ആളുകളോട് ലിംഗ ഭേദമന്യേ അവനു സൗഹൃദങ്ങൾ ഉണ്ടാവട്ടെ.\nകൗമാരത്തിലേ വികാര വിചാരങ്ങളെ കുറിച് അവനെ ബോധവാനാക്കണം. പ്രണയം തുറന്നു പറയാനുള്ള സാഹചര്യം വീട്ടിൽ ഉണ്ടാവണം. ലഹരി പദാർത്ഥങ്ങളോട് അകലം പാലിക്കാൻ അവനു കഴിയട്ടെ.\nകരയുന്നത് മോശമല്ലെന്നും കായിക ബലം മറ്റുള്ളവരിൽ പ്രയോഗിക്കുന്നത് കാടത്തം ആണെന്നും അവൻ മനസ്സിലാക്കട്ടെ.\nനാഴികക്ക് നാൽപ്പത് വട്ടം നീയൊരു ആണാണ് എന്നു പറഞ്ഞു 'ആണത്തം' കുത്തിവെക്കുന്നതിനു പകരം സഹവർത്തിത്വം,മനുഷ്യത്വം എന്നിവക്ക് ഊന്നൽ കൊടുക്കാം.\nഅവൻ കഴിച്ച പ്ലേറ്റോ ഇട്ട വസ്ത്രങ്ങളോ കഴുകാൻ ഒന്ന് പറഞ്ഞു നോക്കണം. അത് വാങ്ങി ചെയ്തു കൊടുക്കാൻ വീട്ടിൽ തന്നെ ആളുണ്ടാവും.\nഇങ്ങനെ വര്ഷങ്ങളായി 'പരാതിയില്ലാതെ ' പാട്രിയാർക്കി സമ്പ്രദായത്തിന്റെ ഭാഗമായി ജീവിച്ചുപോന്നവർക്ക് നമ്മൾ ചെയ്യുന്നതെല്ലാം പരിഷ്കാരങ്ങൾ ആയി തോന്നാം.\nരണ്ട് അമ്മമാരുടെ അനുഭവങ്ങൾ കൂടെ ചേർക്കുന്നു. ഒന്ന്, കഴിച്ച പാത്രം കഴുകി വെക്കാൻ ഒരമ്മ മോനോട് പറഞ്ഞപ്പോൾ, പത്തു വയസ്സ് പോലും തികയാത്ത മോന്റെ മറുപടി, "മാമന്റെ പ്ലേറ്റ് അമ്മമ്മ ആണല്ലോ കഴുകി വെക്കുന്നത്, അപ്പൊ എന്റേത് ചെയ്യേണ്ടത് അമ്മയല്ലേ"?\nരണ്ട്, പ്രായപൂർത്തി ആയ മകൻ വീട്ടിലെ മരാമത്തു പണികൾ ചെറിയ പെയിന്റിംഗ് എന്നിവയിലൊക്കെ അമ്മയെ നന്നായി സഹായിക്കും. പക്ഷെ ഇതുകണ്ട പയ്യൻസിന്റെ കൂട്ടുകാരൻ "നിന്റെ അമ്മക്ക് ഒരു പണിക്കാരനെ ആണ് വേണ്ടത്, അല്ലാതെ ഒരു മോനെ അല്ല" എന്ന് ഇടയ്ക്കിടെ പറഞ്ഞു ചൊറിയുന്നു. മകൻ സ്വാഭാവികം ആയും അമ്മയോട് അകലുന്നു.\nചുറ്റും ഉള്ള ഇത്തരം പ്രതിസന്ധികൾ കൂടി കടന്നു വേണം നമുക്ക് മുന്നോട്ടു പോവാൻ. ഇത് നമുക്ക് വേണ്ടി മാത്രം ഉള്ളതല്ല.വരാൻ പോകുന്ന തലമുറക്ക് വേണ്ടി ഉള്ളതാണ്.\nഅതിനായി ഉള്ള ശ്രെമങ്ങൾ ഇന്ന് തന്നെ തുടങ്ങേണ്ടത് ഉണ്ട്.\nനമ്മുടെ വീടുകളിൽ നിന്ന്..\nനമ്മിൽ നിന്ന് തന്നെ..\nകളിച്ചുകൊണ്ടിരിക്കെ രണ്ടു വയസ്സുകാരൻ പമ്പയാറ്റിൽ വീണു; ജസ്‌വിനും ജിയയും ചേർന്ന് കോരിയെടുത്തത് അനുജന്റെ ജീവൻ


ചരിത്രമാണിന്ന്, കാണാന് മറക്കരുത്…. – Chandrika Daily\nBy chandrika Sunday July 15, 2018 12:52 pm\nചരിത്രമാണിന്ന്, കാണാന് മറക്കരുത്….\nറഷ്യയില് നിന്നും ചന്ദ്രിക ചീഫ് ന്യൂസ് എഡിറ്ററും പ്രമുഖ ഫുട്‌ബോള് നിരൂപകനുമായ കമാല് വരദൂരിന്റെ മൈ ടീം പ്രത്യേക കോളം… ഓരോ ദിവസവും ചരിത്രമാണ്…. ഇന്ന് ജൂലൈ…\nഓരോ ദിവസവും ചരിത്രമാണ്…. ഇന്ന് ജൂലൈ 15-2018….. നാളെ ഇങ്ങനെയൊരു ദിവസം ചരിത്രമാണ്. ഞാനടക്കമുള്ള മാധ്യമ പ്രവര്‍ത്തകര് ഈ റിപ്പോര്‍ട്ട്് തയ്യാറാക്കുമ്പോള് ഈ ദിവസം തീര്‍ച്ചയായും പരാമര്‍ശിക്കപ്പെടും. കാരണം ഇന്ന്, ഈ ദിവസം ലോകകപ്പിന്റെ ഫൈനലാണ്. മോസ്‌ക്കോയിലെ ലുഷിനിക്കി സ്‌റ്റേഡിയത്തിലെ മീഡിയാ റൂമില് നിന്നും എന്റെ ഈ കോളം തയ്യാറാക്കുമ്പോള് പുറത്ത് നല്ല ബഹളമാണ്…. ഫൈനല് കാണാന് ആരാധകര് ഇതാ എത്തികൊണ്ടരിക്കുന്നു…. 1930 ല് തുടങ്ങിയ മഹാമേളയുടെ ഈ ഇരുപത്തിയൊന്നാം അധ്യായത്തിന്റെ കലാശത്തിന് ഇന്നിറങ്ങുന്നവരില് ഒരാള് കന്നിക്കാരാണ്-കേവലം 40 ലക്ഷം മാത്രം ജനസംഖ്യയുള്ള ഒരു രാജ്യത്തിന്റെ പ്രതിനിധികള്. അവര്‍ക്കെതിരെ പരമ്പരാഗതമായി ഫുട്‌ബോള് കരുത്തരായ ഫ്രാന്‍സും. ഇന്ന്് ക്രോട്ടുകാര് ജയിച്ചാല് ഈ ദിവസം എന്നുമെന്നും ഓര്‍മ്മിക്കപ്പെടും. ഫ്രാന്‍സ് ജയിച്ചാലും ഈ ദിവസം തഴയപ്പെടില്ല-അവരുടെ രണ്ടാം നേട്ടമാവും. ആര് ജയിച്ചാലും ഈ ലോകകപ്പ് ഓര്‍മ്മിക്കപ്പെടുമെന്ന കാര്യത്തിലും സംശയമില്ല.\nചരിത്രം എങ്ങനെയായിരിക്കും 2018 ലെ റഷ്യന് ലോകകപ്പിനെ സ്മരിക്കുക…? വമ്പന്മാരുടെ ദുരന്ത വേദിയായോ…, സൂപ്പര് താരങ്ങളുടെ ദുരന്ത ഭൂമികയായോ, ഫിഫയുടെ പുതിയ പരീക്ഷണങ്ങളുടെ വേദിയായോ, റഷ്യയുടെ സംഘാടക മികവിലോ അതോ പുതിയ ടീമുകളുടെയും താരങ്ങളുടെയും കടന്ന് വരവിലോ…?\nഎന്റെ പക്ഷം പറയാം-പുത്തന് ടീമുകളുടെയും താരങ്ങളുടെയും വരവ് എന്നതല്ല-രാജകീയ വരവിന്റെ പേരിലാവും 2018 നെ കാലം സാക്ഷ്യപ്പെടുത്തുക. 32 ടീമുകള് പങ്കെടുത്ത ചാമ്പ്യന്‍ഷിപ്പിലെ കന്നിക്കാര് പാനമ മാത്രമായിരുന്നു. ബാക്കിയെല്ലാവരും ലോകകപ്പ് വേദികളില് അനുഭവസമ്പന്നര്. അഞ്ച് തവണ കിരീടം സ്വന്തമാക്കിയ ബ്രസീലും പിന്നെ ജര്‍മനിയും അര്‍ജന്റീനയും ഉറുഗ്വേയും ഇംഗ്ലണ്ടും സ്‌പെയിനും ഫ്രാന്‍സുമെല്ലാം. പക്ഷേ നോക്കൗട്ട് ഘട്ടത്തിലേക്ക് ചാമ്പ്യന്‍ഷിപ്പ് പ്രവേശിക്കുമ്പോള് നിലവിലെ ചാമ്പ്യന്മാരായ ജര്‍മനി പുറത്ത്. രണ്ടാം ഘട്ടത്തില് അര്‍ജന്റീനയും സ്‌പെയിനും പോര്‍ച്ചുഗലും മടങ്ങുന്നു. മൂന്നാം ഘട്ടത്തില് ബ്രസീലും ഉറുഗ്വേയും മടങ്ങുന്നു.\nറഷ്യ, ക്രൊയേഷ്യ, ബെല്‍ജിയം, ജപ്പാന് തുടങ്ങിയവരുടെ പ്രകടനം ഗംഭീരമായിരുന്നു. റഷ്യക്കാര് ക്വാര്‍ട്ടറില് തോറ്റെങ്കിലും അവര് അഞ്ച് മല്‍സരങ്ങളില് പ്രകടിപ്പിച്ച പോരാട്ട വീര്യത്തെ സമ്മതിക്കണം. ഉറുഗ്വേയോട് തോറ്റ മല്‍സരത്തില് മാത്രമായിരുന്നു ടീം നിരാശപ്പെടുത്തിയത്. ക്വാര്‍ട്ടറില് ക്രോട്ടുകാര്‍ക്കെതിരെ റഷ്യയുടെ അലക്‌സി ചെര്‍ച്ചഷേവ് നേടിയ ആ ഗോളുണ്ടല്ലോ-അതല്ലേ ലോകകപ്പിലെ നമ്പര് വണ് ഗോള്….ക്രൊയേഷ്യക്കാരായിരുന്നു സത്യത്തില് 2018 ലെ ടീം. രാജകീയമായ യാത്ര. മണിക്കൂറുകള് ദീര്‍ഘിക്കുന്ന യുദ്ധങ്ങളില് അവര് അജയ്യരായി നിലകൊണ്ടു. ലുക്കാ മോദ്രിച്ചും ഇവാന് റാക്കിറ്റിച്ചും മരിയോ മാന്‍സുക്കിച്ചും സുഭാസിച്ചുമെല്ലാം ഫുട്‌ബോള് ലോകത്തിന്റെ പ്രിയപ്പെട്ട താരങ്ങളായി മാറി. ബെല്‍ജിയത്തിന്റെ യാത്രയോ……മൂന്നാം സ്ഥാനമായിരുന്നില്ല അവര് അര്‍ഹിച്ചത്. ഈഡന് ഹസാര്‍ഡിലെ നായകന്-അദ്ദേഹത്തിന്റെ സമര്‍പ്പണം. സമ്മതിക്കണം. നായകനെന്നാല് അതാണ് നായകന്. സ്വയം മാതൃകയാവുന്നു ആ മധ്യനിരക്കാരന്. ജപ്പാന് ഏഷ്യയുടെ മാത്രം അഭിമാനമല്ല-ഫുട്‌ബോളിലെ യുവതയുടെ പ്രതീകമാണ്. കൊളംബിയക്കാരെ ആദ്യ മല്‍സരത്തില് തോല്‍പ്പിച്ചതും സെനഗലുകാരെ പിടിച്ചുനിര്‍ത്തിയതും ബെല്‍ജിയത്തിനെതിരെ പ്രീക്വാര്‍ട്ടറില് രണ്ട് ഗോള് ലീഡ് നേടിയതും എത്ര സുന്ദരമായിരുന്നു. ജപ്പാന്റെ ഗോളുകളെല്ലാം ആധികാരികമായിരുന്നു. ഒടുവില് ഫെയര് പ്ലേ പോയന്റുകളും അവര് സ്വന്തമാക്കി.\nകാല്‍പ്പന്ത് ലോകം ഇനിയും മെസി, നെയ്മര്, കൃസ്റ്റിയാനോ എന്ന് പറയുന്നതിന് പകരം ഈഡന് ഹസാര്‍ഡിനെയും കൈലിയന് എംബാപ്പേയെയും ലുക്കാ മോദ്രിച്ചിനെയുമെല്ലാം അംഗീകരിക്കണം. മെസിയും നെയ്മറും സി.ആര്-7 ഉം ലോകോത്തരക്കാര്. പക്ഷേ അവരെയും കടത്തിവെട്ടുന്ന പ്രകടനം നടത്തുന്ന പുതിയ താരങ്ങള് വരുമ്പോള് അവരെയല്ലേ ലോകം സ്വാഗതം ചെയ്യേണ്ടത്…. അതായിരിക്കണം ഫുട്‌ബോള് സ്‌നേഹം….. കാല്‍പ്പന്തിനെ നെഞ്ചില് ചേര്‍ക്കുമ്പോള് അവിടെ ഉയരുന്ന ശ്വാസം സുന്ദരമായ ഫുട്‌ബോളായിരിക്കണം. ഈ ലോകകപ്പില് അത് നമുക്ക് സമ്മാനിച്ചത് ക്രൊയേഷ്യയും ബെല്‍ജിയവും റഷ്യയും ജപ്പാനുമെല്ലാമാണ്… പോസിറ്റീവ് സോക്കറിന്റെ സുന്ദരമായ അധ്യായങ്ങളാണ് ഇവര് എഴുതിയത്. ആക്രമണത്തിന്റെ സഗൗരവ പാഠങ്ങള്. പ്രതിരോധത്തിന്റെ, നെഗറ്റീവിസത്തിന്റെ വഴികളിലൂടെ സഞ്ചരിക്കാതെ കളിയെന്നാല് അത് ജയിക്കാനും മരിക്കാനുമുള്ളതാണെന്ന് തെളിയിച്ച വീരന്മാര്. 19 കാരനായ കൈലിയന് എംബാപ്പേയുടെ വേഗത പ്രായത്തിന്റേതല്ല-ആക്രമണ വീര്യത്തിന്റേതാണ്. ഇന്ന് ആര് കപ്പടിച്ചാലും പുത്തന് ടീമുകളുടെ, പുതിയ താരങ്ങളുടെ പേരിലാവട്ടെ 2018 ന്റെ അടിവര.\nവ്യക്തിപരമായി എനിക്ക് ക്രൊയേഷ്യന് വിജയത്തോടാണ് താല്‍പ്പര്യം. വിശാലമായ ഫുട്‌ബോള് താല്‍പ്പര്യമാണത്. അവരുടെ പോരാട്ട വീര്യം ഒരു മാസമായി നേരില് കാണുന്നു. ജീവന് നല്‍കിയുള്ള ഫുട്‌ബോള്. കാല്പ്പന്ത് എന്ന സുന്ദര സൂത്രവാക്യത്തിലെ പ്രധാന കണ്ണിയാണല്ലോ സമര്‍പ്പണമെന്നത്. ക്രോട്ടുകാര് സ്വന്തം ജീവന് പോലും മൈതാനത്് സമര്‍പ്പിക്കുകയാണ്. അവരുടെ ഓരോ നീക്കങ്ങളിലും കാണാം കപ്പിനോടുളള, വിജയത്തിന് വേണ്ടിയുള്ള ആ തൃഷ്ണ… അവര് ജയിച്ചാല് അത് ഈ ലോകകപ്പിനുള്ള ഏറ്റവും നല്ല ഫിനിഷിംഗായിരിക്കും. ഫ്രാന്‍സ് ശുദ്ധമായ, പാകത്തിനുള്ള സോക്കറിന്റെ വക്താക്കളാണ്. നല്ല താരങ്ങളും അവരുടെ നിരയിലുണ്ട്. പക്ഷേ കാലത്തിന്റെ ഒരു കാവ്യനീതിയുണ്ടല്ലോ-അവിടെ ക്രൊയേഷ്യയാണെന്ന് മനസ് പറയുന്നു.\nCategories: Culture, More, Sports, Views Tags: kamal varadoor, My team


Malayalam news || പാര്‍ലമെന്റ് ജനാധിപത്യത്തിലെ സുപ്രധാന ദിനം ഇന്ന്: പ്രധാനമന്ത്രി\nപാര്‍ലമെന്റ് ജനാധിപത്യത്തിലെ സുപ്രധാന ദിനമാണ് ഇന്ന് എന്നും ക്രിയാത്മകവും തടസങ്ങളില്ലാതെയും ചര്‍ച്ചകള് നടക്കുമെന്നു പ്രതീക്ഷിക്കുന്നുവെന്നും പ്രധാനമന്ത്രി നരേന്ദ്രമോദി. നരേന്ദ്ര മോദി സര്‍ക്കാരിനെതിരെ ആദ്യ അവിശ്വാസപ്രമേയം ഇന്നു നടക്കാനിരിക്കെയാണ് പ്രധാനമന്ത്രി ഇത്തരത്തില് ട്വീറ്റ് ചെയ്‌തത്. എന്‍ഡിഎ സര്‍ക്കാര് ഭരണഘടനയോടും ജനങ്ങളോടും പ്രതിജ്ഞാബദ്ധമാണ്. എല്ലാ അംഗങ്ങളും അവസരത്തിനൊത്ത് ഉയരണമെന്നും പ്രധാനമന്ത്രി വ്യക്തമാക്കി. നാലരവര്‍ഷം പൂര്‍ത്തിയാക്കിയ നരേന്ദ്രമോദി സര്‍ക്കാരിനെതിരെയുള്ള ആദ്യ അവിശ്വാസ പ്രമേയമാണ് ലോക്‌സഭ ഇന്നു പരിഗണിക്കുന്നത്. സര്‍ക്കാരിനെതിരെയുള്ള ആദ്യ അവിശ്വാസത്തില് ഐക്യത്തിന്റെ കൂട്ടായ്‌മ പരീക്ഷിക്കുകയാണ് പ്രതിപക്ഷത്തിന്റെ ശ്രമം. ഇന്ന് സഭയില് ഹാജരാകാന് നിര്‍ദേശിച്ച് വിവിധ കക്ഷികള് എംപിമാര്‍ക്ക് വിപ്പ് നല്‍കി. പ്രധാനമന്ത്രിയും കോണ്‍ഗ്രസ് അധ്യക്ഷ രാഹുല്‍ഗാന്ധിയും ചര്‍ച്ചയില് പ്രസംഗിക്കും. ചര്‍ച്ചുയ്‌ക്കു ശേഷമാണ് വോട്ടെടുപ്പ്. കോണ്‍ഗ്രസിനു പുറമേ തൃണമൂല്, ടിഡിപി, സിപിഎം എന്നിവയാണ് പ്രതിപക്ഷ നിരയിലെ പ്രബലകക്ഷികള്. അവിശ്വാസ പ്രമേയത്തെ അണ്ണാ ഡിഎംകെ പിന്തുണയ്‌ക്കില്ലെന്നു തമിഴ്‌നാട് മുഖ്യമന്ത്രി എടപ്പാടി കെ. പളനിസ്വാമി വ്യക്തമാക്കിയിട്ടുണ്ട്. ബിജെപിയും കോണ്‍ഗ്രസും കഴിഞ്ഞാല് ഏറ്റവുമധികം അംഗങ്ങളുള്ള (37) കക്ഷിയാണ് അണ്ണാ ഡിഎംകെ. അതേസമയം, ലോക്‌സഭയില് വ്യക്തമായ മുന്‍തൂക്കം ഭരണകക്ഷിയായ എന്‍ഡിഎയ്‌ക്കുള്ളതിനാല് അവിശ്വാസം പാസാകാനിടയില്ല.


അയോധ്യ കേസ്: പ്രധാന കക്ഷികളുടെ വാദങ്ങള് ഇങ്ങനെ-Ayodhya Case Verdict Ram Temple Babari Masjid Supreme Court\nAyodhya Case Verdict Ram Temple Babari Masjid Supreme Court\nAyodhya Verdict: അയോധ്യ കേസ്: പ്രധാന കക്ഷികളുടെ വാദങ്ങള് ഇങ്ങനെ\nAyodhya Verdict: 2010 സെപ്റ്റംബര് 30 ന് അയോധ്യയിലെ തര്‍ക്കഭൂമി നിര്‍മോഹി അഖാഡ, രാംലല്ല, സുന്നി വഖഫ് ബോര്‍ഡ് എന്നിവര്‍ക്കു തുല്യമായി വീതിച്ചു നല്‍കിയ അലഹാബാദ് ഹൈക്കോടതി വിധിയാണ് നിലവില് ഉള്ളത്\nNovember 09, 2019 09:41:53 am\nന്യൂഡൽഹി: ഇന്ത്യന് രാഷ്ട്രീയത്തെ ഏറെ സ്വാധീനിച്ച വിഷയമാണ് അയോധ്യ ഭൂമിത്തര്‍ക്ക കേസ്. വര്‍ഷങ്ങള്‍ക്കു ശേഷവും അതേ കുറിച്ചുള്ള ചര്‍ച്ചകളും വാദപ്രതിവാദങ്ങളും അവസാനിച്ചിട്ടില്ല. 2010 സെപ്റ്റംബര് 30 ന് അയോധ്യയിലെ തര്‍ക്കഭൂമി നിര്‍മോഹി അഖാഡ, രാംലല്ല, സുന്നി വഖഫ് ബോര്‍ഡ് എന്നിവര്‍ക്കു തുല്യമായി വീതിച്ചു നല്‍കിയ അലഹാബാദ് ഹൈക്കോടതി വിധിയാണ് നിലവില് ഉള്ളത്. ഈ വിധിക്കെതിരായ അപ്പീലുകളിലാണ് സുപ്രീം കോടതി കഴിഞ്ഞ ഏതാനും നാളുകളായി വാദം കേട്ടിരുന്നത്. ഹിന്ദു സംഘടനകളും മുസ്ലീം കക്ഷികളും അലഹാബാദ് ഹൈക്കോടതി വിധിക്കെതിരെ സുപ്രീം കോടതിയെ സമീപിക്കുകയായിരുന്നു. സുപ്രീം കോടതിയില് ഇവര് ഉയര്‍ത്തിയ പ്രധാന വാദമുഖങ്ങള് ഇവയൊക്കെയാണ്:\nRead Also: Ayodhya verdict LIVE UPDATES: അയോധ്യ ഭൂമിത്തര്‍ക്ക കേസ്: രാവിലെ 10.30 വിധി പറയും, രാജ്യം കനത്ത സുരക്ഷയിൽ\nബാബറി മസ്ജിദ് നിര്‍മ്മിക്കുന്നതിനു മുന്‍പ് അയോധ്യയിലെ ഭൂമിയില് ഒരു ക്ഷേത്രമുണ്ടായിരുന്നു.\nഅയോധ്യയില് ക്ഷേത്രമുണ്ടായിരുന്നതായി പുരാവസ്തു പഠനങ്ങളില് ഉണ്ട്.\nക്ഷേത്രത്തിനു സമാനമായ കൂറ്റന് കെട്ടിട അവശിഷ്ടങ്ങള് ബാബറി മസ്ജിദ് നില്‍ക്കുന്നിടത്തു നിന്ന് കണ്ടെത്തിയതായി ആര്‍ക്കിയോളജിക്കല് സര്‍വേ ഓഫ് ഇന്ത്യ പറയുന്നു.\nമസ്ജിദ് നിലനിന്നിരുന്ന സ്ഥലത്തുനിന്ന് ക്ഷേത്രാവശിഷ്ടങ്ങള് കണ്ടെത്തിയിട്ടുണ്ട്.\nതുറസായ സ്ഥലത്തോ ഏതെങ്കിലും കൃഷിഭൂമിയിലോ അല്ല ബാബറി മസ്ജിദ് നിര്‍മിച്ചിരിക്കുന്നത്. ക്ഷേത്ര സമാനമായ ഒരു കൂറ്റന് കെട്ടിടം നിലനിന്നിരുന്നിടത്താണ് ബാബറി മസ്ജിദിന്റെ നിര്‍മാണം. ബിസി രണ്ടാം നൂറ്റാണ്ടിലെ കെട്ടിടമാണ് അത്.\nരാമന് ജനിച്ച ഭൂമിയാണ് അയോധ്യയെന്നാണ് വിശ്വാസം. ചരിത്ര പുസ്തകങ്ങള് അയോധ്യയില് രാമക്ഷേത്രമുണ്ടായിരുന്നതായി പറയുന്നു.\nഹിന്ദുക്കളും മുസ്ലീങ്ങളും അയോധ്യ രാമന്റെ ജന്മസ്ഥലമായി കണക്കാക്കുന്നു. അതില് ആര്‍ക്കും തര്‍ക്കമില്ല.\nരാമക്ഷേത്രം പൊളിച്ചാണ് ബാബറി മസ്ജിദ് നിര്‍മിച്ചിരിക്കുന്നത്.\nമുസ്ലീങ്ങള്‍ക്ക് ആരാധന നടത്താന് മറ്റു സ്ഥലങ്ങളുണ്ട്. രാമന്റെ ജന്മസ്ഥലം മാറ്റാന് സാധിക്കില്ല.\nRead Also: അയോധ്യ വിധി എന്തായാലും അത് ആരുടെയും വിജയമോ പരാജയമോ അല്ല: പ്രധാനമന്ത്രി\nയുപി സുന്നി വഖഫ് ബോര്‍ഡ്\nആര്‍ക്കിയോളജിക്കല് സര്‍വേ ഓഫ് ഇന്ത്യയുടെ റിപ്പോര്‍ട്ടുകള് മാത്രം തെളിവുകളായി അംഗീകരിക്കാന് കഴിയില്ല. ആര്‍ക്കിയോളജിക്കല് സര്‍വേ ഓഫ് ഇന്ത്യയുടെ പഠനങ്ങളും റിപ്പോര്‍ട്ടും അഭിപ്രായങ്ങള് മാത്രമാണ്.\nബാബറി മസ്ജിദിന്റെ മധ്യഭാഗത്തുള്ള താഴികക്കുടത്തില് ഹിന്ദു ദേവന്‍മാരുടെ വിഗ്രഹങ്ങള് കണ്ടെത്തിയതിനെ അംഗീകരിക്കാന് സാധിക്കില്ല. 1949 ഡിസംബര് 22,23 തീയതികളില് അതിക്രമിച്ചു കയറികൊണ്ടാണ് അവ സ്ഥാപിച്ചത്.\n1950 ലെ ചില ഫോട്ടോകളില് ‘അള്ളാഹു’ എന്ന് മസ്ജിദിന്റെ ചുമരില് അറബിക് ഭാഷയില് എഴുതിയതായി കാണാം.\nരാം ചബുത്രയില് ഹിന്ദു ദേവന്‍മാരുടെ വിഗ്രഹങ്ങള് ഉണ്ടായിരുന്നെങ്കിലും ബാബറി മസ്ജിദ് നില്‍ക്കുന്ന സ്ഥലത്തില് അവര്‍ക്ക് അവകാശമില്ല. പ്രാര്‍ഥനകള് നടത്താനുള്ള അവകാശം മാത്രമാണ് അവര്‍ക്കുണ്ടായിരുന്നത്.\n1934 ലെ കലാപത്തിനു ശേഷവും ബാബറി മസ്ജിദില് മുസ്ലീങ്ങള് ആരാധന നടത്തിയിരുന്നു.\nതര്‍ക്കസ്ഥലം എല്ലായ്‌പ്പോഴും ഒരു മുസ്ലീം പള്ളി മാത്രമായിരുന്നു. അത് നിര്‍മ്മിച്ച കാലം മുതല് മുസ്ലീം പള്ളി മാത്രമാണ്.\nക്ഷേത്രം തകര്‍ക്കപ്പെട്ടതിനു തെളിവുകളൊന്നുമില്ല. ക്ഷേത്രം പൊളിച്ചാണ് പള്ളി നിര്‍മ്മിച്ചതെന്ന് പറയാന് ആധികാരികമായ ചരിത്ര രേഖകളൊന്നും ലഭ്യമല്ല.\nമസ്ജിദ് നിന്ന സ്ഥലത്തല്ല രാമൻ ജനിച്ചതെന്ന ചരിത്രരേഖകൾ അലഹാബാദ് ഹൈക്കോടതി പരിഗണിച്ചില്ല.\nതകർക്കപ്പെട്ട ഭൂമി ഞങ്ങളുടേതാണ്. അവിടെ ബാബറി മസ്‌ജിദാണുള്ളത്. തർക്ക സ്ഥലത്ത് പള്ളി പുനർനിർമ്മിക്കാൻ സുപ്രീം കോടതി അനുവദിക്കണം.\nRead Also: Ayodhya Case Timeline: അയോധ്യ കേസ് നാള്‍വഴി\nനൂറിലേറെ വര്‍ഷങ്ങളായി രാമജന്മഭൂമിയുടെ സ്ഥലം നിര്‍മോഹി അഖാരയ്ക്ക് അവകാശപ്പെട്ടതാണ്.\n2.77 ഏക്കര് ഭൂമിയുടെ അവകാശവും നിര്‍മോഹിക്കാണ്.\nഅയോധ്യയില് രാമക്ഷേത്രം പണിയാന് അനുവദിക്കണം.\nക്ഷേത്രം പൊളിച്ചാണ് ബാബറി മസ്ജിദ് നിര്‍മിച്ചത്.\nപുരാവസ്തു ഗവേഷകര് മസ്ജിദ് നിലനിന്ന സ്ഥലത്തുനിന്ന് ക്ഷേത്രാവശിഷ്ടങ്ങള് കണ്ടെത്തിയിട്ടുണ്ട്.\nTags: Ayodhya Land Dispute, Ram Temple, Supreme Court\nAyodhya Verdict: അയോധ്യ വിധി: കാസര്‍കോട് ജില്ലയില് നിരോധനാജ്ഞ\nഇത് മഹാത്മാ ഗാന്ധിയുടെ മണ്ണാണ്, സമാധാന അന്തരീക്ഷം കാത്തുസൂക്ഷിക്കണം: പ്രിയങ്ക ഗാന്ധി\nസായുധ സേനയിലുള്ളവരുടെ വിവാഹേതര ലൈംഗിക ബന്ധം കുറ്റകരമാക്കണം: കേന്ദ്രം\nഅര്‍ണബിന്റെ കേസില് സുപ്രീം കോടതിക്കെതിരെ ട്വീറ്റ്; കുനാല് കമ്രയ്ക്ക് നോട്ടീസ് അയച്ചു\nകാർഷിക നിയമ ഭേദഗതി: കേന്ദ്രത്തിന് സുപ്രീം കോടതിയുടെ രൂക്ഷ വിമർശനം\nലാവലിൻ കേസ്: സിബിഐക്ക് വിമർശനം, കേസ് വീണ്ടും മാറ്റി\nയുപിയിലെ മതപരിവർത്തന വിരുദ്ധ നിയമത്തിനെതിരായ ഹർജികൾ സുപ്രീം കോടതി പരിഗണിക്കും


ഈയുഗം ന്യൂസ് September 22, 2020 Tuesday 10:30:49am\nദോഹ: ലോക അള്‍ഷിമേഴ്‌സ് മാസം ആചരിക്കുന്നതിന്റെ ഭാഗമായി മറവിരോഗവുമായി ബന്ധപ്പെട്ട ബോധവത്കരണത്തില് ചേര്‍ന്ന് ഖത്തറും. സെപ്തംബര് മാസത്തിലാണ് അന്താരാഷ്ട്ര തലത്തില് അള്‍ഷിമേഴ്‌സ് ബോധവത്കരണം സംഘടിപ്പിക്കാറുള്ളത്.\nലോക അള്‍ഷിമേഴ്‌സ് ദിനമായ സെപ്തംബര് 21ന് ദോഹയിലെ പ്രധാന കെട്ടിടങ്ങള് പര്‍പ്പിള് നിറമണിഞ്ഞു. നമുക്ക് ഡിമന്‍ഷ്യയെ കുറിച്ച് സംസാരിക്കാം എന്ന പ്രമേയത്തിലാണ് അന്താരാഷ്ട്ര ക്യാംപയിന്. മ്യൂസിയം ഓഫ് ഇസ്ലാമിക് ആര്‍ട്ട്, ദോഹ ഷെറാട്ടണ്, റാസ് അബു അബൂദ് സ്ട്രീറ്റ് അടക്കമുള്ള കോര്‍ണിഷിലെ പ്രധാന കേന്ദ്രങ്ങളാണ് ചെഞ്ചോപ്പ് നിറം ചാലിക്കപ്പെട്ടത്.\nഖത്തറും ഒമാനും ചേര്‍ന്ന് സംയുക്ത എജുക്കേഷണല് വെബിനാറും നടത്തി. റുമൈല ഹോസ്പിറ്റല് മെഡിക്കല് ഡയറക്ടര് ഡോ.ഹനാദി അല് ഹമദ്, ഒമാന് അള്‍ഷിമേഴ്‌സ് സൊസൈറ്റി ചെയര്‍മാന് ഡോ. ഹാമിദ് അല് സിനവി തുടങ്ങിയവര് പങ്കെടുത്തു.\nഅള്‍ഷിമേഴ്‌സ് രോഗികളെ പരിചരിക്കുന്നവരെയും ബന്ധുക്കളെയും ഉള്‍പ്പെടുത്തി അല് ബിദ്ദ പാര്‍ക്കില് പ്രതീകാത്മക കൂടിച്ചേരലും നടത്തി. ഖത്തറില് 60 വയസ്സിന് മുകളില് പ്രായമുള്ള 4,400 പേരില് മറവിരോഗമുണ്ടാകാമെന്ന അധികൃതര് അറിയിച്ചു. 2050 ആകുമ്പോഴേക്കും ഇത് പത്ത് മടങ്ങ് വര്‍ധിച്ച് 41,000 ആകാമെന്നാണ് കണക്ക്.\nഭാവിയിലെ മറവിരോഗ പരിചരണത്തിനായി ദേശീയ മറവിരോഗ പദ്ധതി 2018- 2020ന് നേരത്തേ രൂപം നല്‍കിയിട്ടുണ്ട് ഖത്തര്.


യുവതികള് ദര്‍ശനം നടത്തിയത് തെറ്റാണെന്ന് വെള്ളാപ്പള്ളി നടേശന് – Chandrika Daily\nBy chandrika Thursday January 3, 2019 11:16 am\nയുവതികള് ദര്‍ശനം നടത്തിയത് തെറ്റാണെന്ന് വെള്ളാപ്പള്ളി നടേശന്\nശബരിമലയില് യുവതികള് ദര്‍ശനം നടത്തിയത് തെറ്റാണെന്ന് എസ്എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. പിന്‍വാതില് വഴിയുള്ള ദര്‍ശനം ദുഖകരവും നിരാശാജനകവും ആണ്. ശബരിമലയിൽ നടന്നത് വേദനാജനകമാണെന്ന്…\nശബരിമലയില് യുവതികള് ദര്‍ശനം നടത്തിയത് തെറ്റാണെന്ന് എസ്എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. പിന്‍വാതില് വഴിയുള്ള ദര്‍ശനം ദുഖകരവും നിരാശാജനകവും ആണ്.\nശബരിമലയിൽ നടന്നത് വേദനാജനകമാണെന്ന് അദ്ദേഹം അഭിപ്രായപ്പെട്ടു. സന്നിധാനം ആക്ടിവിസ്റ്റുകള്‍ക്കുള്ള സ്ഥലമല്ല. രാത്രിയുടെ മറവില് ആക്ടിവിസ്റ്റുകളെ സന്നിധാനത്ത് എത്തിച്ചു. സന്നിധാനം വിശ്വാസികള്‍ക്കുള്ള ഇടമല്ല നിരാശയുണ്ടെന്നും വെള്ളാപ്പള്ളി പറഞ്ഞു.\nവനിതാ മതിലും ദര്‍ശനവും രണ്ടും രണ്ടാണ്. വനിതാമതില് ശരിയും യുവതി ദര്‍ശനം തെറ്റുമാണെന്ന് വെള്ളാപ്പള്ളി നടേശന് വ്യക്തമാക്കി. ഇക്കാര്യത്തില് സിപിഎം ചതിച്ചെന്ന് കരുതുന്നില്ലെന്നും വെള്ളാപ്പള്ളി പ്രതികരിച്ചു.\nയുവതി പ്രവേശനത്തില് കടുത്ത പ്രതിഷേധമറിയിച്ച് ബിഡിജെഎസ് സംസ്ഥാന അധ്യക്ഷന് തുഷാര് വെള്ളാപ്പള്ളിയും നേരത്തെ രംഗത്തെത്തിയിരുന്നു.\nCategories: Culture, More, News, Video Stories, Views Tags: sabarimala women entry, VANITHA MATHIL, vellappalli nadeshan


Saturday 24 February 2018 10:01 am IST\nപാലക്കാട്: അട്ടപ്പാടിയില് കൊല്ലപ്പെട്ട ആദിവാസി യുവാവ് മധുവിന്റെ പോസ്റ്റ്‌മോര്‍ട്ടം ഇന്നത്തേക്ക് മാറ്റിയതില് അപാകതയില്ലെന്ന് ആരോഗ്യ മന്ത്രി കെ.കെ. ഷൈലജ. തന്നോട് അഭിപ്രായം തേടിയ ശേഷമായിരുന്നു തീരുമാനം. പോസ്റ്റ്‌മോര്‍ട്ടം കുറ്റമറ്റതായി നടത്താന് വേണ്ടിയാണ് മാറ്റിയതെന്നും ആരോഗ്യ മന്ത്രി മാധ്യമങ്ങളോട് പറഞ്ഞു.\nവെള്ളിയാഴ്ച വൈകുന്നേരത്തോടെ കൊല്ലപ്പെട്ട മധുവിന്റെ മൃതദേഹം തൃശൂര് മുളങ്കുന്നത്ത് കാവ് മെഡിക്കല് കോളേജ് ആശുപത്രിയില് എത്തിച്ചിരുന്നു. എന്നാല് നേരം വൈകിയത് കണക്കിലെടുത്ത് പോസ്റ്റ്‌മോര്‍ട്ടം നടപടികള് ഇന്നത്തേക്ക് മാറ്റുകയായിരുന്നു.


January 21, 2021 , പി.പി. ചെറിയാന്\nഡാളസ്: ഡാളസില് വീണ്ടും കോവിഡ് 19 സ്ഥിരീകരിച്ചവരുടെ എണ്ണത്തില് റെക്കോര്‍ഡ്. ബുധനാഴ്ച 3500 പേര്‍ക്ക് കോവിഡ് സ്ഥിരീകരിച്ചു. മരണസംഖ്യയിലും റെക്കോര്‍ഡായിരുന്നു. 30 പേരാണ് കോവിഡ് ബാധിച്ചു മരിച്ചത്.\nഡാളസ് കൗണ്ടിയില് മാത്രം ഇതുവരെ രോഗം സ്ഥിരീകരിച്ചവരുടെ എണ്ണം 212188 ആയി. നോര്‍ത്ത് ടെക്‌സസിലെ മറ്റു പ്രധാന കൗണ്ടികളിലെ രോഗികളുടെ എണ്ണം ടറന്റ് കൗണ്ടി (199521), കോളിന് കൗണ്ടി (56499), ഡന്റന് കൗണ്ടി (48196).\nഇതോടെ നാലു പ്രധാന കൗണ്ടികളില് ആകെ മരിച്ചവരുടെ എണ്ണം 4599 ആയി ഉയര്‍ന്നു. ടെക്‌സസ് സംസ്ഥാനത്ത് 2.1 മില്യന് പേര്‍ക്ക് കോവിഡ് സ്ഥിരീകരിച്ചപ്പോള് 1.7 മില്യന് പേര് കോവിഡിനെ അതിജീവിച്ചു. 33000 മരണമാണ് ടെക്‌സസില് ഇതുവരെ റിപ്പോര്‍ട്ട് ചെയ്യപ്പെട്ടിട്ടുള്ളത്.\nഡാളസ് ഫെയര് പാര്‍ക്കില് ബുധനാഴ്ച 14850 ഡോസ് കോവിഡ് വാക്‌സീന് നല്‍കി. ഈയാഴ്ച 3000 ഡോസുകള് കൂടെ നല്‍കുമെന്ന് ആരോഗ്യവകുപ്പ് അധികൃതര് അറിയിച്ചു. ലാറ്റിനോ, ബ്ലാക്ക് വിഭാഗത്തില്‍പെട്ടവര്‍ക്കാണ് മുന്‍ഗണന നല്‍കുകയെന്നും അധികൃതര് അറിയിച്ചു.\nപത്രാധിപരും ഭാര്യയും മകളും കൊല്ലപ്പെട്ടു- മകന് പോലീസ് നിരീക്ഷണത്തില്\nകോവിഡ്-19ന്റെ അനന്തര ഫലം: യുഎസ് ബജറ്റ് കമ്മി റെക്കോർഡ് 3,300 ബില്യൺ ഡോളറിലെത്തും\nജന്മദിനാഘോഷത്തില് പങ്കെടുത്ത ഒരു കുടുംബത്തിലെ പതിനെട്ടു പേര്‍ക്ക് കോവിഡ്-19\nഎക്യൂമിനിക്കല് ചാരിറ്റി കിക്കോഫ് വന്‍വിജയം


ശ്രദ്ധയില്ലെങ്കില് ഗുരുതര പ്രശ്‌നം; ലോങ് കോവിഡ് ലക്ഷണം അവഗണിക്കരുത് | Long Covid Symptoms And Tips For Recovery in Malayalam - Malayalam BoldSky\n| Published: Friday, July 9, 2021, 10:03 [IST]\nകോവിഡ് വ്യാപനം ആരംഭിച്ച് ഇപ്പോള് ഒന്നര വര്‍ഷത്തിലേറെയായി. ഈ കാലയളവില്, വൈറസിനെതിരായ വാക്‌സിനുകള് വികസിപ്പിക്കുന്നതിനും വൈറസിനെക്കുറിച്ച് കൂടുതല് പഠിക്കാനും ആരോഗ്യ രംഗത്തുള്ളവര്‍ക്ക് കഴിഞ്ഞു. എന്നിരുന്നാലും, കോവിഡ് വൈറസിന്റെ നിരവധി വശങ്ങള് ഇപ്പോഴും പൂര്‍ണ്ണമായി മനസ്സിലായിട്ടില്ല, പ്രത്യേകിച്ചും ഇത് മനുഷ്യശരീരത്തെ എങ്ങനെ ബാധിക്കുന്നു എന്നതിനെക്കുറിച്ച്. വൈറസ് ബാധയില് നിന്ന് സുഖം പ്രാപിച്ച് വളരെക്കാലം കഴിഞ്ഞും രോഗലക്ഷണങ്ങള് അനുഭവിക്കുന്ന രോഗികളാണ് ഇതിന് ഉദാഹരണം.\nMost read: വാക്‌സിന് എടുത്തശേഷം കോവിഡ് വന്നാല് ലക്ഷണങ്ങളിലും മാറ്റം\nഈ പ്രശ്‌നത്തെ ലോങ് കോവിഡ് എന്നാണ് ആരോഗ്യ വിദഗ്ദ്ധര് വിശേഷിപ്പിക്കുന്നത്. പിഞ്ചുകുട്ടികളും യുവാക്കളും ഉള്‍പ്പെടെ എല്ലാ പ്രായക്കാര്‍ക്കും ലോങ് കോവിഡ് ബാധിച്ചേക്കാം. ഇത് ഒരു വ്യക്തിയുടെ ജീവിത നിലവാരത്തെ സാരമായി ബാധിക്കുകയും ആരോഗ്യസംരക്ഷണം ഒരു വെല്ലുവിളിയാവുകയും ചെയ്യും. കോവിഡ് കേസുകളുടെ നിരക്ക് കുറയുന്നുണ്ടെങ്കിലും, ലോകമെമ്പാടും ദിവസവും ലക്ഷക്കണക്കിനു പേര്‍ക്ക് ഇപ്പോഴും വൈറസ് ബാധയേല്‍ക്കുന്നുണ്ട്. വാക്‌സിനുകള് ചില ലക്ഷണങ്ങളെ ലഘൂകരിക്കുമെങ്കിലും, ലോങ് കോവിഡിനെ തടയുന്നു എന്നതിന് നിലവില് തെളിവുകളൊന്നുമില്ല. കോവിഡ് ബാധിതര് അവരുടെ ഭാവി ജീവിതത്തില് കരുതിയിരിക്കേണ്ട ലോങ് കോവിഡ് ലക്ഷണങ്ങള് ഇവയാണ്.\nനിങ്ങള്‍ക്ക് കോവിഡ് അണുബാധ ഉണ്ടായാല് ശരീര വേദന അനുഭവപ്പെടാം. ശരാശരി, ഈ വേദനയും വീക്കവും കുറയാന് 3-4 ആഴ്ച എടുക്കും. വൈറസ് ബാധ അല്‍പം കഠിനമാണെങ്കില് വിട്ടുമാറാത്ത വേദന അതിജീവിക്കാന് കൂടുതല് കാലമെടുക്കും. നടുവേദന, സന്ധികളില് കാഠിന്യം, പേശിവേദന, ശരീരവേദന എന്നിവ ഇതില്‍പെടാം. ഈ പ്രശ്‌നങ്ങള് തീര്‍ക്കാന് ഒരു വ്യക്തി എന്തെങ്കിലും ചെയ്യാന് ശ്രമിച്ചാല് ചിലപ്പോള് വേദന കഠിനമായേക്കാം. കോവിഡ് അതിജീവിച്ചവരില് 20% പേര്‍ക്ക് നാഡി വീക്കം, വേദനയുടെ ലക്ഷണങ്ങള് എന്നിവ അനുഭവപ്പെടുമെന്ന് പഠനങ്ങള് പറയുന്നു.\nശ്വാസം കിട്ടാതെ വരിക അല്ലെങ്കില് ശ്വസിക്കാനുള്ള ബുദ്ധിമുട്ട് എന്നിവ ഗുരുതരമായ കോവിഡ് ലക്ഷണമായി കണക്കാക്കപ്പെടുന്നു. നിലവിലെ ഡെല്‍റ്റ വകഭേദം ഈ പ്രശ്‌നങ്ങള് കൂടുതല് രൂക്ഷമാക്കിയേക്കാം. ശ്വാസകോശ സംബന്ധമായ പ്രശ്‌നങ്ങള് ഉള്ള രോഗികള്‍ക്ക് ഇതില് നിന്ന് കരകയറാന് അല്‍പം സമയമെടുക്കും. അതിനാല് ശ്വാസതടസം, നെഞ്ചുവേദന, ശ്വാസം മുട്ടല് തുടങ്ങിയ ലക്ഷണങ്ങള് കുറച്ചുകാലം ഇവരില് തുടരാം. നിരന്തരമായ ചുമ, ശ്വാസകോശ ലഘുലേഖയില് നിങ്ങള്‍ക്ക് കനത്ത വീക്കം ഉണ്ടെങ്കില് ശബ്ദത്തില് മാറ്റം എന്നിവയും അനുഭവപ്പെടാം. രോഗികള് ശ്വാസകോശത്തിന്റെ പ്രവര്‍ത്തനം പുനസ്ഥാപിക്കുന്നതില് ശ്രദ്ധ കേന്ദ്രീകരിക്കുകയും അമിതമായി സ്വയം സമ്മര്‍ദ്ദം ചെലുത്താതിരിക്കുകയും വേണം, രോഗലക്ഷണങ്ങള് തുടര്‍ന്നാല് ശ്വസന വ്യായാമങ്ങളും കുറച്ചുകാലത്തേക്ക് ലഘുവായ വ്യായാമങ്ങളും നടത്തണം. സുഖം പ്രാപിക്കാന് ചിലര്‍ക്ക് കുറച്ച് കാലത്തേക്ക് ഓക്‌സിജന് പിന്തുണയും ആവശ്യമായി വന്നേക്കാം.\nരക്തസമ്മര്‍ദ്ദം, ഗ്ലൂക്കോസ് നില എന്നിവയിലെ മാറ്റം\nലോങ് കോവിഡ് നിങ്ങളുടെ സുപ്രധാന ശരീര പ്രക്രിയകളെ തടസ്സപ്പെടുത്തുമെന്ന് ഒന്നിലധികം പഠനങ്ങള് ഇപ്പോള് സാക്ഷ്യപ്പെടുത്തിയിട്ടുണ്ട്. കൂടാതെ ശരീരത്തിലെ നീണ്ടുനില്‍ക്കുന്ന വീക്കം രക്തസമ്മര്‍ദ്ദത്തിന്റെ അളവ്, രക്തത്തിലെ ഉയര്‍ന്ന പഞ്ചസാര എന്നിവയും ഇതിന്റെ ലക്ഷണങ്ങളാണ്. മുമ്പൊരിക്കലും പ്രശ്നമുണ്ടായിട്ടില്ലാത്ത ഒരാള്‍ക്ക് പോലും ഈ ലക്ഷണങ്ങള് കണ്ടെന്നുവരാം. കോവിഡ് മുക്തിക്ക് ശേഷം, നല്ല ഭക്ഷണത്തില് ശ്രദ്ധ കേന്ദ്രീകരിക്കുകയും ജീവിതശൈലിയിലെ മാറ്റങ്ങള് സ്വീകരിക്കേണ്ടതും അത്യാവശ്യമാണ്.\nനീണ്ടുനില്‍ക്കുന്ന ചുമയും ശ്വാസതടസ്സവും സാധാരണ പ്രശ്‌നങ്ങളാണ്. എന്നാല് അണുബാധ മാറി ആഴ്ചകള്‍ക്കോ മാസങ്ങള്‍ക്കോ ശേഷവും അസിഡിറ്റി, ദഹന പ്രശ്‌നങ്ങള്, വയറില് വേദന, ഓക്കാനം തുടങ്ങിയവ നിങ്ങളില് കാണുന്നുവെങ്കില് ഈ ലക്ഷണങ്ങള് അവഗണിക്കരുതെന്ന് ഡോക്ടര്‍മാര് പറയുന്നു. കാരണം, വൈറസ് ദഹനനാളത്തിന്റെ കോശങ്ങളെ ബാധിക്കുകയും പ്രവര്‍ത്തനത്തെ തടസ്സപ്പെടുത്തുകയും ചെയ്യും. പലര്‍ക്കും മരുന്നുകളുടെ ഉപയോഗഫലമായി ദഹനക്കുറവ്, വിശപ്പ് കുറയല് തുടങ്ങിയ പലതും സംഭവിക്കാം. അവയില് ചിലത് കരള്, വൃക്ക എന്നിവയുടെ പ്രവര്‍ത്തനത്തെയും ബാധിച്ചേക്കാം. അതിനാല്, നിങ്ങള്‍ക്ക് തുടര്‍ച്ചയായ പ്രശ്നങ്ങള് അനുഭവപ്പെടുകയോ ഭക്ഷണക്രമത്തില് പ്രശ്നങ്ങള് നേരിടുകയോ ചെയ്യുകയാണെങ്കില് ഒരു ഡോക്ടറെ സമീപിക്കുക.\nപോസ്റ്റ്-കോവിഡിന്റെ ഒരു സാധാരണ പ്രശ്‌നമാണ് ബലഹീനതയും ക്ഷീണവും. ഈ ഘട്ടത്തിലൂടെ കടന്നുപോകുന്നത് അല്‍പം കഠിനമാണ്. കോവിഡ് ഒരു വൈറല് അണുബാധയായി ശരീരത്തില് തുടരും. അതില് നിന്ന് കരകയറാന് വളരെയധികം സമയമെടുക്കുകയും ശരീരം അങ്ങേയറ്റം ക്ഷീണവും മന്ദതയും വേദനയും കാണിക്കുകയും ചെയ്യും. ദേഹാസ്വാസ്ഥ്യവും സാധാരണയായി അനുഭവപ്പെടുന്ന ഒന്നാണ്. കോവിഡ് ബാധയ്ക്ക് ശേഷമുള്ള ബലഹീനതയെ ചെറുക്കുന്നതിന്, ആന്റിഓക്സിഡന്റ്, കാര്‍ബോഹൈഡ്രേറ്റ്, പ്രോട്ടീന് എന്നിവ അടങ്ങിയ ഒരു ഭക്ഷണക്രമത്തില് ശ്രദ്ധിക്കുക. മിതമായ തരത്തിലുള്ള വ്യായാമങ്ങള് ശീലിക്കുകയും വേണം.\nഉത്കണ്ഠയും വേഗത്തിലുള്ള ഹൃദയമിടിപ്പും\nലോങ് കോവിഡിന്റെ ശ്രദ്ധിക്കേണ്ട മറ്റൊരു പൊതുവായ ലക്ഷണമാണ് ഉത്കണ്ഠ. പലരിലും ഉത്കണ്ഠ വര്‍ദ്ധിപ്പിക്കുകയും നന്നായി ഉറങ്ങാന് ബുദ്ധിമുട്ടുകള് നേരിടുകയും ചെയ്യുന്നു. കോവിഡ് അതിജീവിച്ചവരില് മാനസികാരോഗ്യ പ്രശ്നങ്ങളില് ഒരു വര്‍ധനവ് തന്നെയുണ്ടായിട്ടുണ്ട്. ദീര്‍ഘകാലം ഒറ്റപ്പെട്ട് കഴിയുന്നതിലൂടെ ഉയര്‍ന്ന സമ്മര്‍ദ്ദം, ഉത്കണ്ഠ എന്നിവ അനുഭവപ്പെടുന്നതായി പലരും പരാതിപ്പെടുന്നു. ശരീരവേദന, ഉത്കണ്ഠ, അസ്വാസ്ഥ്യം എന്നിവയുള്ള ഒരു വ്യക്തിക്ക് നന്നായി ഉറങ്ങാനും ബുദ്ധിമുട്ടാണ്. ഇതില് നിന്ന് സുഖം പ്രാപിക്കാന് ഏതെങ്കിലും തരത്തിലുള്ള സ്വയം പരിചരണവും ധ്യാനവും പരിശീലിക്കുക.\nകൊറോണ വൈറസില് നിന്ന് സുഖം പ്രാപിച്ച ഒരു വ്യക്തിക്ക് ചിലപ്പോള് ഗുരുതരമായ സങ്കീര്‍ണതകള് ഉണ്ടാകാനും സുപ്രധാന പ്രവര്‍ത്തനങ്ങള് തടസ്സപ്പെടാനും സാധ്യതയുണ്ട്. അസുഖത്തില് നിന്ന് കരകയറുന്നതിനിടെ പല രോഗികള്‍ക്കും അസ്ഥി ക്ഷതം (അവാസ്‌കുലര് നെക്രോസിസ്), മയോകാര്‍ഡിറ്റിസ് എന്നിവയുള്‍പ്പെടെയുള്ള ആരോഗ്യപ്രശ്‌നങ്ങള് കാണുന്നു. അവ അവഗണിക്കുകയോ സമയബന്ധിതമായി രോഗനിര്‍ണയം നടത്താതിരിക്കുകയോ ചെയ്താല് പ്രശ്‌നം ഗുരുതരമാകും. അതിനാല്, നിങ്ങള്‍ക്ക് എന്തെങ്കിലും അസ്വസ്ഥത തോന്നുന്നുണ്ടെങ്കിലോ അല്ലെങ്കില് രോഗമുക്തിക്ക് ശേഷമുള്ള 3-4 മാസങ്ങളില് നിങ്ങളുടെ ആരോഗ്യത്തില് വ്യത്യാസം കണ്ടെത്തുന്നില്ലെങ്കിലോ ശ്രദ്ധിക്കുക. അത്, ലോങ് കോവിഡ് നിങ്ങളുടെ ആരോഗ്യത്തെ സാരമായി ബാധിക്കുന്നു എന്നതിന്റെ സൂചനയായിരിക്കാം.\nLong Covid Symptoms And Tips For Recovery in Malayalam\nLong COVID can dramatically affect the quality of life of patients and may beaburden on healthcare systems. Here are the long covid symptoms and tips for recovery.\nStory first published: Friday, July 9, 2021, 10:03 [IST]


Thread: ലാല്* ജോസ് ചിത്രത്തില്* ആദ്യം വിജയ്, പിന്ന!\n'വിക്രമാദിത്യന്' ശേഷം ലാല്* ജോസ് തന്റെ അടുത്ത ചിത്രത്തിലേക്ക് കടക്കുന്നു. രണ്ട് ചിത്രങ്ങളാണ് ലാല്* ജോസ് ഒന്നിന് പിന്നാലെ ഒന്നായി ചെയ്യുന്നത്. ആദ്യം ചെയ്യുന്ന ചിത്രത്തില്* വിജയ് ബാബു ആയിരിക്കും നായകന്*. 'നീന' എന്നാണ് ചിത്രത്തിന് പേര് നല്*കിയിരിക്കുന്നത്. ഒരു സ്ത്രീപക്ഷ സിനിമയാണ് നീന. ടൈറ്റില്* റോളായ നീന എന്ന നായിക കഥാപാത്രത്തെ ഇതുവരെ തീരുമാനിച്ചിട്ടില്ല. ഗാനരചയ്താവായ ആര്* വേണുഗോപാലാണ് ചിത്രത്തിന് തിരക്കഥയൊരിക്കുന്നത്. ജനുവരിയില്* ചിത്രത്തിന്റെ ചിത്രീകരണം ആരംഭിയ്ക്കും.\nവിജയ് ബാബുവിനൊപ്പമുള്ള നീന പൂര്*ത്തിയായ ശേഷം ലാല്* ജോസ് അടുത്ത ചിത്രത്തിലേക്ക് കടക്കും. നിവിന്* പോളിയാണ് ചിത്രത്തിലെ നായകനായി എത്തുന്നതെന്നാണ് അറിയുന്നത്. ബോബി സഞ്ജയ് കൂട്ടുകെട്ടാണ് ചിത്രത്തിന് തിരക്കഥയൊരുക്കുന്നതെന്ന് അറിയുന്നു. മറ്റ് കാര്യങ്ങള്* വൈകാതെ പുറത്തുവിടുമെന്ന് പ്രതീക്ഷിയ്ക്കാം. ഫഹദ് ഫാസിലിനൊപ്പം 'ഡയമണ്ട് നക്ലൈസും' ദുല്*ഖര്* സല്*മാനും ഉണ്ണി മുകുന്ദനുമൊപ്പം 'വിക്രമാദിത്യനും' ഒരുക്കിയ ലാല്*ജോസ് ഇതാദ്യമായാണ് നിവിന്* പോളിയെ നായകനാക്കി ഒരു ചിത്രം സംവിധാനം ചെയ്യുന്നത്. വിക്രമാദിത്യനില്* ഒരു അതിഥി താരമായി നിവിന്* അഭിനയിച്ചിരുന്നു.\nഅന്*പതിന്റെ നിറവില്* സഞ്*ജയ്* ദത്ത്*\nLast Post: 08-01-2009, 03:40 AM\nദൈവത്തിന്* പോലും ഈ രാജ്യത്തെ രക്ഷിക്കാനാ\nLast Post: 01-26-2009, 09:23 AM


പൈപ്പിന് മുകളിലെ കലാലയ ഓര്‍മകള്‍ക്ക് അക്ഷരരൂപം | Madhyamam\nHomechevron_rightTECHchevron_rightപൈപ്പിന് മുകളിലെ കലാലയ ...\ndate_range 14 Oct 2013 12:56 PM GMT\nപൈപ്പിന് മുകളിലെ കലാലയ ഓര്‍മകള്‍ക്ക് അക്ഷരരൂപം\nതിരുവനന്തപുരം: ഏത് കലാലയത്തിൽ നിന്നും പടിയിറങ്ങി പ്പോയവരുടെ ഉള്ളിൽ ആഹ്ളാദം ചുരത്തുന്ന നിരവധി അനുഭവങ്ങളും കഥാപാത്രങ്ങളും ഉണ്ടാകും. എത്രകാലം കഴിഞ്ഞാലും അവക്കൊരു മങ്ങലും ഉണ്ടാകുകയില്ല.\nപേരൂ൪ക്കട ലോ അക്കാദമിയിലെ പൂ൪വ വിദ്യാ൪ഥികളുടെ ഉള്ളിലും ഇത്തരം ഓ൪മകളും കഥാപാത്രങ്ങളും ചൂടും ചൂരും ഉയ൪ത്തി നിലകൊള്ളുന്നു വെന്ന് തെളിയിച്ച ഒരു പുസ്തക പ്രകാശനം നടന്നു. ‘പൈപ്പും പരിപ്പ് വടയും പറഞ്ഞത്’ എന്ന് പേരിട്ട പുസ്തകത്തിൽ കോളജിലെ പൂ൪വ വിദ്യാ൪ഥികളുടെ രസകരമായ പഴയകാല അനുഭവങ്ങളായിരുന്നു.\nഇതിന് കാരണമായത് കോളജിലെ പൂ൪വ വിദ്യാ൪ഥികളുടെ ഇൻറ൪നെറ്റ് കൂട്ടായ്മയായിരുന്നു. 1998 ൽ കോളജിൽ നിന്ന് പടിയിറങ്ങിയ വിദ്യാ൪ഥി വി.അരവിന്ദ് ആണ് ഈ വ൪ഷം ഫെബ്രുവരിയിൽ കേരള ലോ അക്കാദമി ഇൻറ൪നെറ്റ് കമ്യൂണിറ്റിക്ക് തുടക്കമിട്ടത്. വിപിൻകുമാ൪ വി.പി, ചിത്രലാൽ, വിജിത്നായ൪ എന്നിവരുംകൂടി ഒരുമിച്ചതോടെ കമ്യൂണിറ്റി കൂടുതൽ സജീവമായി. ആദ്യ കാലത്ത് ചിത്രങ്ങൾ ആയിരുന്നു അപ്ലോഡ് ചെയ്തിരുന്നത്. പതിയെ അത് പഴയ അനുഭവങ്ങൾ കുറിക്കലിലേക്ക് എത്തി. അത് ഏറ്റെടുക്കാൻ പൂ൪വ വിദ്യാ൪ഥികൾ നിരവധിപേരത്തെി. തിരക്കുകളുടെ ലോകത്ത് നിന്ന് എവിടെ നിന്നൊക്കെയോ പറന്നത്തെിയ പഴയ സൗഹൃദങ്ങൾ അങ്ങനെ വീണ്ടും ഒരുകുടക്കീഴിൽ കൊണ്ടുവരാനായിരുന്നു ഈ പുസ്തകം തയാറാക്കിയത്.\nപണ്ട് ഒരു കുടിവെള്ള പദ്ധതിക്കായി കോളജിൽ കൊണ്ടിട്ട പൈപ്പുകൾ, പിന്നീട് ഒരു മന്ത്രിയുടെ പേരിനൊപ്പം ചേ൪ന്ന ഈ പൈപ്പുകൾ വിവാദങ്ങളെ തുട൪ന്ന് കോളജിൽ അനാഥമായി കിടന്നു. എങ്കിലും പൈപ്പുകളെ ഏറ്റെടുത്തത് കോളജിലെ വിദ്യാ൪ഥികളായിരുന്നു. അവരുടെ കോളജ് ജീവിതത്തിൽ പൈപ്പുകൾ നി൪ണായകഘടകങ്ങളായി. വിദ്യാ൪ഥി സംഘടനകൾ യോഗം ചേരുന്നത് ഈ പൈപ്പുകൾക്ക് മേലെയായിരുന്നു. പ്രണയവും സൗഹൃദവും ഒക്കെ ഈ പൈപ്പുകൾക്ക് മേലിരുന്നായിരുന്നു. അതുപോലെ കോളജിലെ കുട്ടികളുടെ പ്രിയപ്പെട്ടവരായിരുന്നു കാൻറീനിലെ കൃഷ്ണപിള്ളയും ഭാര്യ ഗോമതിയും.\nഅവരുണ്ടാക്കിയ പരിപ്പ്വടകൾ വിദ്യാ൪ഥികളുടെ വിശപ്പ് മാറ്റി. അങ്ങനെ കോളജിലെ നൂറ് നൂറ് അനുഭവങ്ങളാണ് ‘പൈപ്പും പരിപ്പുവടയും’ എന്ന പുസ്തകത്തിലൂടെ പുറത്ത് വന്നത്. 1979 മുതൽ 2000 വരെ കോളജിൽ പഠിച്ചവരുടെ ഫെയ്സ്ബുക്ക് കൂട്ടായ്മയുടെ അഭിമുഖ്യത്തിലാണ് പുസ്തകപ്രകാശനം നടന്നത്. പുസ്തകം പൂ൪വ വിദ്യാ൪ഥികളുടെ കൂട്ടായ്മയിൽ കോളജ് പ്രിൻസിപ്പൽ ലക്ഷ്മി നായരിൽ നിന്ന് പഴയ കാൻറീൻ ഉടമ കൃഷ്ണപിള്ളയും പത്നി ഗോമതിയും ഏറ്റുവാങ്ങി.


മധുരനൊമ്പരങ്ങള്: എന്താണ് ബൂലോകം എന്തിന് ..???\nഎന്താണ് ബൂലോകം എന്തിന് ..???\nഈ പോസ്റ്റ് പൂര്‍ണമായും വായിക്കാനുള്ള സാവകാശം കാണിക്കണമെന്ന് എല്ലാ ബ്ലോഗ്ഗേര്‍സ്സിനോടും വിനീതമായി അഭ്യര്‍ത്ഥിക്കുന്നു.\nമലയാളം ബ്ലോഗ്ഗര്‍മാരുടെ ഒരു കൂട്ടായ്യ്‌മയാണല്ലോ ബൂലോകം എന്നത് കൊണ്ട് ഉദേശിക്കുന്നത്.എന്നാല് മലയാള ബ്ലോഗ്ഗിങ്ങ് ചെയ്യുന്നവരില് എത്രമാത്രം ആളുകള് ബൂലോകത്തില് അംഗ്വതം നേടിയിട്ടുണ്ട്..? അംഗമായവര്‍ക്ക് ബൂലോകം ചെയ്യുന്ന സേവങ്ങള് എന്തൊക്കെയാണ്..??ഇത്തരം ചിന്തകളാണ് ബൂലോകത്തേ കുറിച്ച് കൂടുതലായി അറിയാന് ഇവിടെ ശ്രമം നടത്തുന്നത്.എന്നെ പോലെ മറ്റു പലര്‍ക്കും അറിയാനുള്ള താല്‍പര്യം കാണുമായിരിക്കും. ബൂലോകത്തെ പൂര്‍ണ്ണമായി അറിയാന്..കൂടുതല് ശക്തി പ്രാപിക്കാന് ഇതിലൂടെ ശ്രമം നടന്നെങ്കില് എന്ന പ്രത്യാശയോടെ..\nബൂലോകത്തെ കുറിച്ച് ഞാന് എന്നോട് ചോദിച്ച ചോദ്യങ്ങള് ഇവിടെ.\n1. ബൂലോകം എന്ന ആശയം കണ്ടെത്തിയതാരാണ് ?\n2.ബൂലോകത്തിന്‍റെ തലവന് ആരായിരുന്നു (ബൂലോകം ബ്ലോഗ്ഗ് ഉണ്ടാക്കിയത് ആരാണ്).\n3.ബൂലോകം ആരംഭിച്ച സമയത്ത് ആരൊക്കെ പിന്നണിയില് പ്രവര്‍ത്തിച്ചു?\n4.ഇപ്പോല് ആരൊക്കെയാണ് ബൂലോകത്തിന്‍റെ പിന്നണിയിലുള്ളത് ?\n5.ബൂലോകത്തില് അംഗത്വം ലഭിക്കാന് എന്ത് ചെയ്യണം ?\n6.ബൂലോകത്തില് അംഗമായവര്‍ക്കുള്ള നിയമാവലികള് എന്തൊക്കെയാണ് ?\n7. ബ്ലോഗ്ഗിങ്ങില് ബ്ലോഗ്ഗര് വല്ല പ്രശ്‌നങ്ങളും നേരിടുകയാണെങ്കില് ബൂലോകം എതു രീതിയിലായിരിക്കും ഇടപ്പെടുന്നത് ?\n8. ബൂലോക കാരുണ്യം ഇപ്പോല് സജീവമാണോ ?\n9. ബൂലോക അംഗത്വമുള്ളവരുടെ യഥാര്‍ത്ഥ മേല്‍വിലാസവും,മറ്റ് രേഖകളും ബൂലോകം സൂക്ഷിച്ചിട്ടുണ്ടോ ?\n10. മലയാളം ബ്ലോഗ്ഗിനെതിരെ മറ്റുള്ളവരുടെ കൈകടത്തലുകളില് ബൂലോകം ഏതു രീതിയിലാണ് ഇടപ്പെടുക ?\nമലയാളം ബ്ലോഗ്ഗ് നാല്‍ക്കുനാള് വളര്‍ന്നു കൊണ്ടിരിക്കുകയാണ് എന്നത് ഏവര്‍ക്കുമറിയുന്ന സത്യമാണ്.ആനുകാലിക പ്രസിദ്ധീകരണങ്ങളിലും, വാര്‍ത്താമാധ്യമങ്ങളിലും ചര്‍ച്ച വിഷയമായി കൊണ്ടിരിക്കുന്നു ഇന്ന് ബ്ലോഗ്ഗ്.മലയാളികളുടെ കൂട്ടായ്യ്‌മയുടെ പ്രശസ്തി ലോകമെങ്ങും അറിഞ്ഞു തുടങ്ങിയിരിക്കുന്നു.മലയാള ബ്ലോഗ്ഗില് ഭൂരിഭാഗവും വിദേശ രാജ്യങ്ങളില് ഉള്ളവരാണ്. നാടും,വീടും, വിട്ട് അന്യ രാജ്യങ്ങളില് സ്വന്തമായി സ്ഥാപങ്ങള് നടത്തുന്നവരും, ജോലി ചെയ്യുന്നവരും അങ്ങിനെ വ്യത്യസ്തങ്ങളായ മേഖലകളിലുള്ളവര് ജന്‍മ നാടിനെ, മലയാള മണ്ണിനെ അടുത്തറിയാന്, ഓര്‍മ്മകള് പുതുക്കാന്, ബ്ലോഗ്ഗിനെ കൂട്ട് പിടിക്കുന്നു.\nബൂലോകത്തെ എല്ലാ വിഷയങ്ങളും ഇവിടെ ചര്‌ച്ച ചെയ്യപ്പെടുന്നു എന്നതാണ മലയാള ബ്ലോഗ്ഗുകളുടെ പ്രത്യേകത.ബ്ലോഗ്ഗുകള് ജനിക്കുന്നു..പിറകേ കമന്‍റ്റുകളും,വിമര്‍ശനങ്ങളും അല്‍പ്പമൊന്ന് നീണ്ടു പോയാല് ചെറിയ വിവാദങ്ങളും ഈ രീതിയിലാണ് ബൂലോകം മുന്നോട്ട് പോയി കൊണ്ടിരിക്കുന്നത്.ഇതില് നിന്നൊക്കെ ഒരുപ്പാട് ദൂരമിനിയും ബൂലോകം കടന്നു ചെല്ലേണ്ടിയിരിക്കുന്നു.ബൂലോകത്തിന്‍റെ പ്രസക്തിയെ കുറിച്ച് അതിന്‍റെ പ്രാധാന്യത്തെ കുറിച്ച് കൂടുതലായി അറിഞ്ഞ് പ്രവര്‍ത്തിക്കേണ്ടിയിരിക്കുന്നു.\nഇന്ന് ബ്ലോഗ്ഗുകളില് വിവാദമായി കൊണ്ടിരിക്കുന്നു ചില പ്രശ്‌നങ്ങളും അതിന്‍റെ പരിഹാര വഴികളും കണ്ടെത്താനുള്ള അന്വേഷണങ്ങള് തുടരുകയാണ്.ഇവിടെയാണ് ബൂലോകത്തിന്‍റെ സാന്നിധ്യം ചോദ്യചെയ്യപ്പെടുന്നത്.ഇത്തരം കര്യങ്ങളില് പോസ്റ്റ് വഴിയുള്ള കമാന്‍റ്റുകളും,പ്രതിഷേധവും മാറ്റി നിര്‍ത്തിയാല് വേറെ എന്ത് ചെയ്യാന് കഴിയും ആരൊക്കെ ഇതില് സജീവമായി നിലകൊള്ളും?\nഎല്ലാവരും ഒരുപോലെയാണോ..? തീര്‍ച്ചയായുമല്ല.അധികമാളുകളും ജോലിതിരക്കുകള്‍ക്കിടയിലൊരു നേരം പോക്കായും,ആശ്വാസമായും ബ്ലോഗ്ഗില് സമയം ചെലവഴിക്കുന്നവരാണ് എന്നാണ് എന്‍റെ അറിവ്. ചിലര് ബ്ലോഗ്ഗിനെ വളരെ പ്രാധാന്യം കൊടുത്ത് കൊണ്ട് തന്നെ നിലയുറപ്പിച്ചിരിക്കുന്നു എന്നതും വിസ്‌മരിക്കുന്നില്ല.\nപക്ഷേ എല്ലാ പ്രശ്‌നങ്ങളിലും എല്ലാവര്‍ക്കും എത്തി ചേരാന് കഴിയുകയെന്നത് പ്രയാസകരമല്ലേ? കേരല്‍സ്.കോമുമായുള്ള പ്രശ്‌നങ്ങളെ കുറിച്ച് പത്രമാധ്യമങ്ങളില് വാര്‍ത്ത പലരും കൊടുത്തിട്ടുണ്ടെന്ന് വയിച്ചു കണ്ടുവെങ്കിലും പ്രസിദ്ധീകരിച്ചു വന്നതായി പറഞ്ഞോ..വായിച്ചോ അറിഞ്ഞില്ല.\nകേരള്‍സ്.കോമുമായി പോരാട്ടം തുടരുന്ന ഇഞ്ചി പെണ്ണിനെ ഇവിടെ പ്രശംസ അറിയിക്കട്ടെ. അതിനോട് ഐക്യം പ്രഖ്യാപ്പിച്ച ബ്ലോഗ്ഗേര്‍സ്സിനോടും.\nബൂലോകം മലയാളം ബ്ലോഗ്ഗര്‍മാരുടെ കൂട്ടായ്യ്‌മയുടെ ഫലമാണെങ്കില് എന്തു കൊണ്ട് ബൂലോകത്തെ മലയാളം ബ്ലോഗ്ഗര്‍മാരുടെ സഘടനയായി വളര്‍ത്തി കൂടാ ?\nബൂലോകം മലയാള ബ്ലോഗ്ഗേര്‍സ്സിന്‍റെ സഘടനയായി രൂപ്പം കൊള്ളുന്നതോടെ ഉണ്ടാക്കിയെടുക്കാവുന്ന നേട്ടങ്ങള് പലതാണ്.\nനാമ്മൊക്കെ മനുഷ്യരല്ലേ. ജീവിത പ്രയാണത്തിനിടയില് ഒന്ന് തളര്‍ന്നു വീണാല്, അപകടങ്ങളില്‍പ്പെട്ട് ശരീര ഭാഗങ്ങള് നിശ്ചലമായാല്, ജീവിത യാത്രയില് തിരിച്ചടികള് നേരിട്ടാല് ആരുണ്ട് കൂടെ. ഒരു കുടുംബത്തിന്‍റെ കണ്ണീര് കഥകള് നാളെ നമ്മളും കാണേണ്ടി വരില്ലേ. അത്തരം കഴ്ചകളില് നിന്നു തന്നെയല്ലേ നമ്മുടെ ഓരോ രചനകളും ജന്‍മം കൊള്ളുന്നതും. അതാണ് സത്യം.\nമലയാളം ബ്ലോഗ്ഗര്‍മാര് തിരഞ്ഞെടുക്കുന്ന ഒരു പാനല് ബൂലോകത്തിനെ നയിക്കുന്നവരാകട്ടെ. അതിനു കീഴിലായി വിവിധ രജ്യങ്ങളില് നിന്നും ഓരോ പ്രതിനിധികള് അതാത് സ്ഥലങ്ങളിലെ ബ്ലോഗ്ഗര്‍മാരെ നയിക്കട്ടെ.ഓരോ ബ്ലോഗ്ഗറും പ്രതിമാസം പത്തു രൂപ സഘടനയിലേക്ക് സേവിങ്ങ്‌സായി നല്‍ക്കുക. അതിനായി ബൂലോകത്തിനൊരു ബങ്ക് അകൌണ്ട് , അതു പോലെ ലീഗള് അഡ്വൈസര്‍മാര് എന്നിങ്ങനെ ഒരു നിര...\nഎല്ലാ മാസവും ബൂലോകത്തിന്‍റെ മൊത്തം വരവ് കാണിച്ചു കൊണ്ട് പോസ്റ്റിടുക. ബൂലോകത്തിലെ അംഗങ്ങളില് നിന്നു മാത്രമായിരിക്കണം പണം സ്വരൂപ്പികേണ്ടത്.\n10 രൂപ എന്നു ഉദേശിച്ചത് ആര്‍ക്കും നല്‍ക്കാന് കഴിയുന്ന ഒരു ചെറിയ സംഖ്യ എന്ന നിലക്കാണ്.അധികമായി കൊടുക്കാന് കഴിയുന്നവരുണ്ടാവാം. ആര് എത്ര കൊടുത്താലും വിശദമായ കണക്കു വിവരങ്ങള് അതാതു പ്രദേശത്തെ പ്രതിനിധികളിലും, ബൂലോകത്തിന്‍റെ കൈയിലും കണക്കുകള് ഭദ്രമായിരിക്കും എന്നതില് തര്‍ക്കമുണ്ടാവുകയില്ല.\nഇ ഒരെറ്റ സംഗതികളിലൂടെ മാത്രം കിട്ടുന്ന ലഭാം വളരെ വലുതാണ്.\nമലയാളം ബ്ലോഗ്ഗുകള്‍ക്കെതിരെ തിരിയുന്നവരെ നിയമത്തിന്‍റെ വഴിയില് കൊണ്ട് വരാന്,ബ്ലോഗ്ഗര്‍മാര്‍ക്ക് നേരിടേണ്ടി വരുന്ന പ്രതിസന്ധികളില് അവരെ സഹായിക്കാന്, അല്ലെങ്കില് ബ്ലോഗ്ഗെര്‍സ്സിന് തന്നെ ലോണ് പോലുള്ള കാര്യങ്ങള് ചെയ്യാന്, ബ്ലോഗ്ഗര്‍മാരുടെ ആശയങ്ങളില് നിന്നു ഉടലെടുക്കുന്ന സിനിമ,സീരിയല് പോലുള്ള കാര്യങ്ങള്‍ക്ക് ഉപകരിക്കില്ലേ ഇത്തരം സംവിധാനങ്ങള്.\nവേണമെങ്കില് ഇത്തരം കര്യങ്ങള്‍ക്ക് ബൂലോകം അനുവദിക്കുന്ന തുകക്ക് ഒരു ശതമാനം പലിശയെങ്കിലും ഈടാക്കി കാരുണ്യ പ്രവര്‍ത്തനങ്ങള്‍ക്ക് ശ്രമിച്ചു കൂടെ.\nഓരോ വര്‍ഷങ്ങളിലായി കേരളത്തിലെ ഓരോ ജില്ലയിലും പാവപ്പെട്ടവര്‍ക്കായ് ഓരോ കിലോ അരിയെങ്കിലും വിതരണം ചെയ്യാന് കഴിഞ്ഞാല് , ഇന്ന് കേരളത്തില് ടീവി,പത്ര മാധ്യമങ്ങള് തിരിഞ്ഞു നോക്കാത്ത ബൂലോകത്തെ\nകേരള ജനതയറിയും..കൂടെ ലോകവും.\nഇവിടെ ഞാന് പറഞ്ഞ കര്യങ്ങള് എന്‍റെ ചിന്തകളില് നിന്നും ഞാന് എന്നോട് തന്നെ ചോദിച്ച കര്യങ്ങളാണ്. എത്ര മാത്രം വിജയകരമെന്നത് പറയാന് എനിക്ക് സാധ്യമല്ല...മറിച്ച് നമ്മുക്ക് സാധ്യമാവേണ്ടതുണ്ട്.\nഇതു പോലെ നിങ്ങളും ചിന്തിച്ചിരിക്കാം.പറയാന് ആഗ്രഹിച്ചിരിക്കാം.\nഇതിലും മികച്ച ആശയങ്ങളാവാം...ഇവിടെ പങ്ക് വെക്കൂ സ്നേഹിതരേ.\nബൂലോകത്തിന്‍റെ ശക്തി മലയാള ബ്ലോഗ്ഗര്‍മാരുടെ ഒരുമയുടെ, സ്നേഹത്തിന്‍റെ പ്രതീകമായി വളരട്ടെ.\nബൂലോകം എന്ന വാക്ക് മലയാള ബ്ലോഗ്ഗിന്‍റെ നന്‍മയാവട്ടെ.\nഒരു പക്ഷേ ഞാന് പറഞ്ഞ കര്യങ്ങള് എഴുതിയപ്പോല് ഗൌരവസ്വഭാവം കുറഞ്ഞു പോയിരിക്കാം, വായന സുഖം നല്‍കിയില്ലെന്ന് വരാം..കാര്യങ്ങളുടെ ഒരു ഏകദേശം രൂപ്പമെങ്കിലും മനസ്സിലായെങ്കില് തീര്‍ച്ചയായും തങ്കളുടെ വിലപ്പെട്ട നിര്‍ദേശങ്ങളും, അഭിപ്രായങ്ങളും,വിമര്‍ശനങ്ങളും, എതിര്‍പ്പുകളും ഇവിടെ അറിയിക്കുക.\nസമകാലീന പ്രശ്‌നങ്ങളും, കേരളീയ രാഷ്ട്രീയ സംഭവ വികാസങ്ങളും ബ്ലോഗ്ഗുകളില് നിറഞ്ഞു നിന്നിട്ടും മീഡിയ ബ്ലോഗ്ഗിനെ അകറ്റി നിര്‍ത്തുന്നു എന്നത് അവരെക്കാള് മികച്ച ചര്‍ച്ചകള്,വാര്‍ത്തകള് ബ്ലോഗ്ഗില് നിറഞ്ഞു നില്‍ക്കുന്നു എന്നത് കൊണ്ട് തന്നെയാവും.\nകേരള്‍സ്.കോമുമായും, മഴത്തുള്ളിയുമായും കോപ്പി റൈറ്റ് പ്രശ്‌നങ്ങള് പോലും മാധ്യമ ശ്രദ്ധ പിടിച്ചു പറ്റാതെ പോയത് അതിന്‍റെ പിന്നിലെ സങ്കീര്‍ണ്ണ പ്രശ്‌നങ്ങളാവാം കാരണം എന്ന് കരുതട്ടെ.\nഇവിടെ ബ്ലോഗ്ഗിനെ കുറിച്ച് വിശദമായി എഴുതി കണ്ടത് ഭാഷപോഷിണി എന്ന മനോരമയുടെ പ്രസിദ്ധീകരണത്തില് മാത്രമാണ്.വളരെ ഗൌരവത്തോടെയാണ് ഇതില് ബ്ലോഗ്ഗിനെ ലേഖകന്‍മാര് നോക്കികാണുന്നത്.\nഭാഷാപോഷിണി മെയ് - 2008 , പുസ്തകം 31 , ലക്കം 12 .\nമുഖചിത്ര താളില് വലിയ തലക്കെട്ട് ഇങ്ങിനെ.മലയാളം ബ്ലോഗ്ഗുകളുടെ കാലം.\nപി.പി.രാമചന്ദ്രന് , സി. എസ്.വെങ്കിടേശ്വരന് , ഇ.പി.രാജഗോപലന് , കുമാര് എന്.എം , കലേഷ്‌കുമാര് , രാജേഷ് ആര്.വര്‍മ\nബ്ലോഗ്ഗിനെ കുറിച്ചുള്ള വിവരണം ഉള്‍പേജില് ഇങ്ങിനെ തുടങ്ങുന്നു.\nമലയാളിയുടെ ബൂ ജീവിതം.രണ്ടായിരമാണ്ടിനു ശേഷമാണ് ഇന്‍റ്റര്‍നെറ്റില് മലയാളം പിച്ചവയ്‌ക്കാന് തുടങ്ങിയത്. ഇപ്പോല് ഇന്ത്യന് ഭാഷകളീല് ഏറ്റവുമധികം സജീവതയോടെ ബ്ലോഗ്ഗ് ചെയ്യപ്പെടുന്ന ഭാഷയാണ് മലയാളം. ഉള്ളിലുള്ളത് സ്വാതന്ത്ര്യമായി ,സ്വകാര്യമായി പങ്ക്‌വയ്‌ക്കാനുള്ള ഈ ഇടം മലയാളഭാഷയില് എന്തു മാറ്റമുണ്ടാക്കും..?\nഅച്ചടിത്താള് ഗ്രന്ഥകാരന്‍റെ ഏകസ്വരമായ കാഴ്ചപ്പാടേ അവതരിപ്പികൂ.അത് അടഞ്ഞതാണ്. എന്നാല് തിരത്താള് ബഹുരസമാണ്. ഓരോ വായനയും ഓരോ രചന. രൂപ്പത്തിലും സ്വഭാവത്തിലും അതു തുറന്നതാണ്. തീര്‍പ്പുകളോടെ വാതിലടക്കുകയല്ല, തേടലുകള്‍ക്കായി ജാലകങ്ങള് തുറക്കുകയാണ് അതിന്‍റെ സ്വഭാവം.\nയാഥാര്‍ഥ്യത്തിലെ അകലങ്ങള് തന്നെയാണ് ഒരര്‍ഥത്തില് വിര്‍ച്വല് സമൂഹങ്ങളെ അടുപ്പിക്കുന്നതും സാധ്യമാക്കുന്നതും സജീവമായി നിലനിര്‍ത്തുന്നതും.ബ്ലോഗ്ഗുകള് പ്രാദേശിക വ്യത്യാസങ്ങളെ ആഘോഷിക്കുന്നു. അങ്ങേയറ്റം സൂക്ഷ്മവും പ്രാദേശികവും സ്വകാര്യവും ആയികൊണ്ടാണ് അവ അവയുടെ വിര്‍ച്വാലിറ്റിയെ അതിജീവിക്കുന്നത്.\n' കൊടകരപുരാണം' (വിശാലമനസ്‌കന്) , എന്‍റെ യൂറോപ്യന് അനുഭവങ്ങള്(കുറുമാന്)\nഎന്നീ പുസ്തകങ്ങള് ബ്ലോഗ്ഗ് - അച്ചടി സാഹിത്യങ്ങള് തമ്മിലുള്ള പാരസ്‌പര്യത്തെ വെളിപ്പെടുത്തുന്നുണ്ട്.\nരണ്ടും എഴുതിയത് വിദേശത്തു താമസിക്കുന്ന മലയാളികളാണ്. ഒന്നാമതായി ശ്രദ്ധയില്‍പ്പെടുക ഭാഷയിലെ ലാഘവത്വമാണ്...ഇങ്ങിനെ പോക്കുന്നു വിവരണങ്ങള്.\nബ്ലോഗ്ഗില് ഈ അധികാരം കയ്യാളാന് ആളില്ല. എഴുത്തും അതേക്കുറിച്ചുള്ല എഴുത്തുകളും ചേര്‍ന്നുള്ള ജൈവവ്യവസ്ഥയാണ് ബ്ലോഗ്ഗിലെ കാഴച. സ്വാതന്ത്ര്യത്തിന്‍റെ ഈ സൈബറനുഭവം ഏറെ എഴുത്തുകളിലെന്ന പോലെ കത്തുകളിലും നിറഞ്ഞു നില്‍ക്കുന്ന അനൌപചാരികതയില് നിന്ന് - അമേറ്റര് ശൈലിയില് നിന്ന് പെട്ടെന്നറിയാനാവും.\nഎനിക്കിഷ്ടം തോന്നുന്ന കാര്യങ്ങളെ കുറിച്ച് എനിക്കിഷ്ടപ്പെടുന്ന ശൈലിയില് എഴുതി പബ്ലീഷ് ചെയ്യാനുള്ള സ്വതന്ത്ര്യം, മറ്റു മാധ്യമങ്ങളിലെ എഴുത്തുകാര്‍ക്കു സ്വപ്‌നം കാണാന് പോലും സാധിക്കാത്ത ഒരു സ്വാതന്ത്ര്യം - അതാണു ബ്ലോഗ്ഗിലൂടെ കിട്ടുന്നത്.\nവക്കാരിമഷ്ടയും, സജീവേട്ടനും,കുറുമാനും,വിശാലമനസ്‌കനും,മറ്റു പല ബ്ലോഗ്ഗര്‍മാരും ഈ താളുകളില് നിറയുന്നു.\nബൂലോകം ഉയരങ്ങള് കീഴടക്കട്ടെ....കൂടെ നാമെല്ലാവരും.\nPosted by മന്‍സുര് at 2:47 AM\nLabels: എന്താണ് ബൂലോകം എന്തിന്, ഭാഷപോഷിണി, മധുരനൊമ്പരങ്ങള്\nഇത്തരം ചിന്തകള് പറയുന്നതിലൂടെ ബൂലോകത്തെ ശക്തിപ്പെടുത്തുക എന്ന ലക്ഷ്യം മാത്രമാണീ പോസ്റ്റിന്‍റെ ഉദേശ്യമെന്ന് ഒരിക്കല് കൂടി പറയുന്നു.\nപലരില് നിന്നുമായി വരുന്ന ആശയങ്ങളിലൂടെ നല്ലൊരു അടിത്തറയുള്ള പ്രസ്ഥാനമായി ബൂലോകം വളരാന് നിങ്ങളില് ഒരുവനായി ഞാനും.\nമെംബര്‍ഷിപ്പിന് പണ്ട് മെയിലയച്ചെങ്കിലും അപേക്ഷ ബൂലോക ക്ലബില് നിന്നും പാസ്സായി കിട്ടിയില്ല.\n9 June 2008 at 5:43 AM\nഒരു നല്ല ലേഖനം ബൂലോകത്തെകുറിച്ചുള്ള\nവളരെ ആഴത്തിലുള്ള വിവരണം\n9 June 2008 at 7:37 AM\nമന്‍സൂര് ഇവരെയൊക്കെ പിന്‍തള്ളിയിരിക്കുന്നു ഇനി ആകെ ഒരെതിരാളിയുള്ളത് കരീം‌മാഷ് മാത്രം.\n9 June 2008 at 10:00 AM\nnalla aasayam mansoorikka.\nBut, blog world aasayaparamaayum chinthaaparamaayum orupaad valarendiyirikkunnu. ippozhulla valarchcha ego paramaayum ati paramaayum maathramaanu...\nMoreover,neritt parichayamillaaththavarude worl aanith, avide ingnganeyulla kaaryangngal vijayakaramaayi nadakkanamennilla, kaaranam aareyum namukk vyakthamaayi ariyilla ennathu thanne...\n9 June 2008 at 11:17 AM\n9 June 2008 at 11:20 AM\n9 June 2008 at 11:59 AM\nബൂലോഗം എന്നത് ബ്ലോഗ് ലോഗ് എന്നതിന്റെ മലയാള പരിണാമം ആണെന്നാണ് എനിക്ക് മനസ്സിലായിട്ടുള്ളത്. അല്ലാതെ ഏതെങ്കിലും തരത്തില് ഒരു കൂട്ടായ്മയാണോ എന്ന് സംശയമുണ്ട്. അതുകൊണ്ട് തന്നെ മലയാളത്തില് ബ്ലോഗെഴുതുന്നവര്‍ക്ക് മന്‍സൂര് പറഞ്ഞത് പോലെ വ്യവസ്ഥാപിതമായ രീതിയില് ഒരു പൊതുവേദി ഉണ്ടാകണം എന്ന് തന്നെയാണ് ഞാനും ആഗ്രഹിക്കുന്നത്.\nതാങ്കളുടെ നിരീക്ഷണങ്ങളോട് യോജിക്കുന്നു.\nകാല് മീ ഹലോ അഞ്ചല്\n9 June 2008 at 1:09 PM\nSorry for commenting in English. Blogs are for individuals to express their ideas and viewpoints. I do not think there is any need foracentral organisation to control any of the malayalam blogs. If there are copyright violations, it is upto the individual to pursue the case. Others can join, but nobody can insist on any kind of organisation.\ngood thought..lets work together to make them real:)\n9 June 2008 at 3:42 PM\nസത്യം പറയാമല്ലോ, എന്തിനും ഏതിനും സംഘടന എന്ന കേരളീയ ചിന്താഗതിയായേ എനിക്കിതുകാണാന് സാധിക്കുന്നുള്ളൂ. നമ്മള് ഇങ്ങനൊരു സംഘടനയും, ഭാരവാഹികളും,നേതാക്കളും ഒക്കെയുണ്ടാക്കി എന്നു തന്നെ കരുതുക. ഒരു സുപ്രഭാതത്തില് ഗൂഗിള് ഈ സര്‍വ്വിസ് അങ്ങു നിര്‍ത്തി എന്നിരിക്കട്ടെ - (സാധ്യതയില്ല!!) - എന്നാലും സങ്കല്‍പ്പിക്കൂ. പിന്നെ ഈ സംഘടനനകൊണ്ടു വല്ല പ്രയോജനവും ഉണ്ടോ? അതുമല്ല, ഇങ്ങനെയായാല് ഇമെയില് ഐ.ഡിയുള്ളവരുടെ സംഘടന, യൂ.ട്യൂബ് മെംബര്‍ഷിപ്പ് ഉള്ളവരുടെ സംഘടന, ഇതൊക്കെയും ആലോചിക്കാവുന്നതല്ലേ?\nഇനി ഗൂഗിള് ബ്ലോഗര് സര്‍വ്വീസ് നിര്‍ത്തിയില്ലെന്നു തന്നെയിരിക്കട്ടെ. ഇങ്ങനൊരു സംഘടനയുണ്ടായാല് അതില് അധികാരത്തിനും, പദവിക്കും ഒക്കെയായി എന്തൊക്കെ ഉന്തുംതള്ളുമായിരിക്കും... എന്റമ്മേ. ആലോചിക്കാന് വയ്യ!! പിന്നെ പിളര്‍പ്പും,ലയനവും കേരള ബ്ലോഗര് (ഐ), കേരള ബ്ലോഗര് (പി), പീപ്പിള്‍സ് ബ്ലോഗര് പാര്‍ട്ടി (ഉ) ഇങ്ങനെയൊക്കെയും പ്രതീക്ഷിക്കാം അല്ലേ!\nഅംഗങ്ങളുടെ എണ്ണത്തില് നാള്‍ക്കുനാള് വളരുന്ന ബൂലോഗത്തില് കേന്ദ്രീകൃത രീതിയില് ഒരു സംഘടന പ്രായോഗികമാവുമോ. വരുന്നവരെല്ലാം ബൂലോകത്തില് അംഗങ്ങളാവണം, അല്ലെങ്കില് ഒറ്റപ്പെടും എന്ന തോന്നല് തന്നെ ബ്ലോഗിന്റെ ഉദ്ദേശ ശുദ്ധിയെ ചോദ്യംചെയ്യില്ലേ?.\nകൂടുതല് ആള്‍ക്കാര് ബ്ലോഗിംഗിലേക്ക് വരട്ടെ. അത് കൂടുതല് ജനകീയമാവട്ടെ. ജനകീയ പ്രശ്നങ്ങള് ബ്ലോഗിലൂടെ കൈകാര്യം ചെയ്യപ്പെടട്ടെ. ജനങ്ങള്‍ക്ക് അവരുടെ അഭിപ്രായ സ്വാതന്ത്ര്യത്തിനുള്ള ഒരു സ്വതന്ത്ര മാധ്യമമായി അത് വളര്‍ന്നു പന്തലിക്കട്ടെ. അങ്ങനെ കൂടുതല് സാമൂഹ്യനീതി ഉറപ്പാക്കപ്പെടട്ടെ. അതിലപ്പുറം ബ്ലോഗര്‍മാര് ചേര്‍ന്ന് ഒരു സംഘടനപോലെ പ്രവര്‍ത്തിക്കുന്നത് ഒരിക്കലും ശരിയായി വരുമെന്ന് എനിക്ക് തോന്നുന്നില്ല.\nബ്ലോഗ് എന്നതിനെ പ്രധാനമായും സാഹിത്യം കൈകാര്യം ചെയ്യാനുള്ള ഒരു വേദിയായും, ബ്ലോഗിംഗ് എന്നതിനെ മലയാളം ബ്ലോഗിംഗ് എന്ന ഠ വട്ടത്തില് കാണാന് ശ്രമിക്കുന്നതിലുമാണ് മന്‍സൂറിന് ഇങ്ങനെ ചിന്തിക്കേണ്ടി വരുന്നത്. ഇന്റര്‍നെറ്റ് എന്നതിന്റെ സാങ്കേതിക നിര്‍വ്വചനം തന്നെ വിവര/വിജ്ഞാന മേഖലയുടെ sharing എന്നാണെന്നാണ് ഞാന് മനസ്സിലാക്കുന്നത്. ബ്ലോഗും അതിന്റെ ഭാഗം മാത്രമാണ്.\nഇത്രയും പറഞ്ഞതിന്റെ അര്‍ത്ഥം, നമ്മളില് ഒരു ബ്ലോഗര് എശുതിയ കാര്യം അവരുടെ സമ്മതമില്ലാതെ മറ്റൊരു കൂട്ടര് അടിച്ചു മാറ്റി അവരുടെ സൈറ്റില് പ്രസിദ്ധീകരിക്കുന്നതിന് എനിക്ക് വിരോധമൊന്നുമില്ല എന്നല്ല. തീര്‍ച്ചയായും അത് പ്രതിഷേധാര്‍ഹമാണ്. തെറ്റാണ്. അത്തരം നീക്കങ്ങള്‍ക്കെതിരേ പ്രതിഷേധിക്കുവാന് ഒരു സംഘടിത ഗ്രൂപ്പ് (പാര്‍ട്ടിയല്ല) ഉള്ളതും നല്ലതാണ്. പക്ഷേ അത് ഒരു സംഘടനയാക്കി വളര്‍ത്തുന്നതിനോട് എനിക്ക് യോജിപ്പില്ല എന്നേ പറഞ്ഞതിനര്‍ത്ഥമുള്ളൂ.\n9 June 2008 at 8:27 PM\nപിന്നെ.... ഇവിടെ പലരും പറഞ്ഞ പോലെ.... ഇതൊരു കൂട്ടായ്മ തന്നെ, പക്ഷെ സൂക്ഷ്മമായി നോക്കിയാല് അല്ല താനും. പിന്നെ ഒരു സംഘടന എന്ന നിലക്ക് ഇപ്പോള് ഒരു തരത്തിലും ഇതിനെ കാണുവാന് കഴിയില്ല. അങ്ങിനെ ഒന്നു രൂപികരിച്ചാലും അതിന്റെ ഭവിഷ്യത്തുകള് ഊഹിക്കാവുന്നതെ ഉള്ളു പ്രത്യേകിച്ചും നേതൃത്വവും പിരിവും ചിലവാക്കലും വരുമ്പോള്.\nമന്‍സൂറിനോട് ഒരു ചോദ്യം, ഈ പോസ്റ്റില് താങ്കള് ബൂലോകം എന്നുദ്ദേശിച്ചിരീക്കുന്നത് ബൂലോകക്ലബ് എന്ന ബ്ലോഗിനെയാണോ അതോ മലയാളം ബ്ലോഗര് മാരുടെ കൂട്ടായ്മ എന്ന അര്‍ത്ഥത്തില് മലയാളം ബ്ലോഗിംഗിനെയാണോ എന്നു വ്യക്തമാക്കിയാല് നന്നായിരുന്നു. ബൂലോഗം, എന്ന വാക്ക് ആദ്യമായി ഉപയോഗിച്ചിരുന്നത് ബ്ലോഗ് എന്നതിന്റെ മലയാളം വാക്ക് എന്ന രീതിയില് ആയിരുന്നു. ഇന്നത്, മലയലാളം ബ്ലോഗര്‍മാരുടെ ലോകം എന്ന രീതിയിലാണ് ഉപയോഗിക്കുന്നതെങ്കിലും.\n9 June 2008 at 9:24 PM\nപ്രിയ സ്നേഹിതാ മന്‍സൂറെ..\nസത്യം പറഞ്ഞാല് ചില പോസ്റ്റുകള് വായിച്ചു തലയറഞ്ഞു ചിരിക്കുന്നതു പോലെ ഇതും വായിച്ച് ചിരിച്ചുപോയി..!\n“കുമാര്.എന്.എം..എനിക്കിഷ്ടം തോന്നുന്ന കാര്യങ്ങളെ കുറിച്ച് എനിക്കിഷ്ടപ്പെടുന്ന ശൈലിയില് എഴുതി പബ്ലീഷ് ചെയ്യാനുള്ള സ്വതന്ത്ര്യം, മറ്റു മാധ്യമങ്ങളിലെ എഴുത്തുകാര്‍ക്കു സ്വപ്‌നം കാണാന് പോലും സാധിക്കാത്ത ഒരു സ്വാതന്ത്ര്യം - അതാണു ബ്ലോഗ്ഗിലൂടെ കിട്ടുന്നത്.“ ഈ വരികള് ക്വോട്ടു ചെയ്ത മന്‍സൂറെ..ഈ സ്വാതന്ത്ര്യം ഇല്ലാതാക്കണൊ..?\nപ്രവാസികള് സാമ്പത്തീകമായി ഏറ്റവും ചൂഷണവും ചെയ്യപ്പെടുന്നതും ദുരിതമനുഭവിക്കുന്നതുമായ ഒന്നാണ് വീമാന യാത്ര...ഇതില് നിന്നും ജ്വലിച്ചുയര്‍ന്ന തീപ്പന്തങ്ങള് എവിടെ...ഇതൊരു ഉദാഹരണം മാത്രം.\nകൂടുതലായി ഒന്നും പറയുന്നില്ല കാരണം പറയേണ്ട കാര്യങ്ങള് അത് അപ്പു ഭംഗിയായി പറഞ്ഞിരിക്കുന്നു.\nവെറുതെ ഒരു രസത്തിനു വേണ്ടിയാണ് മന്‍സൂര് ഈ പോസ്റ്റിട്ടെതെന്ന് വ്യക്തം..! ആദ്യത്തെ ചില ചോദ്യങ്ങള് ശ്രദ്ധിച്ചാല് മനസ്സിലാകും. അനവധി പോസ്റ്റുകള് ഇതിനകം ബൂലോകത്തിന്റെ ചരിത്രം പറഞ്ഞിട്ടുണ്ട്. അവയൊന്നും മന്‍സൂര് വായിച്ചിട്ടില്ല വായിച്ചിരുന്നുവെങ്കില് ഇങ്ങിനെയുള്ള ചോദ്യങ്ങല് തീര്‍ച്ചയായും ഒഴിവാക്കിയേനെ.\nഅഭിപ്രായം അത് ഞാന് പ്രകടിപ്പിക്കുന്നു. എല്ലാത്തിനും റാന് മൂളാന് പറ്റുമൊ?\n9 June 2008 at 9:36 PM\nഈ പോസ്റ്റിന്റെ പിന്നിലെ സദുദ്ദേശം മനസ്സിലാക്കുന്നു. എങ്കിലും ഒരു സംഘടന എന്ന രീതിയില് ഇതിനെ കാണേണ്ടതുണ്ടോ?\nവേണ്ട എന്നാണ് എനിയ്ക്കും തോന്നുന്നത്. ഞാനും ഒരു സംഘടനയില് അംഗമായാല് എനിയ്ക്ക് മനസ്സു കൊണ്ട് അംഗീകരിയ്ക്കാനാകാത്ത ഒരു തീരുമാനം ഈ സംഘടന എടുത്താല് മനസ്സില്ലാമനസ്സോടെ ഞാനും അത് അംഗീകരിയ്ക്കേണ്ടി വരും. അതായത്, ഞാനൊരു അഭിപ്രായം പറയുമ്പോള് പോലും പഴയ സ്വാതന്ത്ര്യത്തോടെ പറ്റില്ല എന്നര്‍ത്ഥം. പിന്നെ, ഒരു സംഘടനയിലെ അംഗങ്ങള് ആകാതെ തന്നെ ബൂലോകര്‍ക്ക് ഒരുമിച്ചു നിന്നു കൂടേ?\n9 June 2008 at 9:47 PM\nബൂലോഗം എന്നത് ഒരു കൂട്ടായ്മയാണെന്നത് ഒരു തെറ്റായ ധാരണ ആണെന്ന് തോന്നുന്നു\nബ്ലോഗ് എന്നതിന്റെ മലയാളീകരണമാണ് ബൂലോഗം എന്നാണ് ഞാന് മനസ്സിലാക്കിയിടുള്ളത്.\nഅത് ഗൂഗിളോ മറ്റ് പ്രൊവൈഡേഴ്‌സോ അനുവദിക്കുന്ന സൌജന്യ സെല്ഫ് പബ്ലിഷിംഗ് റ്റൂള് ആണ്. ആ ഒരു സൌകര്യം ഉപയോഗപ്പെടുത്തുന്നവരൊക്കെ സംഘം ചേരണം എന്നും സംഘടനയുണ്ടാക്കണം എന്നൊക്കെ പറയുന്നതില് വല്യ കാര്യമുണ്ടെന്ന് തോന്നുന്നില്ല.\nഇപ്പോള് സൌജന്യമായി നല്‍കുന്ന ഈ സേവനം പൂര്‍ണ്ണമായും നിര്‍ത്തിയാല് അല്ലെങ്കില് ഫീസ് ഏര്‍പ്പെടുത്തിയാല് എത്രപേര് ബൂലോഗത്തുണ്ടാവും? എന്താവും ആ സംഘടനയുടേ ഭാവി?\n10 June 2008 at 2:03 AM\nകൂട്ടായ്മ എവിടെയും വിജയിച്ചിട്ടേ ഉള്ളൂ.. ആശംസകള്.. ഞാനും അനുകൂലിക്കുന്നു..\n10 June 2008 at 5:46 AM\nവളരെ നീണ്ട ഒരു വിവരണമായതു കൊണ്ടാവാം വിഷയം ഇത്തരത്തില് തിരിഞ്ഞു പോയത്....ഉദേശിച്ചത് ഇത്രമാത്രം.\nഒരു ബ്ലോഗ്ഗ് മലയാളികളുടെ കൂട്ടായ്യ്‌മയില് നിന്നും ഒരു ബൂലോകം അത് ക്ലബാവാം, സഘടനയാവാം...ബൂലോക ക്ലബാവാം.\nഇവിടെ ഒരു ഗ്രൂപ്പിസത്തിന്‍റെ പ്രശ്‌നം ഉദിക്കുന്നേയില്ല.\nകാരണം ബൂലോകം എന്നൊരു സഘടന എതെങ്കിലും ഒരു ബ്ലോഗ്ഗറെയോ,ബ്ലോഗ്ഗിനെയോ നിയന്ത്രിക്കാന് വേണ്ടിയല്ല. മറിച്ച് ബ്ലോഗ്ഗ് മലയാളികള്‍ക്ക് ബ്ലോഗ്ഗ് സംബന്ധമായ പ്രശ്‌നങ്ങളില് മലയാള ബ്ലോഗ്ഗിനെ നയിക്കാന് ഒരു തട്ട് എന്നേ കരുതുന്നുള്ളു.\nഅതു കൊണ്ട് ബ്ലോഗ്ഗര്‍മാരുടെ സ്വാതന്ത്ര്യം നഷ്ടപ്പെടുന്നില്ല\nകാരണം ബൂലോകം എന്നൊരു കൂട്ടായ്യ്‌മയില് നില്‍ക്കുന്നതും നമ്മുക്കിടയിലെ തന്നെ ചിലരാണ് ..അവരും നമ്മളെ പോലെ ബ്ലോഗ്ഗ് ചെയ്യുന്നവരും.\nബൂലോകം ബ്ലോഗ്ഗ് നേരിടുന്ന പ്രശ്‌നങ്ങള്‍ക്ക് പരിഹാരം കാണുവാന് ഒരു ശക്തി...അതാണ് ഉദേശ്യം. പിന്നെ കാരുണ്യ പ്രവര്‍ത്തനങ്ങളില് മലയാള കൂട്ടായ്യ്‌മയായ ബ്ലോഗ്ഗര്‍മാരുടെ സേവനം.\nഇത്തരമൊരു കൂട്ടായ്യ്‌മ ബ്ലോഗ്ഗില് സാധ്യമെങ്കില് എന്തു കൊണ്ട് ഇത്തരം മേഖലകളില് സാധ്യമാക്കികൂടാ..??\nബ്ലോഗ്ഗിന്‍റെ സ്വാതന്ത്ര്യമാണ് ഇങ്ങിനെ ഒരു ചിന്തക്ക് വഴി തെളിയിച്ചതും.\nപരശ്‌പരം അറിയുക എന്നതാണ് ആദ്യ പടി. അതു കൊണ്ടാണല്ലോ ആദ്യമേ പറഞ്ഞത് അവരവര് നില്‍ക്കുന്ന സ്ഥലങ്ങളില് ഓരോ ടീം രൂപപ്പെടുക എന്നത്.\nചുരുക്കത്തില് ഇങ്ങിനെ ഒരു ആശയം മനസ്സില് തോന്നിയപ്പോല് പോസ്റ്റിട്ടു എന്നെയുള്ളു.\nപ്രാവര്‍ത്തികമായ നല്ല ആശയങ്ങള് അറിവുള്ളവര് പറയട്ടെ.\nവിലപ്പെട്ട അഭിപ്രായങ്ങള്‍ക്ക് നന്ദി അറിയിക്കട്ടെ.\n10 June 2008 at 7:28 AM\nവാര്‍ത്തകള് : നല്ലതും - ചീത്തയും said...\n"കാരണം ബൂലോകം എന്നൊരു കൂട്ടായ്യ്‌മയില് നില്‍ക്കുന്നതും നമ്മുക്കിടയിലെ തന്നെ ചിലരാണ് ..അവരും നമ്മളെ പോലെ ബ്ലോഗ്ഗ് ചെയ്യുന്നവരും."\nപ്രിയ സ്നേഹിതാ മന്‍സൂറെ ,ഏതാണി കൂട്ടായ്‌മ?ആരാണതിലെ അംഗങ്ങള്?\nരാമയണം മുഴുവനോതീട്ടും രാമനുക്ക്.......\n10 June 2008 at 7:52 AM\nബൂലോകത്തെ ചിലര് എന്ന് വെച്ച മലയാള ബ്ലോഗ്ഗേര്‍സ്സ് എന്നര്‍ത്ഥമാക്കുന്നുള്ളു\nമലയാളി ബ്ലോഗ്ഗേര്‍സ്സ് തന്നെയാണ് ആ കൂട്ടായ്യ്‌മ.\nഅതില് നിന്നാണ് നാം കണ്ടെത്തേണ്ടത് എന്നേ ഉദേശിക്കുന്നുള്ളു.\nവരികളിലെ ഭിന്നതക്കല്ല പ്രാധാന്യം കല്‍പ്പികേണ്ടത്.\nഅശയത്തിലെ സദുദേശ്യം മനസ്സിലാക്കുമെന്ന് കരുതുന്നു.\nതങ്കളുടെ വരികള്‍ക്ക് നന്ദി\n10 June 2008 at 8:08 AM\nമന്‍സൂര് പറഞ്ഞ കാര്യങ്ങള് ചര്‍ച്ച ചെയ്യപ്പെടാവുന്നതാണു. പരിചയ സമ്പന്നരായ ഒരുപാടു ബ്ലോഗര്‍മാര് ഉണ്ടല്ലോ. ഒരു സംഘടന എന്ന ലേബല് ഇല്ലാതെ ഒരു കൂട്ടായ്മ എന്ന രീതിയില് തന്നെ തുടരുന്നതല്ലേ നല്ലതു്. അതിപ്പോഴും ഉണ്ടല്ലൊ, അല്ലേ? സംഘടനയുടെ ചട്ടക്കൂടു വന്നാല് ഒരുപക്ഷേ സ്വാതന്ത്ര്യത്തിനു ലേശം കുറവു വരില്ലേ എന്ന സംശയവും ഉണ്ട്.\n10 June 2008 at 6:22 PM\nമന്സൂറിക്കാ, കൊടുകൈ. ഉഗ്രന്‍ഐഡിയ! എന്നെ ഖജാന്‍ജി ആക്കണം, പിരിവ് നമുക്ക് ഉഷാറാക്കാം! ഇക്ക വേണമെങ്കില് സെക്രട്ടറിയോ പ്രസിഡന്റോ ആയിക്കോ. പിന്നെ കണക്ക് പബ്ളിഷ് ചെയ്യാന് വേണ്ടി ഒരു ബ്ളോഗ് വേണം എന്നതിനോടൊന്നും ആശയപരമായി യോജിപ്പില്ല. ആമാശയപരമായി യോജിക്കാന് കഴിയുന്ന മേഖലകളില് യോജിക്കാം. ഞാനും ബൂലോക ക്ളബ്ബില് മെന്പറ്ഷിപ്പിന് ആപ്ളിക്കേഷന് അയച്ചിരുന്നെങ്കിലും കിട്ടിയില്ല! ബൂലോകത്തെ ഭാരവാഹികള് ആരെങ്കിലുമാകട്ടെ അവരോട് പോകാന് പറ, നമുക്ക് പുതിയ ഒരു സംഘടന അങ്ങ് തുടങ്ങാം. അപ്പുവേട്ടന് പറഞ്ഞതുപോലെ ഗൂഗിള് ഈ സര്‍വീസ് നിറ്ത്തിയാല് നമുക്ക് വേഡ് പ്രസ്സിലേക്ക് തിരിയാം അതുമല്ലെങ്കില് എന്തിനാ ബ്ളോഗ് ബ്ളോഗിലുള്ളവരുടെ ഒരു മയില് ഗ്രൂപ്പായി വെര്‍ച്വല് സമ്ഘടനയായാലും പോരേ? ബ്ളോഗില്ലെങ്കിലും സംഘടന എന്ന ആശയം മരിക്കില്ലല്ലോ?അപ്പോള് രസീത്കുറ്റി യുടെ പണി തുടങ്ങിക്കളയാം അല്ലേ?:)\nമന്സൂറിക്കാ,ഉദ്ദേശം നല്ലതു തന്നെ പക്ഷേ അതുവേണോ? രണ്ടുവട്ടം ആലോചിച്ചോ? സംഘടന ചിലപ്പോള് 'മാക്ട' പോലെയായാല്? അതുമല്ലെങ്കില് അപ്പുവേട്ടന് പറഞ്ഞതുപോലെ നമ്മുടെ സംഘടന പിളറ്ന്നാല്? (എങ്ങനെ പിളറ്ന്നാലും എനിക്ക് ഖജാന്‍ജി സ്ഥാനം തന്നെ വേണം) ചാരിറ്റി പ്രവര്‍ത്തനം നടത്താന് താല്പര്യമുള്ളവരുടെ ഒരു ബ്ളോഗ് കൂട്ടയ്മയും ബ്ളോഗുമല്ലേ അതിനേക്കാള് നല്ലത്? സഹകരിക്കാന് താപര്യമുള്ളവര്‍ക്കെല്ലാം സഹകരിക്കുകയും ആവാം.\n10 June 2008 at 9:47 PM\nഇവിടെയൊക്കെ ഉണ്ടോ? എങ്ങും കാണാറില്ലല്ലോ.\nപിന്നെ, മന്‍സൂര് ഭായ് ഉദ്ദേശ്ശിച്ച രീതിയിലല്ല ഈ പോസ്റ്റ് നമ്മള് എല്ലാവരും കണ്ടത് എന്നു തോന്നുന്നു. മലയാളം ബ്ലോഗ്ഗേഴ്സ് ഒരുമിച്ചു നില്‍ക്കേണ്ട ആവശ്യകത ആണ് അദ്ദേഹം ഉദ്ദേശ്ശിച്ചത് എന്നു തോന്നുന്നു. സംഘടന എന്ന ആശയം മാറ്റി വച്ചാല് അതു നല്ല കാര്യം തന്നെ.\n10 June 2008 at 11:29 PM\nശ്രീ, ചില സ്വകാര്യ പ്രശ്നങ്ങള് മൂലം കുറേക്കാലമായി ബൂലോകത്തൊക്കെ വന്നിട്ട്.ഇനി വല്ലപ്പോഴുമൊക്കെ കാണാം:)\nമന്സൂറിക്കയോട് സംഘടനയൊക്കെയായാല് ഇങ്ങനെ പല പ്രശ്നങ്ങളും ഉണ്ടാകാന് സദ്ധ്യതയുണ്ടെന്ന് സൂചിപ്പിക്കണമെന്നേ ഉദ്ദേശിച്ചുള്ളൂ! :)\n11 June 2008 at 4:26 AM\nഎന്തിനാണ് ഇങ്ങനെയൊരു കൂട്ടായ്മ.എന്താണ് അങ്ങനെയൊരു സാധനത്തിന്റെ പ്രസക്തി.ഇപ്പോള് തന്നെ പല ഗ്രൂപ്പുകളും പല കൂട്ടായ്മകളും തമ്മില് തല്ല് തുടങ്ങിയിട്ടുണ്ട്.ഇനി ഒരു കൂട്ടായ്മ കൂടി ആയാല് സിനിമയില് മാക്ടയുടെ അവസ്ഥ ആവാനാണോ?\nഇത് സ്വതന്ത്രമായി തന്നെ തുടരുന്നതാണ് അഭികാമ്യം.ഇഷ്ടമുള്ളവര് തങ്ങള്‍ക്കിഷ്ടമുള്ളത് എഴുതിയും അറിഞ്ഞൂം പ്രതികരിഛ്കും വളരട്ടേ.അതാണ് ഇതിന്റെ ഒരു ശക്തമായ ജനാധിപത്യ സംവിധാനം.അല്ലാതെ ഗ്രൂപ്പുകളും കൂട്ടായ്മകളും ഉണ്ടാക്കി തമ്മില് തല്ലും ഉണ്ടാക്കി കരിവാരിതേക്കലും നടത്തി ഇത് നശിപ്പിക്കണോ?\nഇതിന്റെ സ്വാതന്ത്യം നശിപ്പിക്കണോ?\nഇത്തരം വികട ചിന്തകള് വരുന്നത് തന്നെ കഷ്ടം....\n12 June 2008 at 12:42 AM\nമന്‍സൂര്‍ക്ക ഇരഡു ക്വസ്റ്റ്യന് മാര്‍ക്ക് മാട്ടി ചോദിച്ചു:\nപിന്നെ കാരുണ്യ പ്രവര്‍ത്തനങ്ങളില് മലയാള കൂട്ടായ്യ്‌മയായ ബ്ലോഗ്ഗര്‍മാരുടെ സേവനം.\nഇതൊക്കെ ഇവിടെ നടന്നുകൊണ്ടിരിക്കുന്ന കാര്യങ്ങളാണ് മന്‍സൂര്‍ക്ക. ഇതൊന്ന് നോക്കിക്കേ\nചുറ്റും സംഭവിക്കുന്നത് ഇടയ്ക്ക് അറിയാന് ശ്രമിക്കുന്നതും കൊണ്ടും നന്മയേ വരൂ.\nപത്രപ്രവര്‍ത്തക യൂണിയന്, സ്വതന്ത്ര പത്രപ്രവര്‍ത്തനത്തിന് തടസമാണോ?.\nബൂലോകത്ത് (മലയാളം ബ്ലോഗ് ലോകത്ത്) ഒരു സംഘം പ്രവര്‍ത്തിക്കുന്നത്, ബ്ലോഗിലേക്ക് ആളെ എത്തിക്കുന്നത്, ബ്ലോഗര്‍മാരെ സഹായിക്കുന്നത് തെറ്റാണോ?.\nനയിക്കുവാന് നേതാവില്ലാത്ത പല സംഘടനകളും, വളര്‍ച്ചയെത്താതെ മുരടിച്ച് നില്‍ക്കുന്നു ഈ ബൂലോകത്ത്. നേതാകളുടെ ബാഹുല്യവും, അധികാര കൊതിയും തകര്‍ത്ത പല സംഘടനയുടെയും ചിഞ്ഞ് നാറിയ ശവം കണ്ട് മനം മടുത്ത ബൂലോക സുഹൃത്തുകള്, സംഘടനയെന്ന പേര് കേള്‍ക്കുബോള് തന്നെ, ഒട്ടോ പിടിച്ച് ഓടിപോവുന്നതിന്റെ രഹസ്യം, പരസ്യമാണ്.\nമന്‍സൂര്, ധൈര്യമായിട്ട് വാ, ഒരു വെര്‍ച്ച്യുല് സംഘടനയെങ്കിലും നമ്മുക്കുണ്ടാക്കണം.\nഎഴുതിനെ നിയന്ത്രിക്കുവാനല്ല സംഘം. എഴുതുകാരന് ധൈര്യം പകരാനാണ്. ഇപ്പോഴും ശൈശാവാവസ്ഥയില് തന്നെ, ഈ ബൂലോകം തുടരുന്നതിന്റെ കാരണവും അതു തന്നെയാണ്. ക്രിയത്മകമായി പ്രതികരിക്കാന് ബ്ലോഗര്‍മാര് മടികാണിക്കുന്നതിന്റെ കാരണം, മന്‍സുര് പറയാതെ പറഞ്ഞ ഭയമാണ്. ഞാന് ഒറ്റയാണെന്ന ചിന്ത, എന്നെ പലപ്പോഴും ചങ്ങലക്കിടുന്നു.\nബൂലോക കാരുണ്യത്തിന്റെ പ്രവര്‍ത്തനം സജീവമാണ്. അത് പക്ഷെ, ദുബൈയില് മാത്രമാണ്. അവര്‍ക്ക് മാര്‍ഗദര്‍ശിയായി ഒരു നേതാവുണ്ട്. അതാണ് അവരുടെ വിജയം. പ്രതിഫലം അഗ്രഹിക്കാതെ പ്രവര്‍ത്തിക്കുന്ന സന്മനസുകളുടെ ഒരു സംഘമാണത്. യു.എ.ഇ മുഴുവന് ഓടി നടന്ന് പണം സ്വരൂപിച്ചവനെ, നേതാവെന്നാണ് ഞാന് വിളിക്കുക, ഞാന് ഒരു പാവം പ്രവര്‍ത്തകന് മാത്രമാണെന്ന് അദേഹം പറഞ്ഞാല് പോലും. സ്വന്തം പേര് പോലും എവിടെയും ബാക്കിവെക്കതെ മയ്ച്ച് കളഞ്ഞവന്. അതാണ് സേവനം.\nനമ്മുക്ക് വേണ്ടത്, ഈ മലയാളത്തിന്റെ ബ്ലോഗിന്റെ വളര്‍ച്ചയാണ്. പുതുതായി എത്തുന്ന ബ്ലോഗര്‍മാരെ സഹായിക്കുകയാണ്. ഒരു ബ്ലോഗര്‍ക്ക് എന്തെങ്കിലും പ്രശ്നം വന്നാല് ആശ്വാസിപ്പിക്കുവാന്, കൈതുണയാക്കുവാന് ഒരു സംഘമാണ്.\nകേരളത്തിലുള്ള ബ്ലോഗര്‍മാരെക്കാള് കൂടുതലാളുകള് സജീവമായി ഇന്നും നിര്‍ഭയം ബ്ലോഗുന്നത് യു.എ.ഇ യിലാണ്, അതിന് കാരണം അവരുടെ കൂട്ടായ പ്രവര്‍ത്തനമാണ്. അവരെ നയിക്കുവാന് ഒരു നേതാവുണ്ട്. ഉപദേശങ്ങളും ശാസനകളും നല്‍കി അവരെ വളര്‍ത്തുന്നത്, ആ നേതാകളാണ്.\n(ഇനി ആ നേതാകളെ അന്വേഷിച്ച് വിസിറ്റിങ്ങ് വിസയടിച്ച് യു.എ.ഇ. യില് പോവേണ്ട. കാരണം, ഞാന് നേതാവാണെന്ന് ഒരിക്കലും അവര് പറയില്ല, പറഞ്ഞിട്ടില്ല)\n15 June 2008 at 12:01 AM\nവ്യത്യസ്തമായ കഴ്ചപ്പാടുകളാണ് നമ്മെ മുന്നോട്ട് നയിക്കുന്നത്.\nചിന്തകള്‍ക്ക് വഴിത്തിരിവാവുന്നത് പലപ്പോഴും പലതരം ചര്‍ച്ചകളാണ്.\nതോന്നിവാസനുള്ള മറുപടി വളരെ ലളിതമായി ഞമ്മള ബീരാന്‍കുട്ടി മുകളില് പറഞ്ഞിട്ടുണ്ട്...\nതോന്നിവാസാ....ശ്രീനിവാസന്‍റെ ആരായിട്ട് വരും..?\nബൂലോകകാരുണ്യം എനിക്ക് അറിയുന്നവര് തന്നെ...ഒന്നലെങ്കില് സീനിയോറിറ്റി പരിഗണന തന്നൂടേ....ചുമ്മാ...\n15 June 2008 at 11:39 PM\n26 June 2008 at 1:45 AM\nനല്ല ആശയം..ബൂലോകര്‍ക്കും കൂട്ടായ്മ..നല്ലതല്ലേ അത്???????\n10 July 2008 at 10:11 AM\nബൂലോഗത്തിന് ഒരു കൂട്ടായ്മ ജില്ലാ അടിസ്ഥാനത്തില് അക്കാദമികള് സ്ഥാപിച്ച് കൊണ്ട് നിലവില് വന്നു കൊണ്ടിരിക്കുന്ന അവസ്ഥ നമുക്കിന്ന് കാണാന് കഴിയുന്നുണ്ട്.അത് തീര്‍ച്ചയായും സന്തോഷകരം തന്നെ.പിന്നെ മന്‍സൂര് പറഞ്ഞത് പോലെ ,വ്യവസ്ഥാപിതമായി അത് നിലവില് വരണമെങ്കില് അതിന് ഒരു പാട് പ്രയാസങ്ങള് നേരിടേണ്ടി വരും. അതൊക്കെ സഹിച്ചു കൊണ്ട് ഏറ്റെടുക്കാന് ആരുണ്ട് ഇവിടെ.അഥവാ ഏറ്റെടുത്താല് തന്നെ എല്ലാ പള്ള് മുഴുവന് അവന് കേള്‍ക്കേണ്ടിയും വരും.ഉദാ: ഇതില് കമന്റടിച്ച ഒരു സുഹൃത്ത് പേരെടുത്ത് കൊണ്ട് അധിക്ഷേപിച്ചിരിക്കുന്നു. ഇങ്ങനെ ഒക്കെ ആയാല് ആരാ ഇതിനു മുതിരുക.\nവേലീമെ കിടക്കുന്ന പാമ്പിനെ എടുത്ത് ആരെങ്കിലും കഴുത്തില് ഇടുമോ..?.\nഈ ഒരൊറ്റ കാരണം കൊണ്ടാണ് ഭൂലോക കാരുണ്യം വഴിക്കു വെച്ച് നിന്നു പോയതും,വ്യക്തി പരമായി എന്തെങ്കിലും ചെയ്യാന് കഴിയുമെങ്കില് അതിനു മുതിരുക.\n16 July 2008 at 5:24 AM